N:o 11—12 ; 1963 


RETKEILYHIIHTC 


alkaa osastoille myöhemmin lähetettävissä tiedoituksissa ilmoitettuna päivänä. 4 

HIIHTOKOHTEET OVAT SEURAAVAT: 64 


OLKINUORAN talo Niihamajärven rannalla, jonne 


merkitään latu Teiskontien itäpäästä, T- 
JÄNISLAHDEN pumppuasema Lielahdessa, 
KUUSELAN talo Kaukajärven eteläpuolella ja 
SULERVON talo Särkijärven ja Hervantajärven vä- 


lissä olevan Virolainen-nimisen järven länsipäässä. 


HUOM.! Kilpailuissa otetaan huomioon yksi (1) käynti päivässä ja keskimäärin enintään neljä (4) käyntiä 
viikossa mihin kohteeseen hyvänsä. 


Tampellalaiset (naiset ja miehet) kilpailevat samassa sarjassa. Tampellalaisten perheenjäsenet (tässä sar- 


jassa myös Saukkolalaiset) kilpailevat eri sarjassa. 


PALKINNOT: 


Tampellalaisille täyden käyneille erikoispalkinnot. 
Osanottajain lukumäärästä riippuen jaetaan huomattava määrä muita palkintoja. 


EDELLAOLEVIEN LISAKSI ARVOTAAN: 


1) neljä edestakaista matkaa Lapin tuntureille ja neljä lentomatkaa "Tampereen seutu linnun näkökulmasta”. 


Arvonta ja palkintojen jako keväällä myöhemmin ilmoitettavassa tilaisuudessa. 


Kansikuva: ”On äiti laittanut kystä kyllä...” (valok. V. O. Kanninen) > 


ampella TANAAN 


N:o 11—12 JULKAISIJA: Oy TAMPELLA Ab 1963 
TOIMITUSKUNTA: Päätoimittaja: filmaist. AA TIENARI 
PÄÄKONTTORI: PELLAVATEHDAS: KONEPAJA: LAPINNIEMI: INKEROINEN: HEINOLA: 
konttoripäällikkö diplins. A. Vikkula, ins. P. Autero, konttoripääll. O. Näsi, sosiaalipäällikkö sosiaalipäällikkö 
B. Enderlein ja työnjoht. O. Heinonen kontt. Helvi Ahonen ins. E. Pöllänen ja A. V. Videnoja 0. Linnakko 
neiti Sylvi Solin ja neiti Eeva Tarkka ja tark. E. Österman sos.virk. M. Malminen 


Yhtiön johtokunnan 


puheenjohtajan 


oulutervehdys v. 1963 


Näin suuren valon ja hyvän tahdon juhlan, joulun, lähestyessä kirjoi- 
tetaan ja puhutaan asioista, jotka eivät liity aina arkiseen jokapäiväiseen 
elämään. Joulu ja sen läheisyys herkistää mielet unohtamaan kaiken maal- 
lisen ja tilalle tulee alttius kuulla kaunista joulun sanomaa, joka virtaa 
korviimme niin sanoina kuin sävelinäkin. 

Vaikka näin onkin, niin tiedämme kuitenkin, että oikean joulutunnelman 


syntymiseen vaikuttaa ratkaisevasti, miten perheen toimeentulo on turvattu 


sillä hetkellä, kun näitä suuria juhlapyhiä valmistaudutaan vastaan otta- 
maan, ja myös lähitulevaisuudessa. 

Jokainenhan meistä tietää, että päättymässä oleva vuosi ei ole vali- 
tettavasti taloudellisessa mielessä ollut ainakaan teollisuudelle paras mah- 
dollinen. On pakostakin jouduttu myös monilla Tampellan tehdasosastoilla 
tekemään vajaita työviikkoja, kun tuotteiden menekki ei ole ollut sellainen 
kuin olisi ollut toivottavaa. Tälläkin hetkellä näin on asian laita monilla 
suurilla tehdasosastoillamme. 

Valtiotalouden tila nykyisin ei ole myöskään lähestulkoonkaan ilah- 
duttava, mieluimmin päinvastoin. Hallituspiireissä on näet keskusteltu, että 
teollisuuden kannettavaksi asetettaisiin uusia lisärasituksia verotuksen ym. 
muodossa. Jos näin tapahtuu, se tietenkin merkitsee tämän maallemme 
elintärkeän elinkeinon kustannusten nousua ja sen seurauksena luonnolli- 
sesti kilpailukyvyn heikkenemistä. Jokainen palkannauttija varmaan koke- 
muksesta tietää, mitä tällainen kehitys nimenomaan heille merkitsee: vajaita 
työviikkoja kasvavassa määrin, ja mikä pahinta: työttömyyttä. Kun vielä 
otamme huomioon jatkuvasti lisääntyvät lakisääteiset sosiaaliset rasitteet, 
jotka merkitsevät nykyisin sangen huomattavaa kustannustekijää teolli- 
suudelle ja yleensä yrittäjätoiminnalle, voimme todeta, ettei maamme pää- 
elinkeinoksi vähitellen päättäväisen yrittäjätoiminnan ansiosta kohonnut 
teollisuus Suomessa kilpaileviin maihin verrattuna ole kadehdittavassa 
asemassa. 

Mitä maamme ulkopoliittiseen asemaan tulee, niin on mielihyvällä 
pantava merkille, että siinä suhteessa maamme asema on päättyneenä 
vuonna edelleen vahvistunut. Sen omaksumaa ehdotonta puolueettomuus- 
linjaa kunnioitetaan niin idässä kuin lännessäkin. Puolueettomuutemme 
vaaliminen muodostukoonkin meille suomalaisille todelliseksi kansalais- 
tavaksi. 

Vaikka taloudellinen kehitys maassamme tämän vuoden aikana ei ole- 
kaan ollut sellainen kuin olisimme toivoneet, on samanaikaisesti saavutettu 
paljon sellaista, mikä antaa meille suomalaisille aihetta iloon, ja tällöin 
juuri valtiollisen asemamme vahvistuminen ja puolueettomuusasenteemme 
lujittuminen antaa meille oikeutuksen katsoa luottavaisin mielin tulevai- 
suuteen. Tietoisuus tästä olkoon omiaan valamaan meihin myös todellista 
jouluiloa. Näissä osittain huolestuneissa mutta myös tärkeältä osaltaan 
toivehikkaissa merkeissä pyydän toivottaa kaikille tampellalaisille hyvää 


ja rauhallista joulua sekä onnea vuodelle 1964. 


lampellan joulu | 


Suuren muutoksen tavallisen elämän menossa Tampellan mies ja nainen 
kokee silloin, kun hän ylitöillä vapaaksi lunastamanaan jouluaattoaamuna 
saakin rientää, ei koneen ääreen, vaan Tammelan torille kuusenostoon 
lastensa kanssa tai muihin jouluaskareisiin tai valmistautuu lähtemään 
joulunviettoon sukulaisiin. Saavat nyt jäädä työasiat pariksi kolmeksi 
päiväksi pois mielestä. — Tai Tampellahan nämä valmistelut on tehnyt 
mahdollisiksi, se, että on saanut työtä siellä, ehkä vajaiden viikkojen 
kaventamina, mutta kumminkin. 

Ja siellä tehtaalla ne on klinikat ja hoitajat ja tohtorit ja sairaskassat 
ja tapaturmaeläkkeet ja muut; ja vaikka niihin vähin pidätetäänkin, on 
niinkuin turvatumpaa pahan päivän varalle. Ja jos et tunne, miten kivi- 
talon naapurissa, ylä- tai alapuolellasi tai seinäntakana eletään, on työ- 
maalla ainakin lähikoneilla yksi ja toinen enemmänkin kuin vain hyvän- 
päivän tuttu. Ja muistaa ne tehtaan puolesta yksityistäkin merkkipäivinä 
ja uskollisesta pitkäaikaisesta työstä jokaikistä. Ja kun jouluaattona monet 
sadat eläkeläiset jouluaaton iltapäivänä kokoontuvat tehtaan juhlasaliin 
notkuvien joulupöytien ääreen, on Tampella kuin taikasana: ”Sandra 
«Hilma... muistatko silloin neljäkymmentä vuotta sitten...” Elämän 
lahjaa se on tämä ”oma” tehdaslaitoksemmekin. 

Onkin sanottu, että suotuisissa työolosuhteissa hyvin kehitetty tuotanto- 
laitos suurkaupungissa jakaa alaisilleen samaa turvallisuutta ja yhteyttä, 
mitä kyläyhteisö hyvine naapureineen ennen maalla antoi. Näin jouluna 
sen huomaa. 

Ja sittenkin se tehdassali on aivan eri maailma kuin esim. koti, jossa 
nyt saisi parisen päivää olla omaisten parissa. Kotona ei edes vaimo 
aina aavista, mikä hermostuttava paine siellä tehdassalissa saattaa kiusata 
sadasosamillimetrin tarkkuudella suoritettavissa tehtävissä, kun samalla 
pitäisi ulottua hyviin urakkatuloksiin, että pysyisi tasoissa muiden kanssa 
ja että saisi perheelle riittävän leivän ja kuukaudesta toiseen, vuodesta 
vuoteen samaa... Kiusallista, kun nämäkin asiat näin jouluna ikäänkuin 
vain herkistyvät ja muutkin harmit. Sekin se kolmannen koneen ajaja, joka 
ei ole kolmeen kuukauteen sanonut edes päivää, tai ne painostukset ja 


3 


muut, kun revitään ihan kappaleiksi. Tai sekin, jota ei uskaltaisi edes puhua 


esimiehelleen saatikka sitten omalle vaimolleen. Täytyykö ollakin yksin 
omissa ajatuksissaan omissa maailmoissaan taas tänäkin jouluna. — Ihmi- 
nen kaipaa näköjään muutakin kuin ulkonaista turvallisuutta; hän kaipaa 
rauhaa, olemuksensa uumeniin asti sopusointua ja rauhaa. 

Mutta onhan nyt joulu, rauhanjuhla, hyväntahdon juhla. "Kun minä 
siitä vaikenin, riutuivat minun luuni jokapäiväisestä valituksestani ... Minä 
tunnustin sinulle syntini enkä peittänyt pahoja tekojani; minä sanoin "Minä 
tunnustan Herralle rikokseni”, ja sinä annoit anteeksi minun syntivelkani...” 
Se oli synnintunnustus ja joulutekstistä siitä suuresta Kirjasta kuului vastaus: 
"Alkää peljätkö, sillä katso, minä ilmoitan teille suuren ilon... teille on 


EU 


tänä päivänä syntynyt Vapahtaja...” Minusta alkoi tuntua, että minä 
sittenkin tällaisenaan saan viettää joulua, oikeata joulua. Sisimmästä nousi 
huokaus, että saisimme vain elää ulkonaisesti turvattua elämää ja että 
jokainen rauhaton saisi sisimpäänsä rauhan, joulurauhan. 

Jouluteksti jatkui: "Kunnia olkoon Jumalalle korkeuksissa ja maassa 
rauha ihmisten kesken, joita kohtaan hänellä on hyvä tahto...” 


Olkoon jokaisen Tampellan miehen ja naisen joulu siunattu...” 


Erkki Kiviranta 


ELÄKEKYSYMYS 


tarkastelun kohteena Tampellan 
työnjohtopäivän esitelmätilaisuudessa 


Keskiviikkona marraskuun 13 p:nä oli Tampellan juhlasaliin katetut kahvipöydät täyttyneet 


melkein viimeistä tuolia myöten Tampellan eri tehtaiden työnjohtajista ja osastoinsinööreistä. 


Kysymyksessä oli Tampellan perinteellinen työnjohtopäivä, jonka esitelmätilaisuuteen tällöin oli 


kokoonnuttu. Tällä kertaa tilaisuus oli omistettu työsuhde-eläkeasian käsittelylle, siis kysymyk- 
selle, joka on hyvin ajankohtainen kaikille palkansaajille. 
Tilaisuuden avauksen suoritti apul.toimitusjohtaja dipl.insinööri Lauri Forsblom lausuen 


seuraavaa: 


”Sotien jälkeisinä vuosina työsopimus- ja työ- 
suojelulainsäädännön ohella n.s. sosiaalinen lainsää- 
däntö, joka määrittelee mm. työnantajan työturvalli- 
suus- ja huolto- ym. velvollisuudet, on jatkuvasti 
laajentunut ja monipuolistunut. Näiden moninaisten 
lakien tunteminen ja niiden käytäntöön soveltami- 
sen helpottaminen vaatii jopa spesiaalijuristinsa, ettei 
virheitä ja laiminlyöntejä tapahtuisi. On syntynyt 


Johtaja Lauri Forsblom avasi tilaisuuden. 


oma lakitieteen ala, työlainoppi, mikä tärkeältä osal- 
taan käsittelee työnantajan velvollisuuksia sen pal- 
veluksessa olevien ihmisten sosiaalisen turvallisuuden 
järjestämiseksi. Kun tämä nykyisin voimassa oleva 
lainsäädäntö on astunut täysipainoisena voimaan — 
sairasvakuutuslakihan astuu täysitehoisena voimaan 
v:n 1967 alusta lähtien — merkitsee tämä huomat- 
tavaa lakisääteisten menojen kasvua ja vastaavaa 
kustannustason nousua teollisuudessa. 


Puuttumatta tässä yhteydessä sen enempää tähän 
kustannuspuoleen, kiinnittäisin huomiota siihen, että 
edellä mainittu työlainoppi kuuluu nykyisin jokaisen 
teollisuusjohtajan ja työnjohdollisissa tehtävissä ole- 
vien henkilöiden jokapäiväiseen työkenttään. Heidän 
on tällä alalla hallittava se oleellisin, mikä on vält- 
tämätöntä tietää, ettei laiminlyöntejä tapahtuisi. 
Myöskään ei ole miellyttävää, jos työntekijä saapuu 
työnjohtajansa luo tiedustelemaan jotain hänen so- 
siaalista turvallisuuttaan käsittelevää kysymystä, 
eikä asianomainen työnjohtaja tätä tunne. Siksi on 
välttämätöntä, että nimenomaan työnjohtajat ja 
luonnollisesti myös osastoinsinöörit olisivat perillä 
näistä = sosiaalilainsäädäntöön liittyvistä kysymyk- 
sistä, joiden tietäminen merkitsee huomattavaa työn- 
johdon auktoriteetin vahvistumista työpaikalla puhu- 
mattakaan sen suhdetoiminnallisesta merkityksestä. 


Tämänkin tilaisuutemme, jonka perinteelliseen ta- 
paan olemme järjestäneet Tampellan työnjohtopäivän 
merkeissä, tarkoitus on lisätä meidän sosiaalilain- 
säädännön tuntemustamme eräältä hyvin tärkeältä 
sektorilta, nimittäin, miten eläketurva tampellalais- 
ten kohdalta on järjestetty. 


Minulla onkin mieluisa tehtävä kiittää Eläke- 
turvakeskuksen tiedoituspäällikköä, fil maisteri Matti 
Karjalaista siitä, että olette suostunut esitelmöimään 
meille työeläkelakien soveltamisesta käytäntöön, sekä 
varatuomari Olof Furuhjelmia hänen valmistamansa 
esitelmän johdosta, joka käsittelee eläkeasiain jär- 
jestelyä Tampellassa. Uskon, että nämä molemmat 
esitelmät ja täällä jaettu kirjallisuus antavat Tam- 
pellan työnjohdolle sitä tietoutta, mikä helpottaa 
omalta osaltaan sen työskentelyä tehdas- ja työosas- 

toilla. Näine miettein pyydän avata tämän Tampellan 
v:n 1963 työnjohtopäivän esitelmätilaisuuden.” 
Ensimmäisen esitelmän työsuhdelakien so- 
veltamisesta käytäntöön piti Eläketurvakeskuk- 
sen tiedoituspäällikkö filmaisteri Matti Kar- 
jalain en, joka mielenkiintoisessa 
mässään lausui mm. seuraavaa: 


FEläketurvakeskuksen tiedoituspäällikkö fil.maist. Matti Karjalainen 
puhumassa. 


Työeläkelait tulevat vuodenvaihteessa = olleiksi 
voimassa puoli toista vuotta. Tässä ajassa on järjes- 
tetty pakollinen vähimmäiseläketurva LEL:n käsit- 
tämillä työaloilla ja TEL:n piirissäkin — puolisen 
vuotta kesken olevasta määräajasta huolimatta — 
noin 89 %:sti. LEL:n piiriä on laajennettu liittämäl- 
lä siihen 11 uutta työalaa, ja lisäksi on saatu aikaan 
työntekijäin etuja parantava työeläkelakien yleinen 
korjaus ja täydennys. TEL:n suhteen on valmistettu 
työnantajan oma eläkevakuutus ja laadittu TEL:n 
11 $:ssä mainitut vapaaehtoiset lisäedut. Näin on vii- 
meinkin järjestelmän rakenteessa ollut aukko tullut 
täytetyksi. 

Selostettuaan työeläkelakien muutoksen pääpiir- 
teet ja niiden käytännöllisen tarkoituksen esitel- 
möitsijä kertoi Eläketurvakeskuksen toiminnasta, eri- 
tyisesti työeläkekorttien käyttöön liittyvistä koke- 
muksista. Työeläkejärjestelmä on ilmeisesti hyvin 
suunniteltu, koska se lyhyenä toiminta-aikanaan on 
jo kelvannut virikkeeksi ja esimerkiksi uusille vas- 
taaville hankkeille. Niinpä kunnille valmistunee 
TEL:n määräajan päättymishetkeen mennessä oma 
tämän lain kaltainen eläkejärjestelmänsä. Sairaus- 
vakuutuskin on havainnut välttämättömäksi ottaa 
mallia työeläkejärjestelmän menetelmistä. Myös 
eduskunnassa ja julkisessa sanassa on viime aikoina 
vaihdettu vilkkaasti mielipiteitä yleisen sosiaalitur- 
vamme uudestijärjestelystä. Aloitteentekijänä esiin- 
tyneeltä taholta annetut lausunnot osoittavat, että 
pyrkimyksenä on päästä kohtelemaan työeläkejär- 
jestelmää samalla tavalla kuin työpaikkojen omia 
avustuskassoja. 


Kahvitauon jälkeen esitelmöi lainopin kand. 
Olof Furuhjelm eläkeasiain järjestelystä 
Tampellassa mainiten mm: 


”Työntekijäeläkesäätiö on niin kutsuttu AB-sää- 
tiö. A-osasto myöntää vanhan säätiön mukaisia eläk- 
keitä. Nämä eläkkeet vastaavat lähinnä Huoltoapu- 

esitel- 


lain 5 &:n mukaisia eläkkeitä B-osasto myöntää 
TEL:n mukaisia vähimmäiseläketurvaeläkkeitä. B- 
osaston mukainen eläketurva on rekisteröity eläke- 
turvakeskukseen, mikä merkitsee sitä että työnte- 
kijäasemassa olevien henkilöitten osalta TEL:n mu- 
kainen laillinen eläketurva on saawutettu. Ennen 
kuin nämä säännöt vahvistettiin sosiaaliministeriös- 
sä, ministeriö vaati, että työnantaja tässä tapauk- 
sessa Oy Tampella Ab, oli ottanut Eläketurvakes- 
kuksesta luottovakuutuksen ja säätiö maksuluottova- 
kuutuksen. Vararikkotapauksissa Eläketurvakeskus 
vastaa siitä, että säätiö pystyy vastaamaan eläkevel- 
vollisuuksistaan. 

A-osasto tulee vähitellen häviämään, koska sen 
piiriin uusien sääntöjen vahvistamispäivästä alkaen 
ei tule uusia työntekijöitä. Niinkuin jo mainitsin 
on työntekijöiden kohdalta eläkejärjestelyn laillinen 
puoli jo järjestyksessä. Sen sijaan säätiön hoitota- 
vasta ei ole tehty lopullista päätöstä. Allekirjoitta- 
nut on jo kuullut Helsingissä kaksi esitelmää, joissa 
on korostettu, että eläkesäätiön hoito vakuutusyh- 
tiön ulkopuolella on perin vaikeata. TEL:n vaatimat 
rekisterit, joihin alituisesti tulee muutoksia ja joi- 
hin tulevat tiedot on säilytettävä monissa tapauksis- 
sa 40 vuotta, vaativat luonnollisesti jatkuvuuteen pe- 
rustuvaa organisaatiota. Nyt ovat jo Suomen Kaa- 
pelitehdas, jolla lienee tällä haavaa maan suurin 
tietokeskus, ja Eläke-Varma-vakuutusyhtiö tarjon- 
neet palveluksiaan näiden rekisterien pitämisessä ja 
vakuutusmatematiikkaa vaativien tehtävien hoita- 
misessa. Päätöstä ei ole vielä tehty, mutta olipa pää- 
tös mikä hyvänsä, ei työnantaja pääse perustieto- 
jen antamisesta ja tässä joutuu ilmeisesti työnjohto- 
kunta olemaan aktiivisesti mukana. Tämä koskee 
erikoisesti tekstiilitehtaita. Konepajan puolella tiedot 
kerätään palkkakonttorissa ja henkilökunnan kont- 
torissa. Metsäteollisuudellämme on käytössä reikä- 
korttikoneet, joten tietojen kerääminen sieltä luulta- 
vasti tullaan hoitamaan vielä kolmannella tavalla. 
Seuraavia tietoja on jatkuvasti annettava työnanta- 
jan puolelta säätiölle: a) työsuhteen alkamisilmoitus, 
jonka perusteella työntekijä, kun hänestä ensimmäi- 
sen kerran tehdään ilmoitus, saa työeläkekorttinsa, 
b) työsuhteen päättymisilmoitus, joka on näistä il- 
moituksista kaikkein tärkein, koska tämän ilmoituk- 


Lainopin kand. 
Olof Furuhjelm. 


| ”Jampella 


Tuttuja kasvoja Tampellan työn- 
johtopäivän —tilaisuudesta. 


Tampellan työnjohtopäivän kiinnostunutta kuulijakuntaa. 


sen perusteella eläkeoikeus k.o. työsuhteesta määrä- 
tään joko rekisteröimällä eläkelaitoksessa, jos työn- 
tekijä eroaa ennen kuin hän on saavuttanut eläkeiän, 
tai myöntämällä lopullinen eläke, jos eläkeikä on saa- 
vutettu. Erityisen tärkeätä on, että tässä ilmoituksessa 
palkkatiedot ja työssäolopäivät ovat oikeat. c) vuosi- 
ilmoitus, joka sisältää pääasiassa samat tiedot kuin 
päättämisilmoitus. Tämä ilmoitus on annettava vuo- 
sittain, meidän tapauksessamme viimeistään 15 päi- 
vään helmikuuta mennessä edelliseltä kalenterivuo- 
delta. 

Erittäin valitettavaa on, että käsite säännöllinen 
työansio, joka TEL:ssä näyttelee suurta osaa, ei ole 
yhtäpitävä vuosiloman perusteena olevan palkkakä- 
sitteen kanssa eikä tätä ansiota saada suoraan eri 
työnantajaliitoille menevistä tilastotiedoista. 

TEL:in eläkkeen saanti edellyttää aina eläkeha- 
kemusta, joka on tehtävä Eläketurvakeskuksen vah- 
vistamalla lomakkeella. Sen sijaan A-osaston eläk- 
keet — eli vanhat säätiöeläkkeet eivät edellytä ha- 
kemusta, mutta siitä huolimatta säätiön hallituksen 
on myönnettävä molemmat eläkkeet niille, jotka 
ovat niihin molempiin oikeutettuja. Eläkeläiselle 
maksetaan kuitenkin ainoastaan se näistä eläkkeis- 
tä, joka on korkeampi. 

Eläkkeet myöntää säätiön hallitus, jossa on kolme 
varsinaista jäsentä ja kolme henkilökohtaista vara- 


SUOMEN SOTILAS 


< 


TAPAHTUI KENTTÄSAIRAALASSA. Lääkäri yl- 
lättää potilashuoneen miehet korttia pelaamassa. — 
Mitä hoitoa tämä tällainen on? — tiuskaisee hän. 

— Ei tämä ole mitään hoitoa, vaan pokkaa! — 
oikaisee eräs potilas. 


miestä. Hallituksen valitsee yhtiön hallitus. Yhden 
jäsenen ja hänen varamiehensä on oltava säätiön 
piiristä. Hallituksen päätöksistä eläkeasioissa saadaan 
valittaa eläkelautakuntaan ja tästä wakuutusoikeu- 
teen, jonka päätös on lopullinen. 

Työnantaja — tässä tapauksessa Tampella — ei 
ole velvollinen maksamaan säätiölle säännöllisiä va- 
kuutusmaksuja, vaan säätiötä ylläpitää Tampella har- 
kinnanvaraisin suorituksin, ollen kuitenkin velvolli- 
nen huolehtimaan siitä, että säätiön tarpeita varten 
on riittävästi varoja käytettävissä. 

On sanottu, että TEL- ja kansaneläkkeen yhteen- 
laskettu eläketurva tavoittelee 60 % kokonaiseläke- 
turvaa. Tämä tavoite jää kuitenkin saavuttamatta 
jo silloin kun kuukausiansio ylittää 60.000 mk. Yk- 
sityiskohtiin tässä ei ole mahdollisuutta puuttua, kos- 
ka jo ylimalkainenkin selostus TEL:n sellaisista kä- 
sitteistä kuin eläkeiät, ikärajoitukset, säännöllinen 
työansio tekisi meistä yölintuja. 


Esitelmätilaisuuden —päättäjäissanat lausui 
fill maisteri Artturi Tienari, joka aluksi kiitti 
esitelmöitsijöitä mielenkiintoisista ja paljon 
ajattelemisen aihetta antaneista esitelmistä. Eri- 
koisesti hän toivoi, että läsnäolleet työympä- 
ristössään ja muillekin kansalaisille kertoisivat 
niistä suunnitelmista, joita kansaneläkelaitok- 
sen nykyisellä johdolla on eläketurvakeskuksen 
itsenäisyyden hävittämiseksi ja entisestään jo 
valtavien (kansaneläkkeet ja sairasvakuutus) 
tulonsiirtojen lisäämiseksi tätä tietä palkansaa- 
jilta ja teollisuudelta maanviljelijäin hyväksi. 
Tällainen uusi tulonsiirto merkitsisi toteutettuna 
elintason selvää laskua teollisuuden palveluk- 
sessa olevien keskuudessa, mikä suunnitelma on 
yhteisvoimin torjuttava. Lopuksi hän kiitti 
kaikkia tilaisuuden osanottajia asianharrastuk- 
sesta. 


Rep. 


OLI TAMPELLASSA 


— Missä sinä olet hommissa, mitä teet nykyisin? 
kysyi vanha asetoveri toiselta heidän tavatessaan Pyy- 
nikintorilla. 

— Minä teen hevosia, toinen vastasi. 

— Hevosia? Ai niin, puuhevosia tietenkin. Olet siis 
puusepän hommissa. 

— En ole, enkä minä tee puuhevosia, vaan hevosia, 
jotka tottelevat isäntiensä käskyjä, juoksevat ja kima- 
kasti hirnuvatkin. 

— No, nyt ymmärrän, sinä teet mekaanisia leikki- 
hevosia. 

— En, vaan diesel-hevosia, jotka vislaa ja vekslaa, 
sanoi junaseppä. Minä olen työssä Tampellan kone- 
pajalla. 


UNOHTI JOTAKIN 


9-vuotias Tuula-tyttönen oli tullut Sääksmäeltä 
Tampereelle tätilässä käymään ja illalla täti vei hänet 
elokuvateatteri Tuulensuuhun. Kun elokuvassa sitten 
esitettiin mm. kohtausta, jossa vanhahko rouva on 
ostanut torimyyjältä korillisen mansikoita, mutta mak- 
settuaan ostoksensa lähteekin menemään pois muista- 
matta ottaa marjakoria mukaansa. 

Kun tyttönen sen huomasi, hän huudahti niin ko- 
vaa, että se kuului yli koko salin: 

— Täti, täti, kori jäi! 


Olemme varemmin useassakin yhteydessä kerto- 
neet, miten Suomessa viime talvena vieraillut ruot- 
sinmaalainen kansantalousmies professori Erik Dah- 
mön esitteli maamme talouspolitiikkaa ja taloudellis- 
ta kehitystä — ilmeisen asiantuntevasti — mutta ta- 
valla, joka taisi jättää meille hieman happaman maun 
suuhun. Hän näet väitti, että emme ole osanneet kyl- 
lin tehokkaasti käyttää kaikkia mahdollisuuksiamme 
hyväksi turvataksemme kansallemme taloudellisen 
vaurastumisen. Professori Dahmenhan antoi tutki- 
muksessaan meille suomalaisille paljon hyviä viittei- 
täkin. 

Muuan kaikkialla maailmassa tehokkaaksi vaikut- 
tajaksi havaittu talouselämän ”lääke” on ns. ”tiedon 
tason” nostaminen eli koulutustyö, organisaatiotai- 
don kehittäminen, yleisen ammattitaidon edistäminen 
ja yleensä kaikki, mikä nostaa kansan- ja liiketalou- 
dellista tietoa ja työhön välttämätöntä ammatillista 
taitoa. Siitä on mm. Norjassa saatu päteviä kokemuk- 
sia, jotka tutkimustyö on vahvistanut. 

Eräs talouselämän kasvuteorioiden johtoteemoja on 
yleensä viime vuosina ollut se, ettei kasvuvauhtia yh- 
teiskunnassa suinkaan määrää yksinomaan se, mi- 
ten paljon yhteiskunnassa tehdään työtä tai käytetään 
pääomia, vaan erityisesti se, miten työtä tehdään ja 
miten pääomia käytetään hyväksi. Tutkimuksen mu- 
kaan ns. henkinen pääomapanos näyttelee keskeistä 
osaa taloudellisessa kehityksessä. Taloustieteilijä Ed- 
vard Denisonin laskelma näistä tekijöistä U.S.A:n ta- 
loudellisen nousun vaikuttajina on vv. 1929—57 seu- 
raava: 

— työllisyys, työtunnit j.n.e. 27 %, 

— aineellinen pääoma 15 %, 

— työvoiman koulutus yms. 27 % ja 

— tiedon tason nousu, taloudellisen organisaation pa- 
rannukset j.n.e. 31 %. 

Tämän laskelman mukaan aineellisten tekijöiden 
kuten työn ja pääoman osuus taloudellisessa kasvus- 
sa on ollut vain 42 %, kun henkisten panosten osuus 
on ollut 58 % eli runsaat puolet kaikesta. 

Tutkimus koskee Amerikan oloja, jotka ovat toi- 
senlaiset kuin meidän olomme ja mahdollisuutemme, 


T YAMMERKOSKEN PARTAALTA 


— Taloudellisen kasvun tärkeä voimanlähde. 

— Lasten rahankäytöstä ja harrastuksista. 

— Käytätkö vapaa-aikasi oikein? 

— Kuntourheilu sairauksien ennakkoehkäisijänä. 
— Elias Lönnrot kansanurheilun edistäjänä. 

— Tilanteiden — ennakkoarvionti 


pimeällä — ajet- 


taessa 
— Hyvää ja rauhallista joulua. 

ja tietysti itse laskelman perusteita voidaan aina ar- 
vostella — voidaanpa väittää, ettei tuollaisia asioita 
ylipäänsä voida laskea. Sen sijaan on turha väittää- 
kään, etteikö juuri toimenpiteiden tarkoituksenmu- 
kaisuus ja mielekkyys sekä ennen kaikkea tapa ja te- 
ho, jolla niitä toteutetaan, vaikuttaisi tulosten talou- 
dellisuuteen, kustannuksiin, kannattavuuteen ja tuot- 
tavuuteen. 

Myös Denison antaa vihjeitä maansa taloudellisen 
kasvun parantamiseksi. Hän luettelee näitä 31 eri ta- 
paa, perusteluineen ja numeroineen. 

Talouselämän kasvu liittyy meidän kaikkien yh- 
teiseen vaatimukseemme, elintason nousuun. Toinen 
asia on, ettei tietenkään pelkällä elintason nousulla — 
kiihkeällä elintasokilpailulla — tehdä ihmisiä onnel- 
lisiksi — monet merkit viittaavat jopa päinvastaiseen. 
Aineelliset asiat ovat vain keinoja, eivät ihmisen elä- 
män päätarkoituksia. 

Mutta kun kansantalous ja jokaisen liikeyrityk- 
sen kannattavuus on jo kiristyvän kilpailunkin kan- 
nalta välttämätön asia, on järkevää kiinnittää huo- 
miota niihin keinoihin, nimenomaan kaikkiin keinoi- 
hin, joilla tuota kasvua voidaan edistää. Siinä ei siis 
kannata jättää huomiota vaille noita henkisiä mah- 
dollisuuksia, joiden merkitystä tutkimukset korosta- 
vat, vaikka pitäisimmekin niitä jossain määrin teo- 
reettisina ja vaikkapa liioiteltuinakin. 

Meidänkin ”talossamme” pyritään käyttämään yhä 
enenevässä määrässä näitä mahdollisuuksia, joita tie- 
tämisen tason nostaminen, koulutus ja valmennus, or- 
ganisaatioiden tehon ja käyttötaidon parantaminen 
ja muut ”henkiset” keinot tarjoavat. Ne ovat suu- 
ressa määrin meidän jokaisen omassa vallassa 


* * * 


Suoritetun tutkimuksen mukaan suurin osa van- 
hemmista, 54 %, antaa lapselleen rahaa pyynnöstä tar- 
peen vaatiessa. Pyytämättä antaa säännöllisesti ra- 
haa vain 15 % vanhemmista. Rahan suhteen tiukim- 
pia vanhempia oli 10 %, jotka eivät anna rahaa muu- 
ten kuin välttämättömän, perustellun tarpeen vaaties- 

sa. Kysymys siitä, annetaanko taskurahaa ilman mi- 
tään velvollisuutta tai palvelukorvausta ja annetaanko 
lapselle palkkaa tai palkkiota kunnostautumisesta, oli 
vaikeammin selvitettävissä. Yhteenvetona voidaan to- 
deta, että taskurahaa ja palkkaa tai palkkiota sai 
18 % lapsista, vain palkkaa tai palkkiota 23 % ja 
vain taskurahaa 10 %. 21 % lapsista ei saanut tasku- 
rahaa eikä palkkiota, mutta sai kuitenkin rahaa. Palk- 
ka tai palkkio oli siis suositumpi rahan antamistapa 
kuin taskuraha. 


31 % lapsista sai rahaa keskimäärin alle 1 markan 
viikossa, 24 % sai 1—1:99 markkaa ja 19 % 2 mark- 
kaa tai enemmän. Neljännes kaikista lapsista sai ra- 
haa, jonka määrästä ei ollut tietoja. Sekä taskurahan 
että palkkion vaihteluväli oli viikkorahaksi muunnet- 
tuna koko aineistossa 0—70 markkaa, joskin yli 10 
markan saajia oli varsin pieni määrä, ts. 1,2 % niistä 
taskurahan saajista, joitten saamat määrät oli ilmoi- 
tettu. 


Pojat ja tytöt saivat käyttöönsä suunnilleen yhtä 
paljon rahaa, mutta saatu rahamäärä kohosi iän mu- 
kana. 58 % alimmasta ikäryhmästä (10—12 v.) sai 
käytettäväkseen alle 1 markan viikossa, kun taas 40 % 
15—16-vuotiaista sai yli 2 markkaa viikossa. Vanhem- 
pien ikä vaikutti rahan antamiseen, sillä yli 40-vuo- 
tiaat vanhemmat antoivat enemmän rahaa kuin nuo- 
remmat, vaikka kaikissa ikäryhmissä oli alle 1 mar- 
kan antavia eniten. Isien ja äitien välillä ei rahan an- 
non suhteen ollut juuri eroa. 


Oppikoululaiset saivat, varsinkin pojat, käyttöönsä 
enemmän rahaa kuin kansakoululaiset. Kun 2 mark- 
kaa tai enemmän viikossa saaneita oli oppikoulujen 
pojista 49 %, oli vastaavia kansakoulujen poikia vain 
21 %. Saatu rahamäärä kasvoi siirryttäessä maalais- 
kunnista suurkaupunkeihin. Eri talousalueilla määrä 
nousi siirryttäessä maan pohjois- ja itäosista ete- 
lään ja länteen, mutta tämä suuntaus ei ollut yhtä 
selvä kuin maaseudun ja kaupunkien kysymyksessä 
ollen. Jos isän ammatin mukainen perheen sosiaali- 
ryhmä katsotaan karkeaksi osoitukseksi perheen tu- 
lotasosta, voitiin — tosin varauksin — todeta, että lap- 
selle annettu rahamäärä nousee perheen tulotason 
noustessa. Perheen lapsilukua joka saattaa olla hy- 
vinkin merkityksellinen annettuun rahamäärään vai- 
kuttava tekijä, ei voitu ottaa huomioon, koska reikä- 
korttien lajittelu tämän variaabelin mukaan tuotti 
erittäin suuria hankaluuksia. Milloin rahaa annettiin 
aina lapsen pyytäessä, taikka pyytämättä säännölli- 
sesti, olivat annetut summat keskimäärin suurempia 
kuin muulloin. 


Lapsen taskurahan tai palkkion pidättämisestä ei 
paljonkaan ole käytetty rangaistuksena huonosta käy- 
töksestä, sillä 91 % vanhemmista ei ole sitä koskaan 
tehnyt. Taskurahan toistaiseksi pidättäneitä vanhem- 
pia oli 5% ja joskus määräajaksi pidättäneitä 4 %. 
Lapsilla on kuitenkin muitakin tulolähteitä kuin van- 
hemmat. Näistä suurimman ryhmän muodostavat iso- 
vanhemmat ja seuraavina muut lähisukulaiset. Muita 
tulolähteitä omanneista lapsista sai 18 % lisätulonsa 
loma-aikojen töistä ja 21 % tilapäistöistä ja auttami- 
sesta ympäri vuoden. 

Vanhempien olettamuksen mukaan lapset käyttävät 
saamansa rahat tärkeysjärjestyksessä seuraavasti: ma- 
keisiin, virvokkeisiin ja jäätelöön (23 % lapsista), 
säästöön (20 %), elokuviin (13 %), vaatteisiin ja jal- 

kineisiin (13 %), muuhun sekalaiseen (13 %), urhei- 
lu-, huvi- ym. tilaisuuksiin (7 %), koulu- ja opinto- 
välineisiin (6 %), harrastustoimintaan (5 %) ja tu- 
pakkaan (0 %). Rahat kulutetaan siis ensisijaisesti 
”hyvään syötävään”. Tupakan olematon osuus käy 
ymmärrettäväksi, kun tarkastellaan vastausta kysy- 
mykseen. Tupakoiko lapsenne? Myöntävästi vastan- 
neita oli vain 8 %. Toinen asia on sitten, vastaako tä- 
mä todellista tilannetta. Jokseenkin yleinen käsitys- 
hän on, että tupakointi on levinnyt yhä laajemmalle 
koululaisten keskuudessa. 

Harrastuksista urheilu oli jokseenkin yhtä suures- 
sa suosiossa sekä tyttöjen että poikien keskuudessa, 
mutta sitä suositumpi, mitä vähemmän lapsella oli 
rahaa käytettävissään. Urheilua ilmoitti harrastavansa 
27 % tytöistä ja 48 % pojista. Seuraavalla tilalla oli 
kerhotoiminta jota harrasti 17 % tytöistä ja 15 % 
pojista. Kolmannelle tilalla oli tytöillä taloustyöt, 16 %, 
mutta vain 7 % pojista ilmoitettiin niitä harrastaviksi. 
Musiikkia harrasti 14 % tytöistä ja 10 % pojista. 

Kyseenalaista on, voidaanko vanhempien autta- 
mista katsoa lapsille varsinaiseksi vapaaehtoiseksi 
harrastukseksi. Useinhan se voi käytännössä olla 
enemmän tai vähemmän ikävä velvollisuus. Sitä kui- 
tenkin kysyttiin ja tuloksista päätellen 10—16 vuotiaat 
lapset ovat vanhempiensa mielestä melkoisen avuliai- 
ta. ”Usein” auttaa vanhempiaan 49 % tytöistä ja 54 % 
pojista, ”aina kun on vapaa” 30 % tytöistä ja 22 % 
pojista, ”harvoin” 19 % tytöistä ja 22 % pojista sekä 
”ei juuri koskaan” 2 % sekä tytöistä että pojista. 
Vanhempien auttaminen oli yleisempää niiden lasten 
keskuudessa, joiden saamat taskurahat, palkat, palk- 
kiot tai muut tulot olivat kaikkein pienimpiä. Edellä 
olevat numerotiedot antanevat aihetta ajatusten vaih- 
toon. 


* * * 


Erään teollisuusyhtiön kipusisko kirjoitti työpaik- 
kalehdessään tähän tapaan: ”Korkea elintaso laiskis- 
tuttaa meidät. Olemme tottuneet liian hyvälle. Eri- 
laiset sairaustapaukset lisääntyvät uhkaavasti Suo- 
messa ja useinkin vain välttämättömän liikunnan 
puuttuessa. Sydäntautitilastot kertovat kiistämättö- 
mästi tosiasioita. Suomi johtaa Euroopassa ylivoimai- 
sesti tätä tilastoa ja U.S.A:n jälkeen olemme toise- 
na koko maailmassa. Näissä tilastoissa meidän tulisi 
olla aivan jälkipäässä. Lähes jokainen ihminen päi- 
vittelee selkäkipuaan. Se on rappeutumisen merkki. 
Selkälihakset, jotka ovat selkärangan tukena, vel- 
tostuvat ja surkastuvat rasituksen puuttuessa. Näin 
kivut alkavat vaivata. Ei ennen vanhaan ollut sel- 
kävikaisia läheskään näin runsaasti. mutta silloinhan 
jouduttiinkin ponnistelemaan.” 

Mitä meidän sitten pitäisi tehdä? Jos aiomme pi- 
tää lihakset kunnossa, on niille annettava suuri rasi- 
tus, että ne joutuvat tekemään työtä yli 50 %:lla 
maksimista. Jos siis kyykystä pystytään nousemaan 
100 kg:n painon kanssa, niin harjoitusrasituksen sa- 
massa liikkeessä tulee olla yli 50 kg. Hengitys- ja 
verenkiertoelimet eivät pääse rappeutumaan, kun sy- 
dän sitä harjoitettaessa lyö yli 140 lyöntiä tai enem- 
män minuutissa. Tämä tarkoittaa sitä, että jos olem- 
me todella hengästyneitä jostakin rasituksesta, niin 
sydänkin joutuu lyömään melko kiivaasti eli yli tuon 
140 lyönnin kynnyksen. Venyttävää ja rentouttavaa 
voimistelua kaipaa jokainen. Mitä raskaampaa työtä 


asianomainen tekee, sen enemmän hänen tulee uhra- 
ta vapaa-aikansa nimenomaan venyttävään voimis- 
teluun. Työskennellessä lihakset supistuvat ja jäävät 
supistuneempaan tilaan työn loputtua. Ne täytyy ve- 
nytyksen avulla saada jälleen normaalipituisiksi. 

Tampellalainen, harrasta sinäkin liikuntaa sen eri 
muodoissa. Tulet huomaamaan sen piristävän vaiku- 
tuksen. Muista, että hitaasti kiiruhtamisen taitoa täl- 
läkin alalla kaivataan. Aloita siis rauhallisesti har- 
joitukset ja kiristä sitten vähitellen. Muista, että meil- 
lä tampellalaisilla on oma urheilutalo ja meillä on par- 
haillaan menossa €retkeilykilpailumme, joka jatkuu 
talven tullen hiihtäen. Lähdethän mukaan! 


* x %* 


Että edellä esitetyt ”tehdaskipusiskon” ajatukset 
ovat todella oikeaan osuneita, tulemme entistä va- 
kuuttuneemmaksi, kun palautamme mieleen, mitä do- 
sentti Martti Karvonen on sanonut kuntourheilun 
merkityksestä sairauksien ennakkoehkäisynä. 

Lääkäripiireissä näet ymmärretään, miten voima- 
kas ase liikuntaharrastus on tautien ja vaivojen en- 
nakkoehkäisyssä ja niinpä voidaankin todeta, että 
kuntourheilun kehittäminen koko kansan asiaksi on 
kaikkien urheilutoimintaa harrastavien järjestöjen ja 
johtavien elimien sekä myös lääketieteen yhteinen 
intressi. Kun aikaisemmin lääketieteen alalla on pää- 
paino ollut tauteja hoitavan lääkintätoimen puolella, 
niin nyt olisi yhä suuremmassa määrin pyrittävä en- 
nakkoehkäiseviin keinoihin. Suurten joukkojen ur- 
heiluharrastus on aikaisemmin kuulunut työpaikko- 
jen urheilulautakuntien ja urheilujärjestöjen ohjel- 
maan kasvatuksellisesti arvokkaana vapaa-ajan viet- 
tona. Koneellistuminen ja automatisoinnin mukanaan 
tuoma liikunnan puute aiheuttaa sen, että urheilu- 
järjestöjen työ on saanut yhä enemmän koko kan- 
san kuntoon kohdistuvan työn luonteen. 


Samaan aikaan kun lääketiede on kehittynyt, on 
kuitenkin = kuolleisuus: verenkiertohäiriöi- 
hin (ennen kaikkea sydänveritulppaan) ja eräisiin 
muihin tauteihin jyrkästi lisääntynyt. Viime mainit- 
tuun ilmiöön on olemassa useitakin syitä, mutta jo- 
ka tapauksessa tutkimukset ovat osoittaneet liikun- 
nan puutteen suuret vaarat. Liikunnalla ei tietenkään 
taata ikuista elämää ja terveyttä, mutta säännölli- 
sesti harrastettuna sillä on sydäntä ja terveyttä suoje- 
leva vaikutuksensa. 


Kun ihmiset nykyisin ehtivät 50 vuoden ikään, on 
puolet heistä kärsinyt jossakin vaiheessa selkä- 
vaivoista. Selän lihaksisto on vaatinut lääkinnäl- 
lisiä hoitotoimenpiteitä. Järkevintä olisi pitää selän 
lihaksisto terveenä kuntourheilun avulla, jolloin sääs- 
tyttäisiin lääkinnälliseltä, usein pitkäaikaiselta hoidol- 
ta. Sama koskee useita muitakin tauteja ja vaivoja. 
Ruotsissa on todettu, että jo muutaman viikon kun- 
touttaminen riittää poistamaan hermostoon perustu- 
via sisäelinten vaivoja. Säännöllinen liikunta olisi 
näissäkin tapauksissa merkinnyt tehokasta ennakko- 
ehkäisyä. 

Viime aikoina on urheiluun ja liikuntaan kansan- 
terveydelliseltä kannalta kiinnitetty suurta huomiota 
niin lännessä kuin idässä. Yhdysvalloissa todettiin 
nuorten kunnon heikkeneminen jo presidentti Eisen- 
howerin hallituskautena. Presidentti Kennedyn aloit- 
teesta on toimenpiteitä tätä kehityssuuntaa vastaan 


tehostettu. Niinpä sikäläiseen terveydenhuoltoministe- 
riöön on parhaillaan perusteilla erikoinen nuorison 
kunto-osasto. Presidentti Kennedy on eräässä kir- 
joituksessaan sanonut: 

”Jokaisen amerikkalaisen on vastattava omasta ja 
lastensa terveydestä. Kaikkien meidän on ymmärret- 
tävä se suuri vastuu, mikä meillä on nuorison fyy- 
sisestä kunnosta. Emme halua, että meidän lapsistam- 
me tulee vain katselijoita. Me haluamme, että heis- 
tä tulee osanottajia elämän kovassa leikissä.” 

Myös Neuvostoliitosta on kerrottu, että siellä on 
tarkoitus vuoteen 1965 mennessä kasvattaa aktiivi- 
sesti urheilua harrastavien kansalaisten määrä 50— 
60 miljoonaksi. Tämän päämäärän saavuttamiseksi 
perustetaan erityisiä urheiluneuvoloita — äitiys- ja 
lasten neuvoloitten tapaan, joissa annetaan tarkkoja 
ohjeita liikunnasta terveydenhoitotyön muotona. 

Meillä Suomessa on varsin pitkät perinteet ur- 
heilussa kansanterveystyönä. Meidän on vain huoleh- 
dittava siitä, ettei kehitys pääse pysähtymään eikä 
polkemaan paikallaan. Meidän on tehtävä itsellemme 
selväksi, miksi liikunnan harrastaminen ei enää ole 
ainoastaan viihdettä, vaan muun ohella myös ääret- 
tömän tärkeä ennakkoehkäisykeino tauteja ja vaivoja 
vastaan. Kutsu mukaantuloon säännöllisen liikunnan 
harrastamiseen on annettu myös meille tampellalai- 
sille. Kohta talviset ladut houkuttelevat myös meitä. 


* * ES 


Historia kertoo monia hupaisia tarinoita Kaleva- 
lan luojasta, kuinka tämä terve ja sitkeä samoilija 
runonkeruumatkoillaan retkeili pitkät matkat jalan 
tai suksilla. Kerrotaanpa hänen hämmästyttäneen 
pääkaupunkilaisiakin ilmestymällä heidän keskuuteen- 
sa hiihtäen Sammatista saakka. ”Mehiläisessään” hän 
lisäksi selostavassa ja neuvovassa mielessä käsitteli 
useita kansallisia urheilulajejamme. Niinpä tapaamme 
siinä tarkat selostukset jousen rakenteesta ja käytöstä 
sekä yleisistä kansanhuveista. Viimeksi mainittuja hän 
suositteli sillä perusteella, että kauniit, iloiset leikit 
ja huvitukset ovat rasituksen jälkeen virvoittavia. Hy- 
pyt, tanssit, monenlaiset kisat ja leikit, kiekon- ja 
pallonakkelot, lymyset, hipat jne. ovat paremmin kyl- 
lä syyttömiä ja somia huvituksia nuorukaisille, jos 
vain katsotaan, ettei mitään tapaturmaista vahinkoa 
sattuisi ja ettei niitä ylenmäärin pitkitetä tai ettei 
mitään tarpeellista työtä niiltä viivytetä.” 

Lääkärinä Lönnrot antaa lukijoilleen yksityiskon- 
taisia ja tietopuolisia neuvoja niin kasvatus- kuin 
terveysopillisissakin asioissa. Lönnrot puolsi liikun- 
taa sekä ruumiillisen terveyden että henkisen kasva- 
tuksen edistäjänä. ”Ihminen on luotu liikkumaan ja 
kasvoinsa hiellä elatuksensa hankkimaan. Ja tämä on- 
kin hänelle onneksi. Liikuntoa seuraa lepo, tyyty- 
väinen mieli, rauhallinen uni, terveys ja pitkä ikä. 
Työnteko vahvistaa ruumista, vilkastuttaa verenkier- 
toa, estää monet taudit tulemasta, parantaa tulleet. 
Uutteruus ja kohtuus ovat kaksi parasta lääkäriä, 
joka vain niitä seuraa, ei kolmatta kaipaa.” 

Määrittelipä Lönnrot ne keskimääräiset ennätyk- 
setkin, joihin kohtalaisen miehen on havaittu pysty- 
vän. Tämän voimanponnistuksen mukaan kohtalai- 
nen mies painaa 170 naulaa (n. 60 kg), nostaa maasta 
240 naulaa (n. 115 kg), painaa käsillään 120 naulaa 
(n. 50 kg), astuu 3 pnk. eli 18.000 syltä tasaisella 

tiellä 8:ssa tunnissa, kulkee joka päivä tämän mää- 
rän 10 tunnissa, leikkaa 300—360 neliösylen alan, pui 
21—36 kappaa rukiita tai ohria, veistää 121/. syltä 
parrua päivässä jne. — Kehoittipa Lönnrot kansaa 
uimaankin kerran päivässä kesäisin, mutta ei siellä 
ylen kauan kerrallansa olemaan. 

Lönnrotin ansiota on näin ollen se, että terveyden- 
hoidolliset ja osaksi varsinaiset liikuntakasvatusasiat- 
kin tulivat tunnetuksi maaseudun suomalaisen kan- 
san keskuudessa. 


Liikennetilanteet voidaan karkeasti ottaen jakaa 


kahteen ryhmään: 


sellaisiin, joihin tiellä liikkujan tulee ennakolta 
varautua ja toisaalta 

sellaisiin, jotka tulevat täydellisenä yllätykse- 
nä kaikesta mahdollisesta valppaudesta huoli- 
matta. 


Vastuu määräytyy luonnollisesti aina sen mukaan, 
voidaanko esillä ollutta tilannetta jälkeenpäin ar- 
vosteltuna pitää sellaisena, että tienkäyttäjän olisi 
tullut tilanteen mahdollinen syntyminen ottaa enna- 
kolta huomioon ja varautua näin ollen pahimman va- 
ralle. 

On kylläkin myönnettävä, että jo tapahtuneen 
arvostelu ei aina ole kovinkaan helppoa eikä tietysti- 
kään ole aina ehdottoman varmaa, että arvostelussa 
osutaan oikeaan ratkaisuun, varsinkin kun kysymys on 
liikennetilanteesta, joka alkaa ja loppuu melkein sa- 

massa silmänräpäyksessä. Yleinen elämänkokemus tu- 
lee kuitenkin tässä avuksi ratkäisua tehtäessä ja eri- 
tyisesti autonkuljettajien, joiden kohdalla auton no- 
peus vielä entisestään kiihdyttää tilanteiden vaihtu- 
misrytmiä, tulisi tarkoin pitää mielessään oppimansa 
ja kokemansa. Tällöin on erityisesti korostettava sitä, 
mitä jokaisen autonkuljettajan tulee tietää, että 


pimeänkin aikana saattaa jalankulkija olla kulke- 
massa tien reunassa, vaikkakaan mitkään heijas- 
timet taikka muut ilmaisuvälineet eivät olisi hä- 
nen olemassaolostaan etukäteen ilmoittamassa. Tä- 
hän kuljettajat kyllä yleensä muutoin varautuvat, 
mutta sellaisessa tilanteessa, kun kohdataan toinen 
valoilla ajava ajoneuvo ja tapahtuu tuo tuttu häi- 
käistyminen, on vaara tarjolla jalankulkijan pääl- 
leajoon. Se, että autonkuljettaja joutuu vastuu- 
seen mahdollisesta yliajosta, johtuu siitä yksin- 
kertaisesta seikasta, että tilanne, toisin sanoen ja- 
lankulkijan olemassaolo tien laidassa, on ollut sel- 
lainen, että siihen olisi tullut ennakolta varautua. 


Puolustukseksi ei riitä se, että väittää tulleensa 
vastaantulleen valoista häikäistyksi, koska häikäisyn- 
vaarakin on otettava ennakolta huomioon eikä tällä 
häikäisyllä muutoinkaan ole ratkaisevaa merkitystä 
jalankulkijan huomioonottamisen suhteen. 

Lienee lisäksi aiheellista palauttaa mieliin tielii- 
kenneasetuksen tätä koskeva määräys, jonka mukaan 
on pimeällä ajettaessa ajoneuvon nopeus sovitettava 
sellaiseksi, että ajoneuvo voidaan pysäyttää sen omien 
valojen (kauko- tai lähivalojen) valaisemalla esteet- 


Jouluyö 
sankarihaudalla. 


tömällä tieosuudella. Oikean tilannenopeuden valinta 
on tässäkin kohdin jälleen tuo ainoa oikea tapa vaa- 
ran ja vahingon välttämiseksi. Mainitun määräyksen 
noudattaminen ei ole niinkään yksinkertaista kuin se 
kirjoitetussa muodossaan saattaa näyttää, joten jo- 
kaisen on syytä kerran pari kokeilla, pysähtyykö tuo 
ikioma automme vaaditulla matkalla. 

Vastuu on näin ollen erittäin suuri erikoisesti au- 
tonkuljettajan kohdalla. Jos tuota vastuuta kuitenkin 
vertaa siihen vastuuseen, mikä näissä tilanteissa on 
jalankulkijan kannettavana, on selvääkin selvempi ero 
havaittavissa. Jalankulkijahan yleensä joutuu tällöin 
asettamaan peliin panoksena joko terveytensä taikka 
henkensä. 

Tämä on tietysti paljon enemmän kuin rikosoikeu- 
dellinen vastuu taikka vastuu aiheutuneista vahin- 
goista. Onkin myönteisenä piirteenä todettava, että 


jalankulkijat ovat entistä enemmän kiinnittä- 
neet tähän seikkaan huomiota ja samalla kiin- 
nittäneet vaatteisiinsa taikka käteensä jotain 
sellaista, mikä ilmaisee heidän olemassaolonsa. 


Varmasti tähän kehitykseen on ollut vaikuttamassa 
se, että meistä yhä useammasta on tullut autoilija ja 
näin meidän näkemyksemme on tämänkin kysymyk- 
sen kohdalla entisestään laajentunut ja samalla olem- 
me laajentaneet myöskin autoilijoiden näkökenttää 
erityisesti pimeällä liikuttaessa. Koskaan emme kui- 
tenkaan ole liian varovaisia autolla ajaessamme pu- 
humattakaan siitä, että olisimme liian näkyvästi esil- 
lä tien reunaa jalkaisin kulkiessamme. 


Kansamme vietti joulukuun 6. päivänä valtakun- 
nallisesti arvostellen sen suurinta juhlapäivää. Van- 
hempi polvi varmaan nöyränä ja vilpittömin mielin 
tällöin pidetyissä * juhlajumalanpalveluksissa — kiitti 
Korkeinta tästä suuresta lahjasta, mitä valtiollinen 
itsenäisyys todella kansakunnalle merkitsee. Se tie- 
tää kokemuksesta, mitä vapaus ja itsemääräämisoi- 
keus kansakunnalle merkitsee. Se on näet kokenut 
sorron mustan yön ja kahleissa kulkevan yhteiskun- 
nan. kehityskyvyttömyyden. Mutta se on saanut nähdä 
ja elää mukana, kun suomalainen yhteiskunta on val- 


tiollisesti vapaana saanut kehittyä niin taloudellisesti- 


kuin sivistyksellisestikin sellaiselle tasolle, mitä 'aikai- 
semmat sukupolvet täällä karussa Pohjolassa eivät 
edes uskaltaneet kuvitella. 

Tämä itsenäisyytemme syntymisen ihmeen koke- 
nut ja nähnyt sukupolvi varmaan myös jouluna har- 
taimmin kuin kukaan ymmärtää kiittää Suurta Kan- 
sojen Johtajaa siitä, että meillä suomalaisilla on asut- 
tavana itsenäinen isänmaa omine lakeineen ja omine 
kansanvaltaisine valtiojärjestyksineen. Vain tällai- 
sessa maassa joulun viettokin saa oikeatunnelmaisen 
sisällön,;. mitä mikään vieras ei pystyisi aikaansaa- 
maan. Hartain mielin me suomalaiset yhdymme jou- 
lurukoukseen itsenäisyytemme ja vapautemme säily- 
misen puolesta ja että isänmaamme myös säästyisi so- 
dan kovilta koettelemuksilta tulevaisuudessa. — Kaik- 
kea tätä toivoen esitämme lukijoillemme hyvän ja 
rauhallisen joulun sekä onnellisen uuden vuoden toi- 
votukset. 

Koskenlaskija 


Eino Koskinen 


Suuret 
tekstiilikonemessut 


Hannoverissa 


Syyskuun 22 päivänä avattiin maailman tähän asti 
suurimmat tekstiilikonemessut Hannoverin messu- 
alueella, joka sijaitse noin 5 kilometrin päässä kau- 
pungin keskustasta etelään. Itse messualue on myös 
eräs suurimmista maailmassa. Sillä on oma rautatie- 
asema ja helikopterikenttä puhumattakaan pankeista 
ja postitoimistoista, joita siellä on useita. 

Messujen järjestäjänä toimi COMITE EUROPEEN 
DES CONSTRUCTEURS DE MATERIEL TEXTILE, 
jonka varapuheenjohtaja, saksalainen tri.ins. Walter 
Reiners suoritti messujen virallisen avauksen. Hanno- 
verin messuista muodostui koko maailman tekstiili- 
miesten ja miksei -naistenkin kohtauspaikka. Mes- 
suilla vieraili päivittäin noin 20000 messuvierasta, 
joista ylivoimaisesti suurin osa oli ulkomaalaisia. 

Itä-Euroopassa tunnettiin myös suurta mielenkiin- 
toa messuja kohtaan, sillä monet tämän Euroopan osan 
maista, kuten Neuvostoliitto, Tshekkoslovakia ja Un- 
kari, olivat lähettäneet suuret delegaatiot messuille. 
Samoin tapasi siellä lukuisasti messuvieraita pohjois- 
ja etelä-Amerikasta, Japanista, Intiasta sekä Afrikan 
eri valtioista. Messualuetta voitiinkin täydellä syyllä 
pitää muinaisen Baabelin toisintona. 

Näytteillepanijoita oli lähes 850 viidestätoista eri 
maasta. Heidän esittämiensä koneiden ja laitteiden 
arvo nousi 93 milj. nykymarkkaan, ja oli näiden koko- 
naispaino peräti 10 000 tonnia. 

Näytteillä olleet koneet oli mahdollisuuksien mu- 
kaan pyritty järjestämään käyttötarkoituksensa ja 
”ammattialansa” mukaisiin ryhmiin eri näyttelysa- 
leihin, jolloin katsojilla oli parempi mahdollisuus kes- 
kittyä heitä eniten kiinnostaviin kohtiin. : 

Koko näyttelyala oli niin suuri kuin 64544 m? 
jakautuen 


kehräämöön kuuluville koneille . . 27881 , 
kutomoon kuuluville koneille SITÄ Hreäia 
nauhakutomakoneille ja punonnalle . . 


SA Sl E kia. MSN 38 
viimeistelykoneille .... 5 
OI Pelukonelten onset ams 5 
valmisvaateteollisuuden koneille ... . 2477. x 
läboratoriolaitteille.ss. is nl 479 3, 


On aivan luonnollista, että saksalaiset konetehtaat 
olivat eniten edustettuina omassa maassaan pidettä- 


+villä messuilla. Heitä oli 44 % näytteillepanijoista. Seu- 


raavana, niin ihmeelliseltä kuin se meistä tuntuukin, 
oli italialaisten konetehtaiden: edustus 20 %:lla. Näi- 
den jälkeen tulivat Englanti, Sveitsi ja Ranska edus- 
tuksillaan. Suomalaisten osuus jäi vain vastaanotta- 

a. 


internationale 
textilmaschinen 
ausstellung 


hannover 
22. sept. - 1. okt. 1963 


su02 


FRLIGELANDE 


JUUGPLATZ MANNOVER-MESSEGILKNOE 


VANNOI MANNOVIN-MISSIGILAWBI 


Yleiskaavio Hannoverin messualueesta. Numeroilla merkityissä tummennetuissa — halleissa oli tekstiilikoneita näytteillä. 


Kuvassa näkyvissä halleissa oli näytteillä etupäässä kehräämön ja värjäämön—viimeistämön koneita. 

vaan puoleen, ellei nyt avajaisissa soitettua Sibeliuk- 
sen ”Finlandiaa” voida pitää antavana puolena. 
Yleisenä havaintona messuilta voidaan sanoa, että 
tekstiilikoneiden rakentajat pyrkivät lisäämään konei- 
densa tuotantoa, parantamaan laatua ja vähentämään 
prosessissa tarvittavaa työmäärää automaation avulla. 
Esimerkiksi kehräämön koneiden osalta yleensä 
kaikki langanvalmistuksessa tarvittavat koneet olivat 
tuotannoltaan suurempia kuin mihin me olemme tot- 
tuneet. Karstakoneet toimivat 3—5-kertaisella tuo- 
tannolla vanhoihin malleihin verrattuna. Muutama 
vuosi sitten pidettiin venytyskonetta, joka antoi hah- 
tuvaa 120 metriä minuutissa, kovin nopeana, koska 
silloiset vanhat koneet kävivät vain 40—50 metrin 
minuuttinopeudella. Näillä messuilla oli nähtävänä 
kone, jonka antinopeus oli 450 metriä minuutissa. Siis 
noin kymmenen kertainen nopeuden lisäys vanhoihin 


Kehruukoneita esittelevä osasto. 


Viimeistämön koneita esittelevä 
osasto. 


malleihin verrattuna. Samaa voidaan sanoa esikehrää- 
mön ja varsinaisen kehräämön koneista, joskaan no- 
peuden lisäykset eivät ole aivan näin valtavaa luokkaa. 
Parempaan laatuun pyritään yhä tarkempia ja täs- 
mällisemmin toimivia koneita ja ennen kaikkea veny- 
tysjärjestelmiä rakentamalla. Lisäksi käytetään en- 
tistä enemmän elektroonisia säätölaitteita korjaamaan 
prosessissa mahdollisesti esiintyviä virheellisyyksiä; 
useampia eri koneyksiköitä yhdistetään, jolloin inhi- 
millisistä syistä johtuvat virheet vähenevät. Tällöin 
päästään myös kolmanteen päämäärään, nimittäin vä- 
hentämään prosessissa tarvittavaa työmäärää, sillä 
materiaalin kuljettaminen koneyksiköstä toiseen vaa- 
tii nykyisellään huomattavasti ihmistyövoimaa, jota 
meidän pitäisi pyrkiä kaikin keinoin säästämään mui- 
hin paljon tärkeämpiin tehtäviin. 
Kutomakonerintamalla esiiintyy tietenkin samoja 

Kunniamerkin saajaa onnitellaan. 
Henkilöt — vas:lta ins. Vikkula, 
Anna Henriksson, työnjoht. Hei- 
nonen ja Kortet. 


Eräs puolenvuosisadan työtäiva! 


Marraskuun 12 päivänä oli pellavatehtaan johta- 
jan dipl. ins. C. E. Forss'in virkahuoneessa jälleen 
huomionarvoinen tilaisuus missä muistettiin puoli- 
vuosisataa yhtiötä palvellutta henkilöä. Mainittuna 


pyrkimyksiä kuin kehräämisessäkin. Koneiden no- 
peuksia on lisätty lähinnä syöstävättömiä koneita ra- 
kentamalla. Kutomakoneiden automaatiota on myös 
lisätty erilaisilla itse koneeseen asennettavilla kude- 
langan puolauslaitteilla. Koneiden leveyksiä on yleensä 
huomattavasti lisätty, niin että jopa kolmekin nor- 
maalilevyistä kangasta voidaan kutoa yhdellä kertaa. 

Aivan samaa, mitä edellä on puhuttu automaatios- 
ta kehräämön ja kutomon koneiden kohdalla, voidaan 
sanoa värjäämön ja viimeistämön koneista. 

Jatkuva värjäys- tai viimeistysprosessi, jonka oh- 
jaus ja säätö tapahtuu ennakolta määrätyn ohjel- 
moinnin avulla, on tällä hetkellä viimeisin kone- 
konstruktio tällä automaation alalla. Onpa puhuttu 
siitä, että elektroonisia tietojenkäsittelykoneita alet- 
taisiin käyttää automaation ohjaamiseen. 

Messut antoivat selvän kuvan siitä, että tuleva 
tekstiiliteollisuus pystyy palvelemaan asiakkaitaan 
entistä tehokkaammin. Sen tuotteet tulevat laadulli- 
sesti olemaan parempia, monipuolisempia ja käyttä- 
jälleen halvempia kuin ennen. Ainoa huolestuttava 
seikka on se, että suuret automaattiset koneyksiköt 
ovat tavattoman kalliita investointikohteita, joiden 
hankkiminen kilpailukykyisyyden ylläpitämiseksi Suo- 
men tekstiiliteollisuudessa tuottaa pääomaköyhyyden 
vuoksi ehkä vaikeuksia. 

päivänä tuli näet täyteen pakkaaja Anna Henriks- 
sonin 50-vuotinen työtaival. Johtaja Forss ojensi 
päivänsankarille kultaisen rintasoljen kiittäen häntä 
lyhyessä puheessa uskollisesta ja kunnioitusta herät- 
tävästä työvuosimäärästä, mainiten mm, että pellava- 
tehtaan kehräämön koko paperilankamäärä on kulke- 
nut neiti Henrikssonin käsien kautta, joten sitä on 
mennyt todella paljon. 

50-vuotismerkin kiinnittämisen jälkeen seurannees- 
sa kahvitarjoilutilaisuudessa kertoi neiti Henriksson 
olevansa syntyperäinen tamperelainen ja viime vuosi- 
sadan lapsia, sillä syntymäaika on 20.3.1899. Synty- 
mäpaikka oli Tammelan kaupunginosassa, missä hän 
on asunut suurimman osan elämästään, kun otamme 


Hiltunen, 


Vas:lta ins. 
Anna Henriksson ja joht. Forss. 


Keskustelu käy vilkkaana kahvipöydässä. 


huomioon, että hänen nykyinen Saukonmäen asun- 
tonsa on suhteellisen lähellä Tammelaa. Tämän lisäk- 
si hän kertoi isänsäkin olleen syntyperäisiä tampere- 
laisia, kun taas äiti oli syntyisin Vähästäkyröstä. 

Neiti Henriksson oli ennättänyt saada kansakoulun 
päästötodistuksen kun hän 14 vuotiaana aloitti työs- 
kentelyn tällä samalla tehdasosastolla, missä hän sen 
jälkeen on harvinaisen pitkän ja uskollisen elämän- 
työn suorittanut. Työnteko onkin muodostanut neiti 
Henrikssonin elämän pääsisällön ja mikäli kotiaska- 
reilta on jäänyt aikaa, on hän mielellään istahtanut 
hyvän kirjan ääreen saadakseen siitä itselleen ja elä- 
mälleen arvokasta henkistä sisältöä. 

Tämä juhlittu työnsankari kertoi, että hän on saa- 
nut suorittaa elämänvaelluksensa suhteellisen tervee- 
nä ja vapaana suuremmilta loukkaantumisilta. Työ- 
matkalla tapahtunut kaatuminen aiheutti kerran kä- 
den nyrjähtymisen ja viime aikoina on silmäsairaus 
ollut hänen elämänsä vitsauksena. Säännöllinen kä- 
vely asunnosta työpaikalle ja päinvastoin on ollut 
omiaan pitämään hänen fyysillistä kuntoaan yllä. 

Vielä kerran onnittelumme kunnioitusta herättävän 
50-vuotistyötaipaleen voittaneelle. 


Anna Henriksson työssään. 


TATSSET UKTIKTISE] 


puolustusvoimat 
puolueettomuutemme 
suojana 


Nykyisin saattaa tavata eräänlaista välinpitämät- 
tömyyttä puolustusvoimiamme kohtaan jopa sellai- 
sissa kansalaispiireissä, joilta sitä kaikkein vähimmin 
odottaisi. Useimmiten tällaiset puolustuspessimismiin 
sortuneet kansalaiset todistelevat asennettaan sillä, 
että sotilaallisilla. toimenpiteillämme muka ei suur- 
valtojen välisessä jättimäisessä voimainkoetuksessa 
ole paljonkaan painoa. Tällaiselta kai asia näyttää, 
jos vertaamme voimiamme, vaikkapa vain vähäistä 
väkilukuamme, jonkin suurvallan tai suurvaltaliit- 
toutuman kanssa. 

Tämä ongelma-asettelu on kuitenkin mitä suurim- 
massa määrin virheellinen. Se on virheellinen kol- 
messa mielessä. Ensiksikin: Suomen joutuminen so- 
taan yksin jotakin sotilasliittoutumaa vastaan on ny- 
kymaailmassa erittäin epätodennäköistä. Toiseksi: jos 
Suomi joutuu suursotaan mukaan, meitä vastaan ei 
kohdistu koko vihollispuolen paino, vaan murto-osa 
siitä. Ja kolmanneksi — ja tämä on tärkeintä: Suomi 
pyrkii kaikin käytettävissä olevin keinoin välttämään 
sotaan mukaan joutumisen. Tähän kytkeytyykin toi- 
nen puolustusvoimain ensisijaisista tehtävistä, valta- 
kunnan puolueettomuuden suojaaminen, toisen ollessa 
luonnollisesti maatamme vastaan kohdistuvan aseel- 
lisen hyökkäyksen torjuminen. Näin luonnehtivat 
asiantuntijat niitä tehtäviä, jotka maamme sotilas- 
poliittinen asema asettaa puolustusvoimiemme suori- 
tettavaksi. 

Kun lähemmin tarkastelemme tätä puolustusvoi- 
miemme osuutta puolueettomuuspolitiikkamme toteut- 
tajana, tulee meidän: tehdä itsellemme selväksi, miten 
todella puolueettomuuskysymys meidän on ymmär- 
rettävä. Ahtaimmalla tavalla tulkittuna puolueetto- 
muus merkitsee jonkin käynnissä olevan sodan ulko- 
puolelle jäämistä. Tätä tilannetta silmällä pitäen kan- 
sainvälisessä oikeudessa on olemassa säännöt, joiden 
mukaan sekä puolueettomien että sotaakäyvien val- 
tioiden tulee toimia. Oleellisinta näissä säännöissä on 
puolueettomien valtioiden oikeus alueelliseen koske- 
mattomuuteen. Mikäli sotaakäyvät loukkaavat tätä 
oikeutta, neutraalinen valtio on velvollinen torjumaan 
tällaisen loukkauksen. 


Mutta jo rauhan aikana on valtiojohdon johdon- 
mukaisesti = harjoitettava puolueettomuuspolitiikkaa, 
joka sitten luo edellytykset sodan ajan neutraalisuu- 
delle. Voidaan siis sanoa, että rauhan ajan puolueet- 
tomuuspolitiikka ja sodan ajan neutraalisuuden suo- 
jaaminen. muodostavat yhtenäisen kokonaisuuden. 
Epäonnistuminen jommassakummassa luhistaa helposti 
koko puolueettomuuspyrkimyksen. Sen sijaan molem- 
pien taitava hoitaminen saattaa pelastaa koko yhteis- 
kunnan nykyaikaisen sodan tuhovaikutuksilta. 

Puolustusvoimain toiminta puolueettomuuden suo- 
jaamisessa on kahdenlaatuista: ennaltaehkäisevää ja 
torjuvaa. Nämä molemmat toimintamuodot ilmenevät 
sekä rauhan että sodan aikana. 

Rauhan ajan puolustusvoimat tekevät voimape- 
räistä ennakkoehkäisevää työtä puolueettomuuden säi- 
lyttämiseksi. Mitä lujemmat puolustusvoimat meillä 
on, sitä vähäisemmäksi muodostuu luonnollisesti 
hyökkäystä harkitsevan valtion halu suunnitelmansa 
toteuttamiseen; ja päinvastoin: mitä heikompi on puo- 
lustuskykymme, sitä suurempi on kiusaus käydä kimp- 
puumme. 'l'ämän ns. sotilaallista tyhjiötä koskevan 
teorian oikeutus käy selväksi, jos palautamme mie- 
liimme esimerkiksi toista maailmansotaa edeltäneen 
jo ensivaiheiden sotilaspoliittisen tapahtumasarjan. 
Saksan laajentamishaluisen ulkopolitiikan toteuttami- 
sessa oli keskeisellä sijalla pienten, puolustuskyvyl- 
tään heikkojen maiden liittäminen Saksan valtapiiriin. 
Itävalta kukistettiin vuonnna 1938, Tshekkoslovakia 
1938—39, Puola 1939 sekä Tanska ja Norja 1940. Sa- 
manaikaisesti kun laajentumishaluiset valtiot pyrki- 
vät ”menemään sieltä, missä aita on matalin”, toisin 
sanoen tunkeutumaan sotilaallisiin tyhjiöihin, ne vält- 
tivät tehokkaan puolustuskyvyn omaavien maiden, 
kuten Sveitsin ja Ruotsin kimppuun käymistä, vaikka 
suunnitelmia molempia varten vakavasti haudottiin- 
kin. 

Mitkään seikat eivät — valitettavasti — viittaa 
siihen, että sotilaallisiin tyhjiöihin suhtauduttaisiin 
nykyäänkään toisin kuin parikymmentä vuotta sitten. 
Tämä pakottaa meidätkin lujittamaan puolustusvoi- 
miamme sellaiselle tasollle, että hyökkäystä harkitse- 
vat eivät joudu kiusaukseen pyrkiä käyttämään aluet- 
tamme sotilaallisten toimenpiteittensä välikappaleena. 
Syksyllä 1939 silloiset Suomen puolustusvoimat eivät 

olleet läheskään riittävän hyvin aseistetut ja taistelu- 
valmiit, joten Venäjän Stalinin ja Saksan Hitlerin 
keskeinen sopimus salaisine klausuleineen vei autta- 
mattomasti siihen, että Stalin aloitti rajun hyökkäyk- 
sen maahamme meille erittäin tuhoisin seurauksin. 

Niin muualta kuin omastakin maasta saadut koke- 
mukset puhuvat karun todellista kieltänsä ja pakot- 
tavat meidätkin nykyhetkellä lujittamaan puolustus- 
voimiamme sellaiselle tasolle, että hyökkäystä suun- 
nittelevat eivät joudu kiusaukseen käyttämään aluet- 
tamme sotilaallisten toimenpiteittensä välikappaleena. 
Puolustusvoimissa tämä ennakoltaehkäisevä ”kiusaus- 
ta poistava” toiminta ulottuu mitä moninaisimmille 
aloille. Koska sotilaallinen hyökkäys maatamme vas- 
taan saattaa tapahtua joko maitse, meritse tai ilmoit- 
se, on välttämätöntä luoda riittävän vahvat voimat 
kutakin elementtiä varten. Jotta maa-, meri- ja ilma- 
voimamme olisivat toimintakykyiset, on tarpeellista 
hankkia niille nykyaikaiset taistelu- ym. välineet se- 
kä kouluttaa henkilöstöä näiden käyttöön. 

Puolueettomuuspolitiikka ei tietenkään ole mikään 
itsetarkoitus, vaan eräs keino, tosin aivan ratkaisevan 
merkityksellinen keino, itsenäisyytemme ja toiminta- 
vapautemme säilyttämisessä. Jos vilpittömästä tahdos- 
tamme ja tosiasioihin perustuvista puolueettomuu- 
den lujittamispyrkimyksistämme huolimatta joudum- 
me mukaan suurvaltain väliseen aseelliseen selkkauk- 
seen, vika tuskin on meidän. Tässä tapauksessa puo- 
lustusvoimien merkitys itsenäisyytemme turvaajana 
nousee vieläkin suuremmaksi kuin puolueettomuutta 
suojattaessa. Ja tähän pahimpaankin mahdollisuu- 
teen on meidän oltava valmiita, mikäli haluamme 
isänmaamme vapauden ja kansallisen elämämme säi- 
lyttää tulevaisuudessa. 

Reserviläinen 


Tampellan konepajan aseosaston 
suunnittelema ja rakentama tykki. 


”AVARUUSKILPA” 


Jokaiseen keskustassa olevaan Maapalloa kiertävään ”avaruuslaivaan” on sijoi- 
tettu 2-tavuinen sana, joka esiintyy niissä joko piirroksena tai kirjaimin. Ratkai- 
sussa kelpaa kuitenkin käytettäväksi vain yksi tavu kunkin a-laivan sisältämästä 
sanasta. Lukijan harkinnasta riippuu se, kumman tavun hän kulloinkin käyttää, 
sillä tuo käyttökelpoinen tavu vaihtelee paikkaansa eri sanoissa. Tavujen valinta 
aloitetaan lähinnä Maata olevasta a-laivasta ja seuraten spiraalirataa sen päähän 
saakka poimitaan yksi tavu järjestyksessä jokaisesta. Jos valinta on oikein suori- 
tettu, muodostuu ratkaisuksi 4-jakoinen runomittaan sommiteltu mietelmä avaruus- 


lentojen rohkeista suorittajista. 


PÄTEVÄ SYY 


Eräässä teollisuuslaitoksessa oli tapahtunut pieneh- 
kö räjähdys, jossa sen aiheuttaja sai vammoja. Mies- 
ten keskustellessa aamiaisen aikana tapahtumasta 
virkkoi Veka Vilille: 


— Kuinka se räjähdys oikein sai alkunsa 
Vili vastasi: 
— No, Nikama oli juuri nostanut dynamiittilaati- 


kon olalleen ja silloin tehtaan pilli puhalsi aamiais- 
tunnille ja, no niin, Nikamalle tuli kiire syömään... 


Ratkaisu sivulla 67 


-—" nm =1 "nr 


EI OLISI OLLUT SYYTÄ KYSYÄ 


Rouva Rusko oli juuri viettänyt tarinahetken naa- 
purirouvien kanssa ja tuli kuin tuulispää keittiöön ja 
sanoi kiukkuisesti: 

— Mutta Linda, mitä tämä merkitsee? Sain juuri 
tietää, että seisoskelette minun poissaollessani iltaisin 
ka jonkun miehen kanssa! Miten voitte selittää 
sen? 

— No, kaikkea sitä pitää rouvan kyselläkin, vastasi 
Linda kipakasti. — Vai onko rouva mahdollisesti voit- 
tanut miehensä arpajaisissa? 

OMAKOTITALOJEN RAKENTAJILLE 


TAMPELLA TÄNÄÄN LEHDELLE KIRJOITTANUT 
RAKENNUSMESTARI A. VANHALA 


Lehtemme viime numerossa oli tämän kir- 
joitussarjan ensimmäinen kirjoitus yllämaini- 
tulla otsikolla. Koska on todennäköistä, että 
uuden kartonkitehtaan aiheuttama väkemme 
lisäys tulee myös jossain määrin kiihdyttämään 
omakotirakennustoimintaa, olemme pyytäneet 
rakennusmestari A. Vanhalan laatimaan leh- 
dellemme omakotitalojen suunnittelua ja ra- 
kentamista käsittelevän Kkirjoitussarjan. Nyt 
pääsee painomusteen tuttavuuteen sarjan toi- 
nen kirjoitus ja kirjoitussarjaa on kirjoittaja 
luvannut jatkaa vielä kahdessa seuraavassa 
numerossa. Arvoisat lehtemme lukijat ja eri- 
koisesti te, jotka suunnittelette omaa kattoa 
päänne päälle. — Taltioikaa nämä lehtemme 
numerot. Teille omakotitalon rakennuskärpäsen 
puremille on varmasti näistä kirjoituksista 
paljon hyötyä. Nähkääs, hyvin suunniteltu on 
jo puoliksi tehty. 


Meidän tulevat asuntoneliömme 


Kun me rakennamme itsellemme majaa, on mei- 
dän noudatettava määrättyä rakennusjärjestystä ja 
eräitä asetuksia. 

— Ensiksi 7 m? on pienin ihmiselle tarkoitettu asuin- 
huoneen pinta-ala. 

— Toiseksi emme saa rakentaa 2,5 m matalampaa 
kerrostaloasuntoa, vain 1- ja 2-kerroksisissa taloissa 
sallitaan 240 cm korkeus. 

— 3 % asuntomme pinta-alasta on varattava säily- 
tystiloiksi. 

— 3,5 m? ullakkokomeroiksi tai vastaaviksi. 

— 1 m? urheiluvälineille ja 0,75 m? kellarisäilytystä 
varten. 

— Asuntomme valoisuuskin on lailla turvattu siten, 
että 10 % huoneen pinta-alasta on oltava valopintaa 
eli ikkunaa. 

— Asetuksen mukaan jokaisessa alle 10 m? huoneessa 
pitää olla yksi makuupaikka. 


— Yli 10 m? huoneessa tulee olla sijaa kahdelle vuo- 
teelle. 


— Sekä jokaiseen keittiöön, joka on yli 10 m?, on 
lisäksi voitava sijoittaa yksi makuupaikka. 

Huoneisto, jossa on enemmän kuin yksi makuuhuone, 
on suunniteltava niin, että vähintään yhteen niistä 
voidaan sijoittaa parisängyt. Tässä meillä on muuta- 
mia rakennusmääräysten minimiarvoja, joita jokai- 
sen rakentajan on noudatettava. Mutta rakentami- 
seen ja asumiseen liittyy sangen monia yhtä tärkeitä 
asioita, seuraavassa onkin tarkoitus pohtia, minkä- 
laisia pulmia joudutaan ratkomaan omakotitalon si- 
säpuolta suunniteltaessa. 


ETEINEN 


Eteinen on se huonetila, johon ensimmäiseksi ul- 
koa tullaan ja joka jakaa liikenteen huoneiston eri 
tiloihin. Siihen joudutaan sijoittamaan normaalisti 
seuraavat kalusteet: vaatenaulakko päällysvaatteille, 
hatuille ja päällyskengille, peili ja sen yhteydessä 
apuhylly. Jos eteisen sijainti on keskeinen, voidaan 
sinne sijoittaa puhelin ja sen vaatima pöytä. 


OLOHUONE 


Olohuoneeseen keskittyvät perheen vapaa-aikojen 
vietto, yhdessäolo ja vierailut. Olohuoneeseen joudu- 
taan ehkä sijoittamaan pieni työskentelytila ja pie- 
nemmissä tiloissa myös ruokailu. Toimintaa on siis 
paljon. 


Olohuonemahdollisuuksia: 


Varsinainen olohuone, 
viettoon. 


ainoastaan vapaa-aikojen 


Olohuone, jota joudutaan tilapäisesti käyttämään 
makuuhuoneena (vuodesohva). 


Yhdistetty olo- ja ruokailuhuone. 
Yhdistetty olo ja työhuone. 


MAKUUHUONE 


Makuuhuone on mikäli mahdollista omistettava 
yksinomaan levolle. Siitä tulee olla helppo yhteys 
kylpyhuoneeseen. Jos erillistä vaatehuonetta ei ole, 
on liinavaatteiden ja henkilökohtaisten vaatteiden 
säilytystilat varattava makuuhuoneeseen. Vuoteiden 
lisäksi tarvittava yöpöytä voidaan korvata pitkällä vuo- 
teen päädyn yli kulkevalla hyllyllä, jossa on muutama 
pieni laatikko ja avohylly. Lisäksi pari tuolia, jotka 
on niin valittu, että niille voidaan ripustaa yön ajak- 
si vaatteet. Naiset tarvitsevat kampauspöydän, jossa 
on laatikot ja hyvässä valossa oleva peili. 


LASTENHUONE 


Lastenhuone on omistettava leikin ja nuorison 
valtakunnaksi, jonne aikuisten maailma ei liiaksi 
pääse vaikuttamaan. Näistä pari esimerkkiä. 


Lastenhuoneen pohja 


1. kouluikäiset lapset 


2. leikki-ikäiset lapset 


Kalusteet: 
yksinkertaiset tasovuoteet (lavavuode) 


ikkunoiden edessä yhtenäiset, kapeat levyt, joiden 
alla tarpeellinen määrä laatikoita 


samalla seinällä vuoteiden kanssa kirjahyllyt kiin- 
ni seinässä 


pikkutuolit 


komeroryhmä. 


Toisessa vaihtoehdossa on vastaava huonetila jä- 
tetty ilman jakavaa komeroryhmää ja huone kalus- 
tettu yhdeksi suureksi lastenhuoneeksi pienemmille 
lapsille. 

Kalusteet: 


ikkunan edessä matala kaapisto, jossa leikkikalu- 
kaapit ja laatikot 


oven vieressä pieni, kaksiosainen komero 
kaksi vuodetta apupöytineen 
kaksi pientä tuolia 


vapaaksi jäävä seinä kokonaisuudessaan piirustus- 
tauluna 


vapaata lattiapinta-alaa mahdollisimman paljon. 


KEITTIÖ 


Nykyään kuulee usein toistettavan ohjetta: Keittiö 
on sijoitettava pohjoispuolelle, koska auringonpaiste 
muodostuu kiusalliseksi lämpimänä vuodenaikana. 
Entiset maalaistuvat olivat aurinkoisia, kukat kukki- 
vat ikkunoilla ja emännät viihtyivät hyvin. Hyvä ja 
pientaloissa useinkin mahdollinen ratkaisu olisi keit- 
tiön sijoittaminen rakennuksen kulmaan. Toinen 
ikkuna voisi valaista työpaikkaa, toinen esim. ruo- 
kailuryhmää. Ainoa kohta keittiössä, joka on sijoi- 
tettava varjon puolelle, on kylmäkomero. 

Keittiön varsinainen tehtävä on toimia ruoan- 
valmistuspaikkana ja siitä taas esimerkki seuraavalla 
sivulla. 

m Liesi Työpöytä 


Yläkaapit 


Alakaapit 


Leivinpöytä 

Kylmäkomero 
Keittiön työ- ja säilytystilat, 


ruokailupaikka sekä tavallisimmat 
yhteydet niiden välillä 


Sitvouskomero 

KUTTITTIIN 
VEHTILIIII 
VEILTIII 


1. makuuhuoneen komerot 2. lastenhuoneen komerot 3. säilytystilan komerot 

WC JA PESUHUONE 


WC:n sijoittaminen kylpyhuoneeseen ei ole suosi- 
teltavaa. Useampilapsisessa perheessä on erillinen 
WC pesualtaineen välttämätön. Omakotitaloissa olisi 
pyrittävä tekemään ikkunallinen, hyvin tuuletettu 
kylpyhuone makuuhuoneitten yhteyteen ja erillinen 
WC + pesuallas esimerkiksi eteistilan yhteyteen. 


SÄILYTYSTILAT 


Säilytystilat voidaan jakaa käyttötarkoituksen 
mukaan seuraaviin ryhmiin: Vaatetilat, siivousväline- 
tilat, ruokatarpeiden-, ruoanvalmistus- ja ruokailu- 
välineiden tilat, puhtaanapitovälineiden tilat, urheilu- 
välineiden tilat. 


SAUNA 


Mikä on sauna? Paikka, jossa on pirullisen kuuma, 
jossa hiki ja marraskesi irtoavat, lihakset rentoutu- 
vat... paikka, jossa nykyajan ihminen voi saavuttaa 
mielenrauhan ja laajennetun hallituspohjan. Sitä on 
vaikea sanoin kuvata, mutta jokainen talonraken- 
taja tietää, millainen hänen saunansa tulee olla. Täy- 
dellinen saunayksikkö tarvitsee seuraavat huonetilat: 
pukuhuone, pesuhuone, löylyhuone ja mielellään ul- 
kona suojainen vilvoittelupaikka. Saunayksikön tilat 
ryhmitetään mieluimmin = ilta-auringon — suuntaan. 
Seuraavassa kaavio saunayksikön tiloista ja niiden 
välisistä yhteyksistä. 


Kaavio saunayksikön tiloista ja niiden välisistä 
yhteyksistä 


TT 
| | 
| 
! VI-POLAJ 
| | 

Sauna ja pesutilat voidaan sijoittaa eri tavoilla: 
Saunayksikkö erillisenä rakennuksena tontilla, sauna 
siipirakennuksena asunnon yhteydessä, sauna oma- 
kotitalon kellarissa ja sauna asuntotason osana. 


RUOKAKELLARI 


Ruokakellaria ei tule sijoittaa ulkoseinän viereen 
uunilämmitystaloissa, koska silloin varsinkin perunat 
voivat paleltua. Keskuslämmitystaloissa eivät läm- 
pöjohdot saa kulkea sen läpi. RT-kortissa 938.51 ja 
938.53 on mitoitettu ja sisustettu kellari. 


AUTOTALLI 


Autotallin sisämitoiksi riittää 300 cmx550 cm ja 
oven leveys 240 cm. Jos sinne halutaan varata tilaa 
polkupyörille, kelkoille y.m. on leveydeksi otettava 
450 cm. 


VIELÄ ULLAKKOHUONEISTA 


Yleisesti tähän saakka on ollut vallalla käsitys, 
että ullakkohuoneet olisivat erityisen taloudellista ti- 
laa. Mutta kustannusvertailut ovat sitovasti osoit- 
taneet, että 1-kerroksinen, järkevästi perustettu oma- 
kotirakennus tulee ainakin yhtä taloudelliseksi kuin 
vastaavat asuinhuonetilat käsittävä 14% kerroksinen 
rakennus. 

Ullakkohuoneiden tekemisessä on sekä rakenteel- 
lisia että käytännöllisiä epäkohtia. 

Kaikista näistä asioista saatte lisätietoja kirjalli- 
suudesta. Näitä on esimerkiksi Tammen Omakotikir- 
ja, josta esimerkkikuvatkin on otettu, ja Jokamies 
Rakentajana. SAFA Standardisoimislaitos, osoite Bu- 
levardi 1 Helsinki, myy erityistä RT-korteista koot- 
tua omakotisarjaa, hinta 40 mk. Yksityisiä RT-kort- 
teja saa ostaa myös irrallisina. 


VARIKSIA 


Tuula-tyttösen ukki ja mummi viettivät hopeahää- 
päiväänsä talonsa avarassa pirtissä Sääksmäellä lap- 
siensa ja lastenlapsiensa ollessa tilaisuudessa läsnä. 
Päivää vietettiin kahvia juoden, laulaen ja runojakin 
esittämällä. Pikku Tuula, joka luki mielellään eläin- 
satuja ja runoja oli valinnut lausuttavakseen erään 
Pohjanpään runon. 

Tulipa sitten Tuulan vuoro ilahduttaa isovanhem- 
piaan. Hän astui iloisena ja herttainen hymy huulil- 
laan esiin, niiasi ja sanoi: 

— Kaksi vanhaa varista. Kirjoittanut Lauri Poh- 
janpää. Jolloin ukki ja mummi ja toisetkin purskahti- 
vat sydämelliseen nauruun. 


OLI TULLUT ÄITIINSÄ 


Nuori laitosmies meni insinöörin luo pyytämään 
tämän tyttösen kättä, jolloin insinööri vastasi: 

— Mikäpä siinä, menkää vain naimisiin. Mutta 
saatte varustautua siihen, että tuo käsi, jota nyt pyy- 
dätte, tulee jatkuvasti olemaan teidän taskussanne. 
Hän on tullut äitiinsä. 


OLI SELVILLÄ 


Ritvalan Helkajuhlilla oli tietenkin paljon morsia- 
mia ja heidän sulhasiaan. Niinpä kun eräs tyttö esitti 
äidilleen muutaman nuoren miehen, oli siinä lähellä 
tytön pikku sisar, joka kysyi isolta siskoltaan: 

— Onko tuo sinun sulhasesi? 


— On, vastasi iso sisko punastuen. — Tiedätkö 
sinä sitten, mitä sulhasella tarkoitan? 
— Kyllä tiedän, vastasi pikku sisko. — Se on setä, 


jota tarvitaan silloin kun on häät. 

UUTTA VANHAN TILALLE 


Näin työvuoden lähestyessä loppuaan on paikal- 
laan tarkastella, mitä muutoksia sen kuluessa on 
Inkeroisten tehtaitten piirissä tapahtunut. Suuri- 
suuntaisin toimenpide on ollut päätös uuden karton- 
kitehtaan rakennustoimikunnan aloittamisesta. Kun 
edellisen perhelehtemme palstoilla jo kerroimme 
hankkeesta, emme tällä kertaa puutu suoranaisesti 
tehtaan rakentamista koskeviin asioihin, vaan esit- 
telemme tähän toimikuntaan kiinteästi liittyvän työ- 
maaruokalan. 


Työmaaruokala: Työmaaruokalan tupaantuliaiset oli- 
vat 6. 11. 1963. Varsinainen ruokalaparakki on yh- 
tiön omistama ja rakentama, mutta ruokalanpito-oi- 
keus on vuokrattu ravintoloitsija Lauri Turomalle. 
Ruokalan henkilökuntaan kuuluu tällä hetkellä 8 
henkilöä ja sen emäntänä on rouva Elsa Huovila 
Inkeroisista. Samanaikaisesti voi työmaaruokalassa 
ruokailla 160—170 henkilöä. Ruokala palvelee asiak- 
kaitaan klo 8.00—21.00 välisenä aikana. Paitsi raken- 
nusosasto V:den omaa väkeä ovat ruokalaan tervetul- 
leita myös muiden työosastojen työntekijät. Toivoa 
sopiikin, että tämä varsin edulliselta tuntuva työ- 
maaruokala saisi myönteisen vastaanoton ja palvelisi 
tyydyttävästi asiakaskuntansa tarpeita. 


Paperitehtaan kuorimolla uusi rumpu 


Vuoden alkupuolella aloittivat talousosaston teh- 
dasrakennuskorjausosaston miehet uudistyöt tehtaan 
kuorimolla. Ensimmäisenä työvaiheena poistettiin 
vanhaksi käynyt Waplan-rumpu ja tämän tilalle 
asennettiin uusi ja teknillisiltä ominaisuuksiltaan pa- 
rannettu Schulerud-rumpu. Tällä hetkellä on kuori- 
molla kaksi Schulerud-rumpua, jotka 16 m pitkinä 
ja lähes kuusi kierrosta minuutissa pyörivinä laittei- 
na ovat erittäin uljasta katseltavaa. Uuden rummun 
asennustyöt suoritettiin Tampellan konepajan mies- 
ten toimesta ja paikallinen väki toimi tehtävissä 
aputyövoimana. Rummun koekäytöt alkoivat loka— 
marraskuun vaihteessa ja 11. 11 1963 se otettiin var- 
sinaiseen käyttöön. 


Vedenpuhdistuslaitosta on laajennettu 


Vedenpuhdistuslaitoksen laajennustyö on ollut vi- 
reillä jo vuoden 1962 syksystä lähtien. Eräänä huo- 
mattavana laajennukseen vaikuttavana tekijänä on 
ollut kartongin tuotantoon tähtäävät laajennussuun- 
nitelmat. = Vedenpuhdistuslaitoksen rakennustöistä 
vastasivat rakennusosasto V:den miehet ja laitteit- 
ten asennustyöt suoritti Yleisen Insinööritoimisto 
Helsingistä. Laajennuksen jälkeen voidaan nyt toi- 
mittaa yhteensä 100 m3 tunnissa kemiallisesti puhdis- 
tettua vettä talousvetenä ja uudella kartonkitehtaalla 
käytettäväksi. Puhdistuslaitokseen otetaan vesi Ky- 
mijoesta mekaanisen suotimen läpi Tämän jälkeen 
tarkempi puhdistus suoritetaan alunan, kalkin, kloo- 
rin ja alktivoidun vesilasin avulla. Mainittujen ai- 
neitten avulla saadaan vedessä olevat epäpuhtaudet 
hiutaloitumaan, jolloin ne painuvat vesialtaan poh- 
jaan, josta ne aika-ajoin poistetaan. Puhdistettu vesi 
varastoidaan 430 m3:n suuruiseen altaaseen, josta 
tapahtuu veden pumppaus vesijohtoverkostoon. 

Uuden laitoksen nyt valmistuttua tullaan entistä 
kemiallista vedenpuhdistuslaitosta käyttämään Höy- 
ryvoimalaitoksessa olevien höyrykattiloiden syöttö- 
veden esipuhdistamiseen. 


Voimatoimisto uusissa tiloissa 


Syksyn aikana on voimatoimisto muuttanut vesi- 
voimalaitoksen kytkinhallin yläosaan valmistettui- 
hin uusiin ja ajanmukaisiin toimistotiloihin. Toimisto 
sijaitsee rakennuksen neljännessä kerroksessa ja siel- 
lä työskentelevät ja asioivat henkilöt voivat portais- 
sa kulkemisen sijasta käyttää Inkeroisten ensimmäis- 
tä henkilökuljetusta varten tehtyä hissiä. Voimatoi- 
miston kokonaispinta-ala on 255 m? jonka lisäksi 
kuuluvat uusiin tiloihin ensimmäisessä kerroksessa 
olevat sähkölaitoksen 50 m?:n konttoritilat, toimisto- 
ja neuvotteluhuoneitten lisäksi on voimaosastossa 
ajanmukainen piirtämö ja arkistotiloja. Erinomaisena 
luontaisetuna saavat toimiston työntekijät ihailla 
huoneiston ikkunoista avautuvia kauniita maisemia. 

Palokuntapoikien liitinviesti 


Sunnuntaina 10. 11. järjesti Tampellan Tehdaspalo- 
kunta Inkeroisissa lähiseudun palokuntien poikaosas- 
tojen liitinviestikilpailun. Kilpailuun otti osaa kym- 
menen kolmimiehistä joukkuetta. Tällä kertaa voitti 
kiertopalkinnon vuodeksi haltuunsa Tampellan teh- 
daspalokunnan omat pojat. Joukkuetulokset muodostui- 
vat seuraaviksi: 


1. Tampellan TPK I joukkue ..........suovssssen 1,15,0 
2. "Inkeroisten! VPKSIINJOoOukkue 1... 1,16,0 
3. Inkeroisten VPK II joukkue ...........suesuiss 1,17,4 
4. Tampellan TPK II joukkue ..........ouuusvsiseet 1,18,6 
5. Myllykosken TPK I joukkue .................... 1,18,9 
6. Tampellan TPK III joukkue ................sss 1,20,0 


INKEROINEN 
RAKENTAA 


Inkeroisten ensimmäisen henkilöhissin ovi on raollaan. 
Aamuvirkut rouvat Kerttu Huttunen ja Maila Nieminen 
saapumassa uuteen toimistoon 


Tällaiseltä näyttää laajennettu vedenpuhdistuslaitos rau- 
tatievaunun päältä valokuvattuna. Kuten kuva kertoo 
liittyvät laitoksen uusi ja vanha osa varsin saumattomasti 
toisiinsa. Taustalla oleva korkea rakennus on kuorittujen 
paperipuiden välivarasto 


Voimatoimiston piirtämön tiloja. Ins. B. Kosunen ja 
teknikko P. Hyvärinen tutkimassa piirustuspöydällä olevaa 
suunnitelmaa 


Kuorimon uusi Schulerud-rumpu syöksemässä pyörivästä Avara ja viihtyisä työmaaruokala on avattu ja palvelee 
kidastaan puhtaaksi kuoriutuneita paperipuita. Rummun ensimmäisiä asiakkaitaan. Yhtä aikaa voi ruokala pal- 
toimintaa seuraavat Niilo Peltonen ja Hannu Jaakkola vella 160—170 henkilöä 

Jakamattoman Sippolan seurakunnan kirkkovaltuusto ehkä viimeisessä kokouksessaan Inkeroisten seurakuntatalossa. 


Vanha Sippolan seurakunta jakaantuu 


kolmeksi seurakunnaksi 


Ensi kalenterivuoden alusta Sippolan seurakunta 
valtioneuvoston päätöksen mukaisesti jakaantuu kol- 
meen, nimittäin Sippolan, Myllykosken ja Inkerois- 
ten seurakuntaan. Myllykosken seurakunnan rajat 
noudattelevat vanhan Viialan kylän rajoja ns. Kar- 
jalaisten eli Säkkijärven kylä poisluettuna. Inkerois- 
ten seurakunnan muodostaa vanha Mämmälän kylä 
Matarojan talot poisluettuna, jotka jäävät Sippolan 
seurakuntaan ja Säkkijärven kylä mukaanluettuna. 
Sippolan seurakunnan jakokysymys ei suinkaan ole 
vain tämän nykyisen ajan ilmiö. Silloin kun Sippola 
eristettiin Kymin seurakunnasta itsenäiseksi noin sa- 
ta vuotta sitten, Mämmälän kylän isännät ilmoittivat 
mieluummin kuuluvansa Anjalan seurakuntaan, kos- 
ka Anjalan kirkko ja pappi on heitä paljon lähempä- 
nä. Tähän Mämmälän isäntien toivomukseen ei kum- 
minkaan silloin suostuttu, vaan Mämmälä määrät- 
tiin kuulumaan Sippolan seurakuntaan ja isännät 
velvoitettiin osallistumaan Sippolan kirkon raken- 
nuskustannuksiin. Myöskin jo 1930-luvun alkupuo- 
lella tehtiin aloite Inkeroisten seurakunnan muodos- 
tamiseksi, koska Inkeroisissa jo silloin oli kirkkokin 
valmiina Tampella yhtymän rakentamana. Asia 
kumminkin raukesi Sippolan kirkonkokouksessa, jos- 
sa erillisen Inkeroisten seurakunnan muodostaminen 
ei saanut riittävästi kannatusta. 


Uuteen seurakunnalliseen järjestelyyn lähdetään 
nyt Myllykoskella syntyneen aloitteen pohjalla. Tä- 

pärällä jakoasia nytkin oli, sillä jakoasiasta äänes- 
tettäessä Sippolan Kirkkovaltuustossa äänet menivät 
tasan jaon puolesta ja vastaan. Koska tuomiokapituli 
ja kirkkohallitus asettuivat puolustamaan jakoa, val- 
tioneuvosto pitkän harkinnan jälkeen antoi päätök- 
sen Sippolan seurakunnan jakamisesta. 


Nämä kolme uutta seurakuntaa aloittavat toimin- 
tansa itsenäisinä seurakuntina sen mukaan kun ja- 
kotoimenpiteet | vuoden aikana edistyvät. Ensiksi 
tietysti tulee toimitettavaksi jokaisen kolmen seu- 
rakunnan luottamushenkilöiden vaalit ja sen jäl- 
keen pappien vaalit. Uudet seurakunnat on kummin- 
kin määrätty yhteistalouteen, joten näille kolmelle 
seurakunnalle tulee valittavaksi yhteinen = kirkko- 
valtuusto, joka määrää yhteisten verovarojen jaosta 
kolmen seurakunnan kesken. Siinäpä lieneekin uu- 
den järjestelmän vaikein ongelma, jonka takia mo- 
net ovat jakoa vastustaneet. Toiselta puolen on to- 
dettava, että samaa jännitystä on ollut yhteisenkin 
seurakunnan eri kirkkopiirien kesken. Toivottavasti 
uuden tilanteen tuomat vaikeudet kumminkin voite- 
taan. Kolmen seurakunnan asioiden hoito yhteisillä 
verovaroilla on mahdollista vain yhteistalouteen so- 
peutuvalla ja huolellisesti laaditulla pitkän tähtäi- 
men taloussuunnitelmalla, jossa kunkin seurakunnan 
ajankohtaiset tarpeet huomioidaan ja asetetaan ne 
oikeaan kiireellisyysjärjestykseen. 


Cerveidii Severilt 


A täst onkii vierähtänt jo mont ajastaikaa ko mie 
viimeks tapasi Severi. En tiijä mihi hää aika lie 
ment, mut ei hänt vaa oo aikasemmi näkynt eikä 
kuulunt. Nyt hää tulla tupsaht ko salama kirkkaalt 
taivaalt iha suoraa miu etehei. Hää näytti nii kulke- 
va ko köyhä miehe koira pää riipuksis eikä meinant 
huomata ensinkää minnuu. Eikä hää tietyst ois huo- 
mantkaa jos en mie käynt hänt hihast kii. ”A miks 
sie kävelet ko unissais, ko et huomaa ies vanhaa 
tuttavais” mie kysäsi. Sever kahto minnuu ko aavet- 
ta ja mie huomasi het et nyt on jottai häne mielessää. 
Hää huokas, kahto minnuu ja sano: ”Kuule sie hyvä 
naapur, asja on sillee et ko se vettää ain näi pyh- 
hii tienovil tuon miele niiko appeeks. Miekii oon 
täs kulkent ja muistelt ja miettint. Ja jos totta puhu- 
taa ni kyl se siukii mieles on joskus appee. Muiste- 
lehan sie hyvä mies Karjalaa. Muistele niit ihanii koi- 
vikkoi siel Käksalmekii liepehil, muistele murheel 
mustikkamehtii ja puolakankahii. Muistele Laatoka 
aaltoi pauhuloi ja Valamo luostarikelloi kilkatust. 
Viel sie muistanet ne hyvät kalaveet ja Laatoka hyl- 
keet”. ”No jo no tok, kylhä mie ne muistan. Voi voi 
niit lahnoloi, niitko ongittii liskil ja hernehil. Kui ol 
solttupoikiil ain pakit pullollaa suolattuu lahnaa. Ja 
sit ne halvatu kylläset hylkeet. Ne sit olliit aika 
kehvellöi. Kalastajjii pitkistsiimoist tapasiit lohe, a 
eikö nisast poikki ja pää jäi koukkui. Kyl siel vähä 
mont perhanaa ja lie voimakkaampaaki sannaa kala- 
miehii suus pääst. Ko ol arvoltaa kymmenekkii kilo 
lohe pää vaa koukus.” 

Näi myö siin vähä aikaa haasteltii. Pantii tupa- 
kiks ja istuttii tie syrjää leppäämää. Siin ko vähä 
aikaa istuttii ni Sever lämpen ja alko muistella olo- 
jamma Käksalmes. Mie oli sillo siel valtio hommis 
ja Sever ol siel Walthohvi tehtaal hanttitöissä. Hää 
ko ol nii vaatimaton niis hommiskii et katso parem.- 
maks olla hanttihommis ko ammattimiehen. Seko 
näät toisinaa vaatimattomuuskii kaunistaa. Vaik näi 
sivumenne sannoi ei tuo Sever nii eri kuvakaunis olt. 

No siin ko oltii kotva istuttu, ni Sever avas suunsa 
ja rupeskii taas pohtimaa maailma mennoo. ”Kuu- 
leha sie, minnuu ko viel näiki kaukaa jurnii se Kar- 
jala. Mikä siin oikee on ko meit karjalaisii ain, ijan- 
kaike on sorrettu ja mei kustannuksel muuta Suomee 
ruokittu. Mitä pahhaa myö on oikee tehty. Niihä myö 
ollaa ko mustalaiset ja meil ei oo turvaa siel eikä 
tääl. Jos et tiijä karjalaisii kohtaloo, ni lue sie Suome 


Mammuttikuormat vaelsivat 15.— 
16. 10. 1963 vastaisina öinä Inke- 
roisista Tampereelle. | Liikennöit- 
sijä V. Soikkelin kaksiakselisten 
puoliperävaunullisten rekka-auto- 
jen 10.009 kg painavat kuormat 
olivat rakennukset kattotuoleina 
käytettyjä PB-palkkeja, joita oli 
7 kpl kuormassa. Kuorman pituus 
oli 18 m ja korkeus 505 em. Esi- 
neitä ei olisi voitu kuljettaa rau- 
tateitse johtuen niiden tavallista 
suuremmasta korkeudesta. = Kul- 
kutien varrella jouduttiin lähes 
sadassa paikassa nostamaan tai 
tukemaan sähkö- ja puhelinjoh- 
toja. Matkaan käytettiin keski- 
määrin 9 tuntia aikaa ja se suo- 
ritettiin seuraavaa reittiä: Inkeroi- 
nen, Koria, Villähde, Joutjärvi, 
Lahti, Vääksy, Torittu, Kuhma- 
lahti ja Tampere. Matkan suun- 
nittelusta ja järjestelystä vastasi 
kuljetusosasto. 


Histariiaa. Siel on nii selväst kerrottu, kui meit on 
sorrettu ijati, vissii enne maailma luomist. Mut niihä 
se on et jonniiha se pittää olla muu kansa sijjais- 
kärsijä. Muisteleha vaa Vapahtajjaaki. Hääki kärsi 
koko ihmiskunna puolest, kai se on meijä osa kärsii 
koko Suome puolest. Ko se riittäs viel siihe, mut 
myöhä on kärsitty koko Pohjola puolest. Jollei mei 
maaperäl ja mei kontuloil ois tehty juoksuhautoloi 
ja kiviaitoi, jos ei mei kotipihoil ois ver vuotant, kui 
ois käynt muu Suome, Ruohti ja Norja. Mie vaa ky- 
syn siult. Kyl hyö meil myötätuntoo antoit, mut ei 
myötätunno]! estetä suurii joukkoi ryntävyksii. Kyl 
minnuu nii sapettaa, mut minkä hänel tiet. Mikä on 
mänt se on mänt, mut ei miu uskoin viel oo kuolt 
etteikö karjalaiset viel, vaik tuhanne vuuve pääst 
pääsne omil kontuloillee.” Tuoho mie en oikee osant 
sannoo mittää, mie näin et hää ol nyt sil tuule], et 
ol melkee turha vaiva puhhuu mittää, vaik mie oli 
iha sammaa tuumaa häne kanssaa. 

Siin myö sit istuttii ja mie koiti häne mieltää vähä 
rauhottaa ja kysäsi niiko muina miehinä: ”kuuleha 
sie, muistat sie viel sitä Sortalahe Konstaa”. Sever 
rupes nauramaa ja virkki: ”kylhä mie Konsta muista. 
Voi hylky ko täst muistu mielee sekki kerta ko se 
sitä Vatserii, sitä suklaatehtailijjaa narras. Vatser 
tul sinne komiast autfollaa Pyhäjärve puolee sin 
Taupilaa lohestammaa. No hyö ko ajjoit autollaa 
na tiel tulkii Konsta heposellaa vastaa. Konsta nost 
kättesä merkiks jot pysähtykkää. Ihe hää ajo hepo- 
sesa messää. Ko sit Vatser tul autostaa ja mennes- 
sää kahtomaa, ni Konsta olkii kiivent mäntyy. Vat- 
ser hänelt tiijustammaa, jot pelkääks tei hepone au- 
too, ni eiks tää jukuripää huutant männyst, — ei he- 
pone pelkää mut mieku pelkää — Voi tuo panna- 
hine. Olha sil ain muitkii kepposii millo kullekii, mut 
eihä niit ain kaikkii muistakkaa”. 

Ko mie huomasi et nyt ol Sever pääst pois alaku- 
losuuvestaa nimie sano Severil. ”Ko nyt tulloo Joulu- 
pyhätkii ni tulkaa meil käymää. Meil on sit piirast 
ja karjalapaistiiki ko meil ol oma porsas, ni vietetää 
sit oikii karjalaine joulu pitkäst aikaa. Käyhä mie sit 
Kouvola pitkäripases, jot se niiko läski paremmi sul- 
laa eikä tuu mahapolttejaisii.” Severs viel siin tokas 
jot sano sit kaikil, jotka tuntoo miut tai Severi — 
oikee mukavaa Jouluu ja viel parempaa nousevaa 
vuotta. 

Pilkki-Kalle 


-"— Tf" r 

TURVALL 


Työturvallisuuskilpailu, joka perhelehtemme 
nyt ilmestyttyä on lähestymässä loppuaan on saanut 
osakseen runsaasti huomiota. Työosastoilla kiertä- 
neet julistenäyttelyt sekä aiheeseen liittyvät väliai- 
katiedoitukset ovat omalta osaltaan olleet muistut- 


tamassa asiasta. 


Kilpailun puolessa välissä 15. 11. 1963 oli siihen 
osallistuvista 19:sta työosastosta 11 selvinnyt täysin 
ilman työtapaturmia. Kaikkiaan oli mainittuun mää- 
räaikaan mennessä sattunut 9 työtapaturmaa, jotka 
jakautuivat kahdeksalle työosastolle. 


Työturvallisuustoimikunnittain jakautuvat tapa- 
turmat siten, että Anjalan Paperitehtaan ja Inkerois- 
ten Kartonkitehtaan työosastoilla on sattunut molem- 
missa laitoksissa 4 työtapaturmaa ja Talousosastolla 
yksi tapaturma. Kertoimet huomioon ottaen on siis 


todettava, että Talousosaston työturvallisuustoimi- 

SUUS 


Inkeroisten keskuskonttorin 
joulutunnelmaa. 


PAL 


JA 


kunta oli puolessa matkassa hankkiutunut kilpailussa 
johtoon. Työosastojen välisestä kireästä kilpailusta 
emme vielä tässä vaiheessa kerro, sillä tilanne on 
kaikkien osalta siksi tasainen, ettei ole aiheellista an- 
taa olettamusten puhua. 


”Koska meillä on joulu”, niin luonnollisesti toivo- 
tamme kaikille lukijoillemme hyvää ja rauhallista 
joulua. Joulun juhlinnassa ei kuitenkaan ole syytä 
horjahtaa liiallisuuksiin. Liian perusteellinen joulun 
juhliminen voi näet tai nääs niinkuin tamperelaiset 
sanoisivat, johtaa siihen, että pyhien jälkeen kuljem- 
me kuin unessa ja saatamme rikkoa koko joulun jäl- 
keisen juhlatunnelman aiheuttamalla itsellemme ta- 
paturman. Näin perusteellisia emme tietenkään ole 
— juhlimme kyllä joulua perhekuntamme ja suku- 
laistemme keskuudessa — mutta tunnemme myös 
omat inhimilliset rajoituksemme. Turvallista Joulua! 


ES 


Perheen isät ja äidit Inkeroisissa ja Anjalassa 


Lapsenne odottavat joulupukkia 


Joulu ilman joulupukkia 
ei ole joulu 


Uskokaa yksi joulukiireittenne huolista meille. Vanhan totutun tavan mukaan 
opastamme tänäkin jouluna Joulupukin tonttuineen kotiinne sopimuksen 
mukaan määrättynä kelloaikana jouluaattoiltana. Opastuspalkkio kerhon 


hyväksi 2 mk, jonka voi suorittaa joulupukille tai hänen tontulleen. 


Opastuksen ennakkotilaukset pyydetään toimittamaan viimeistään joulu- 
aaton edelliseen iltaan mennessä tehtaalla Matti Sinisalolle puh. 266, 


kylällä R. Erjolle puh. 73 ja Anjalassa Niilo Hyväriselle puh. 139. 


Kunnioittaen 


INKEROISTEN ILMAILUKERHO 

Eräveikkojen partiomajan 


vihkiäiset. 


Inkeroisten Eräveikkojen kämppä 


Runsaan vuoden rakenteilla ollut Inkeroisten Erä- 
veikkojen partiokämppä vihittiin sunnuntaina 17. 
11. 1963. Tämä varsinaisena eräkämppänä lippukun- 
nan toimintaa palveleva upo uusi rakennus on synty- 
nyt lippukunnan vapaaehtoisen työn tuloksena. Pait- 
si poikien omatoimista uurastusta ovat heidän van- 
hempansa sekä eräät vanhemmat partiolaiset sekä 
partiotyön ystävät suuremmoisella tavalla tukeneet 
hanketta. Eräkämppä sijaitsee noin kymmenen kilo- 
metriä Inkeroisista Kotkaan ja Haminaan johtavan 
pikatien ja Kotkan rautatien välisessä maastossa. 
Maasto kämpän ympärillä on kumpuilevaa ja puusto 
vaihtelee tiheäkasvuisesta kuusikosta kauniisiin koi- 
vurykelmiin. 

Varsinainen eräkämpän vihkiäistilaisuus alkoi lipun- 
nostolla, jonka jälkeen lippukunnanjohtaja R. Priha 
kertoi kämpän syntyyn liittyvistä vaiheista kiittäen 

LL 


vihittiin 


samalla niitä yksityisiä ja yhteisöjä, jotka ovat ol- 
leet hanketta tukemassa. Kämpän vihki rovasti H. 
Toikka puhuen kauniisti niistä johtoajatuksista, jot- 
ka kirkastettuina ohjaavat partiotoimintaa sen tär- 
keässä nuorisokasvatuksellisessa tehtävässä. Vapaan 
sanan aikana esitti lippukunnan vanhempainneuvos- 
ton onnittelut sen puheenjohtaja Allan Pohls. Sip- 
polan kunnan nuorisotyölautakunnan onnentoivotuk- 
set lippukunnan uutteran työn tuloksena syntyneelle 
eräkämpälle esitti lautakunnan puheenjohtaja J. 
Mänttäri Inkeroisissa toimivien muitten partiolippu- 
kuntien onnittelut Eräveikoille esitti partiojohtaja 
J. Turkia. Välittömästi tämän jälkeen siirtyivät 
juhlavieraat ja lippukunnan jäsenet eräkämppään, 
jossa nautittiin maukkaat kahvit, ja kuultiin niistä 
suunnitelmista, joita lippukunta oli laatinut lähiajan 
toimintaansa varten. 


Kutsuvieraat majan 
vihkiäiskahvilla. 


Lastensuojelutyö — oli — keskeisenä 
aiheena neuvottelussa, jonka Man- 
nerheimin Lastensuojeluliiton In- 
keroisten osasto järjesti 10. 10. 1963 
tehtaitten kerhohuoneistossa. Neu- 
vottelussa oli läsnä vapaaehtoisen 
lastensuojeluväen lisäksi Sippolan 
kunnan | sosiaalilautakunnan edus- 
tajia. 


Työnjohtajakerhon — naistoimikun- 
nan pirteät rouvat ovat syksyn 
mittaan kokoontuneet kerran vii- 
kossa voimistelutunneilleen, joita 
on ohjannut rouva Anja Tikkanen. 


TYÖTURVALLISUUSKILPAILUN AP-konesali E A 
TILANNETIEDOTUS N:o 2 AP-sali 19 ; 
AP-varasto 19 — 
Kilpailutiedotus perustuu 2. 12. 1963 vallinneeseen  AP-korjauspaja 7 3 
kilpailutilanteeseen. Yhteensä oli mainittuun päivään Väylä 21 = 
mennessä sattunut 17 työtapaturmaa, joista Anjalan : ; 
Paperitehtaassa on sattunut 8, Inkeroisten Kartonki- Inkeroisten Kaytonkitendäs: 
tehtaassa 8 ja Talousosastolla 1. IK-tehdas 4 4 
Seuraavassa selvitys sattuneista työtapaturmista 1K-varasto& Tarveainevar. = 29 s 
kilpailuyksiköittäin. IK-korjauspaja a = 
Hajoitus 8 1 
Työturvallisuustoimikunnat Jalostus 5 3 
Kerroin Sattun. työtapat. — Liisteröimisosasto 25 — 
Inkeroisten Kartonkitehdas 10 8 
Anjalan Paperitehdas 10 8 Talousosasto: 
Talousosasto 15 1 Rakennusos. (tehd. ja asuink.) 5 1 
Työturvallisuustoimikuntien alaiset työosastot Polttoainekenttä W 0 
i N Maatila ja kasvihuone 34 — 
Anjalan Paperitehdas: Pesula ja putkiosasto 30 = 
Kuorimo 13 1 Vartiointi 26 — 
AP-hiomo 7 1 Romuhuolto ja yl.puht.p. 15 — 

HEINOLASTA 


LUTELIIUTEIELIUIE LES LEIETITAE LU TELL UTA LELKU TAULU KEIIUIEULUIE LELU TUILUEEIEILUIEKUUUIUTEEILTEULAIEIELIEUI EL IEUIEILILILUIEITTATETEUIEILEL LIE IEKUILUKEIELLUKLU LIU IEUIUITTETTE UU KUIETEUILILIUTEILUIEE UU TLUITKEITUTEIELELLIL IEEE TEIL LIETE U TELETIEKELLUKEIETUILUEUIELEUTUTEITEITUKSTEIEIEITEIIA 


Kaksi valon joulua Heinolassa 


VUOSI 1879 


Matalista majoista loistivat himmeät valot. Ne an- 
toivat hämärän valaistuksen Heinolan kapeille ka- 
duille. Käsilyhty oli aivan välttämätön kapine. Ka- 
dut olivat epätasaiset ja kuoppaiset, kärrynjälkiä 
= |. täynnä. Vaikka oli luntakin, niin epätasaiset raiteet 

tuntuivat ikävinä ja jalkoja vievinä. Katukäytävistä 
ei ollut mitään tietoa, mutta rakennusten seinien vie- 
rillä oli käveleminen sentään turvallisempaa kuin 
keskellä. Vastaan saattoi tulla joku toinen kulkija 
lyhtyineen. Krouveja oli kierrettävä, sillä niiden 
vaiheilla oli aina levotonta. 

Vuosi 1879 oli ihmeellinen tämän kaupungin his- 
toriassa, sillä silloin pystytettiin kaksikymmentä öl- 
jylyhtyä katujen kulmiin. Lyhdynsytyttäjä kiersi ka- 
duilla tulitikut taskussaan. Hänellä oli pienet tikkaat 
mukanaan, jotka hän asetti lyhtypylvästä vasten. Pyl- 
vään yläosassa oli tätä varten poikkipuu. Sytyttäjä 
aukaisi lyhdyn, täytti lampun säiliön öljykannustaan 
ja sytytti lyhdyn. Valo ei ollut suinkaan silmiä häi- 
käisevä, mutta pääsi ilman käsilyhtyä kulkemaan kes- 
kikaupungilla. Jos syrjemmälle oli asiaa, niin oli tur- 
vauduttava käsilyhtyyn. Kauppiaiden pihoilla, ku- 
ten muutamissa herraskaisissa paikoissa, oli omat lyh- 
tynsä. Tuulisella ilmalla saattoi öljylamppu sammua, 
helposti rupesivat ne myös savuamaan. 

Oli joulupäivä ja muutamien talojen ikkunoissa 
paloivat joulukynttilät. Tämä valaistus loi joulutun- 
nelmaa. 

Jouluhyörinä ei ollut sellaista kuin nyt, mutta ta- 
vallisuudesta poikkeavaa touhua oli kuitenkin ollut 
eilen, jouluaattona. Oli satanut valkoista lunta, joka 
antoi lisää valoa, kulkuset helisivät ja siellä täällä 
sytytettiin taas kynttilöitä joulukuusiin. 

Tuossa ajaa Niemelän kartanon herra Isidor Wahl- 
man. Hänen kuskillaan on suuri karvalakki pääs- 
sään ja hän tuntuu olevan iloisella joulutuulella ku- 
ten isäntänsäkin. He ajavat torille päin. 

Nyt tuolta tulee toinen reki, jonka takapenkillä 
istuu kaksi turkkeihin kääriytynyttä naista. Toinen 
vaikuttaa vanhemmalta, mutta toinen on nuori ja 
verevä. Tuota nuorempaa ei ole täällä nähty moniin 
aikoihin. Hänestä on tullut uljas nainen. Hän on lau- 
lajatar Eva Hortensia Synnerberg ja vanhempi nai- 
nen oli hänen äitinsä everstinrouva Synnerberg. He- 
vonen ajetaan kirkon luo ja kiinnitetään puo- 
miin. Kahdeksankulmaisen: kirkon ikkunoihin syt- 
tyy lisää valoja. Elävät kynttilänliekit kutsuvat si- 
sälle lämpöön. Useita hevosia on jo kiinnitetty 
puomiin ja uusia saapuu yhä. Nyt pysyy Kkir- 
kon ovi jatkuvasti auki, sillä ihmisvirta on mel- 

kein loputon. Jouluaamun jumalanpalvelus on al- 
kamassa. 


Hortense Synnerberg on harvinainen vieras täällä. 
Hän on saapunut syntymäseudulleen, tämä laulun- 
opintojensa vuoksi jo paljon maailmaa nähnyt. Vii- 
meksi on hän näytellyt ja laulanut Bergbomin Suo- 
malaisessa oopperassa ja herättänyt koko Suomen 
huomion tempperamenttisella näyttelemisellään ja 
ihanalla mezzosopraanollaan. 


Naiset rientävät kirkkoon, joka vaikuttaa vielä 
aika kylmältä. Ihmisiä on saapunut paljon, sillä kuka 
nyt olisi poissa joulukirkosta. Virrenveisuu alkaa ja 
kansa kääntyy katsomaan — mistä tuo ihana laulu. 
Suomen kuuluisin laulajatar on yhtynyt kansan har- 
taaseen veisuun. 


Vaatetukseltaan poikkeava herrasmies on tullut 
kirkon ovensuuhun. Hän katselee kuin vieras aina- 
kin ympärilleen, löytää vielä mieleisensä paikan pen- 
kinpäästä ja istuutuu painaen päänsä tulorukoukseen. 
Mies on Antti Törneroos, entinen Heinolan koulun 
kasvatti. Nyt oli Antti Törneroos Jyväskylässä ilmes- 
tyvän Päijännelehden toimittajana. Hän käytti ru- 
noilijanimeä Tuokko. Monta vuotta on kulunut siitä 
kun hän oli Heinolassa. Ketään tuttua ei satu täällä 
Törneroosin silmiin. Ehkäpä sitten ulkona kirkon 
edustalla näkyy tuttujakin kasvoja, miettii hiljainen 
maisteri, jonka poskipäät ovat vaalenneet siitä kun 
hänelle annettiin rusohtavien poskipäiden vuoksi 
kouluun tullessaan Törneroosin nimi. 


Pappi on noussut saarnastuoliin, joka on alttarin 
yläpuolella. Saarnastuolin paikkaa oli Elias Lönnrot- 
kin ihmetellyt täällä aikoinaan käydessään. Nyt siel- 
tä kajahtaa voimakas ääni julistaen joulun pyhintä 
sanomaa. 

Kun tullaan ulos kirkosta, on vielä pimeää, mut- 
ta uudet katulyhdyt antavat vaimean valaistuksen. 
Siitä puhutaan nyt kirkkoväen keskuudessa. Se on 
ihme pienessä saloseudun kaupungissa. Se on tehnyt 
joulusta suuren valon juhlan. 


VUOSI 1912 


Öljylamput otettiin lyhdyistä ja tilalle pantiin 
toiset lamput. Enää ei tarvinnut lampunsytyttäjän 
käydä kannuineen ja tulitikkuineen hoitelemassa va- 
loja. Vain jostain nappulasta kierrettiin ja monin 

verroin kirkkaampi valo loisti lyhdystä laajalle alal- 
le. 

Maailmassa on paljon tapahtunut vuodesta 1879, 
jolloin ensimmäiset öljyvalot sytytettiin kaduille. 
Pieni Heinola ei ole kuitenkaan paljon muuttunut 
Edelleen kuljetaan täältä muuhun maailmaan he- 
vospelillä ja laivoilla. 

On taas joulupäivä. Koskaan ei Heinolassa ole 
jouluna ollut näin paljon valoa. Sähkövalot loistavat 
monista asunnoista ja katulyhtyjä on paljon enem- 
män kuin öljylyhtyjen aikaan. 

Katuelämä on hiljaista, sillä monet koululaiset 
ovat menneet kaukaisiin koteihinsa ja kylpyläelämä 
on kuollut talvella. Uuno Salonen (Uuno Kailas) on 
jättänyt Kirkkokadun kouluasuntonsa ja mennyt ko- 
tiinsa. Hänen ensimmäinen lukukautensa on nyt 
päättynyt Heinolan koulussa. Joitakin ihmisiä sen- 
tään liikkuu. Muutamat lapsuutensa täällä viettäneet 
ovat palanneet katsomaan vanhentuneita omaisiaan, 
jotkut Hartolan ja Sysmän kartanoherrasväestä ovat 
vaihteeksi ajaneet kilisevin kulkusin viettämään tut- 
tujensa luo joulupyhiä. Aamulla on lähdetty rekipe- 
lillä ja illan tultua on saavuttu kaupunkiin. 

Tuossa ajelee Ateneumin taidekoulussa opettajana 
oleva taiteilija Heikki Tandefelt, joka nyt on par- 
haassa 30-vuoden iässään. Hänen vierellään istuu sa- 
man koulun opettaja, arkkitehti Werner von Essen, 
joka on tullut tänne synnyinseudulleen. Essen on syn- 
tynyt Paason kartanossa. Näillä nuorilla miehillä 
on Heinolassa paljon yhteisiä tuttavia ja sukulaisia. 

Tuossa kävelee nelissäkymmenissä oleva entinen 
Hartolan pappilanmamselli Maila Mikkola, jonka pu- 
he- ja novellikokoelma ”Kirjava keto” on juuri ilmes- 
tynyt. Hän keskustelee vilkkaasti jonkun seminaarin 
opettajan kanssa. Ehkä he menevät joulupäiväkahvil- 
le ystäviensä luo, vaikka joulupäivänä ollaan tavalli- 
sesti kotona. Mutta Maila Talvio on aina erikseen 
vapauksineen. 

Ensimmäinen sähköllä valaistu joulu Heinolan ka- 
duilla hiljenee, mutta huomenna on Tapaninpäivä ja 
silloin otetaan esille parhaat reet ja hevoset. 

Kulmikkaasta — satavuotiaasta kirkosta loistavat 
edelleen kirkkaat valot vanhan pedagogion seinään. 
Kesken pimeimmän vuodenajan on meille annettu 
suuri valon juhla, valoa ulkonaisesti ja valoa sydä- 
miin. 

Ensio Harni 

Tuotantokomiteavaali — työntekijöi- 
den osalta. Vaalitoimikunta pöy- 
dän takana. Vasemmalta: Vaalin 
toimittaja Onni Martikainen, Kalle 
Kosunen, Matti Ahola ja Kauko 
Rissanen. Äänestäjinä vasemmal- 
ta: Jouko Niemelä, Onni Rautjärvi 
ja Aulis Sireeni. 


Vilkas osanotto tuotantokomiteavaaliin 


Heinolan tehtailla on tuotantokomitea toiminut 
yhden vaalikauden, vuodet 1962—1963. Marraskuun 
18. päivänä suoritettiin tuotantokomiteajäsenten vaali 
työntekijöiden osalta seuraavalle kaksivuotiskaudelle. 
Seuraavana päivänä äänestivät toimihenkilöt. Osan- 
otto vaaleihin oli yllättävän vilkasta. Työntekijöistä 
äänesti 50,96% ja toimihenkilöistä peräti 82,8 %. 
Työntekijöiden ryhmästä tuli valituksi vakinaisiksi 
jäseniksi seuraavat: 


koneasentaja Kalle Kosunen <. 79,61 ääntä 
kuiduttaja Teuvo Kolkka ...... 0057852, 
kuorija Arvi Pesonen ............ 65,05 —,, 
pakkaaja Santeri Lumiaro ...... 64,00 ,, 
turpiinin hoitaja Veikko Soininen ....... 611281 ;, 
Varajäseniksi tulivat valituiksi: 
asentaja Aarne Koskinen 69,56 ääntä 
varamies Veikko Nurminen .. 69,03 +, 
varastomies Johannes Patjas 50:13 05 
arkin vastaanott. Helmi Hakala ............ DIO 15 
koneenhoitaja Pertti Venäläinen ....... 54,43, 

Toimihenkilöryhmästä tulivat vakinaisiksi jäseniksi 
valituiksi 


ylityönjohtaja Pentti Gröndah! ............ 32,5 ääntä 

sosiaalipäällikkö = Olavi Linnakko ............ 32 p 
Varajäseniksi 

työnjohtaja Eino Kauppinen ............ 36 ääntä 

konttorivirkailija Reino Iso-Ahola ........... 30 5 


Työnantaja nimesi edustajikseen seuraavat: 
Vakinaisiksi jäseniksi 


dipl.insinööri Vide Vinavist 


insinööri Simo Hangasluoma 
ylityönjohtaja Reino Korhonen 
Varajäseniksi 


Erkki Kivimäki 
Jaakko Puukko 
Jouni Holtari 


dipl.insinööri 
insinööri 
merkonomi 


Tuotantokomiteavaali — toimihenki- 
löiden — osalta. Rouva Tuulikki 
Holtari — äänestämässä. — Vaalitoi- 
mikunnassa — vasemmalta = Paavo 
Mäkinen, Matti Bruun vaalin toi- 
mittaja ja Salme Kokkonen. 

Valtiot. maisteri ARNO LINNOILA: 


TYÖTAPATURMAT 


ovat myös taloudellinen ongelma 


Vanhan sanonnan mukaan tekevälle sattuu, teke- 
mättömälle ei. Varmimmin tämä totuus pätee työ- 
tapaturmiin nähden. Tosiasiahan on se, että keski- 
määrin joka yhdeksäs työntekijä vuosittain joutuu 
työtapaturman uhriksi. 

Tosin ei maassamme sattuvista työtapaturmista 
ole aivan täydellistä kokonaistilastoa olemassa, sillä 
käytettävissä olevat luvut kertovat ainoastaan vakuu- 
tusyhtiöille ja Valtion Tapaturmatoimistolle ilmoite- 
tuista tapauksista. Ulkopuolelle jäävät siis kaikki ne, 
jotka eivät ole vakuutusvelvollisia, ts. itsenäiset yrit- 
täjät, esim. maanviljelijäväestö. 

Voitaneen arvioida, että kaikkiaan sattuu työta- 
paturmia vuosittain n. 200 000, sillä tilastoituja työ- 
tapaturmia oli esim. viime vuonna hiukan yli 
170 000. 

Koska kaikista maassamme sattuvista tapaturmista 
ei ole minkäänlaista tilastoa olemassa, ei varmuudella 
voida sanoa, mitä osuutta työtapaturmat näyttelevät. 
Kuolemaanjohtaneista tapauksista ne kuitenkin muo- 
dostavat vajaan viidenneksen. 

Näihin ikäviin onnettomuuksiin on valtiovaltakin 
puuttunut jo oikeastaan yllättävän aikaisessa vai- 
heessa, sillä jo 1600-luvun alkupuolella on annettu 
tiettävästi ensimmäiset kuninkaan ohjeet eräille am- 
mattikunnille, joissa kiinnitetään huomiota työhy- 
gieeniaan ja tapaturmien välttämiseen. 

Voitaneen sanoa, että koko sitä ongelmavyyhtiä, 
jonka työtapaturmat muodostavat, pidettiin vielä en- 
nen sotia ensisijaisesti sosiaalisena ja inhimillisenä. 
Viime vuosina on entistä enemmän astunut sen rin- 
nalle myös taloudellinen ajattelutapa. Tosiasiahan on, 
että työtapaturmat ovat — asian inhimillistä puolta 
mitenkään unohtamatta — myös selvästi tuotantota- 
loudellinen kysymys. 

Maassamme ei tiettävästi milloinkaan ole suori- 
tettu pätevää laskelmaa siitä, mitä tapaturmat vuosit- 
tain kansantaloudellemme merkitsevät. Poikkeuksen 
tekevät liikenneonnettomuudet, joiden suhteen liki- 
määräisiä laskelmia on tehty. 

Tiettävästi on myös selvittämättä, mitä taloudel- 
lisia menetyksiä työnantajille työtapaturmista koituu. 
Kuitenkin on ainakin yhden suurlaitoksen kohdalta 
suoritettu pätevä, yksityiskohtiin menevä yliopistol- 
linen tutkimus työtapaturmien tälle laitokselle ai- 
heuttamista kustannuksista. 

Jotakin voidaan aivan summittaisesti kuitenkin 
yrittää laskea. 

Työnantajan kannalta aiheuttavat tapaturmat tuo- 
tannollisia ja taloudellisia menetyksiä ja kustannuk- 
sia, jotka voidaan jakaa suoranaisiin ja välillisiin. 

Suoranaisia kustannuksia ovat 1. lain määräämät 
tapaturmakorvaukset, lähinnä siis vakuutusmaksut 


2. työehtosopimusten mukaiset korvaukset työnteki- 
jöille tapaturman sattuessa ja 3. lääkintäkustannuk- 
set (lääkäri, sairaanhoitaja, ensiapuasema jne.). 

Kahdesta viimemainitusta ei ole koskaan suori- 
tettu laskelmaa. Sen sijaan suorittavat työnantajat 
lainmukaisina tapaturmavakuutusmaksuina vakuu- 
tusyhtiöille v. 1962 yhteensä yli 6,78 miljardia sil- 
loista markkaa. 

Todettakoon tässä yhteydessä, että vakuutusmak- 
sujen suuruus periaatteessa luonnollisesti määräytyy 
sen mukaan, kuinka paljon tapaturmia sattuu. Jo 
yksistään tämä tekee tapaturman torjuntatyön useis- 
sa tapauksissa taloudellisesti kannattavaksi toimin- 
naksi. 

Välilliset kustannukset ovat useimmiten vaikeasti 
todettavia. eivätkä juuri voi esiintyä kustannuslas- 
kelmassa. Lyhyen esityksen puitteissa on sangen 
vaikeaa ryhtyä selvittelemään näiden kustannusten 
syntyä. Ehkä seuraava esimerkin luontoinen luettelo 
on omiaan selvittämään kysymystä: 

Tapaturman sattuessa joutuu onnettomuuden uhri 
keskeyttämään työnsä, samoin ehkä naapurityönte- 
kijä ja työnjohtaja. Jos kysymyksessä on sarjatyö, 
saattaa koko osaston toiminta keskeytyä. 

Toiminta vaikeutuu ammattimiehen menetyksen 
johdosta epämääräiseksi ajaksi. 

Koneille ja välineille syntyy usein tapaturman 
yhteydessä vahinkoja. Sama koskee raaka- ja tarve- 
aineita. Samoin on otettava huomioon se hukkatyö, 
joka on uhrattu ehkä vahingoittuneeseen valmistee- 
seen. 

Tapaturma-asioiden hoito aiheuttaa hallinnollisia 
kuluja. 

Lopuksi on vielä huomioitava vahingoittuneen uu- 
delleen sijoittamaan tai pahimmassa tapauksessa uu- 
den työntekijän kouluttaminen ehkä hyvinkin suurta 
ammattitaitoa vaativaan työhön. 

Luetteloahan — voitaisiin täydentää lähes loppu- 
mattomiin, mutta edellä oleva riittänee osoittamaan, 
mistä välillisistä kustannuksista puhuttaessa on kysy- 
mys. 

Alan amerikkalaisen kirjallisuuden mukaan las- 
ketaan välillisten kustannusten siellä nousevan työ- 
alasta riippuen 2—6-kertaisiksi suoranaisiin kustan- 
nuksiin nähden. Keskimääräisenä kertoimena pide- 
tään 4. 

Emme tiedä, mikä todellinen suhde on meillä. Voi- 
tanee kuitenkin olettaa, että koska meillä sarjatyö- 
tä esiintyy paljon pienemmässä määrin, ei välillisten 
kustannusten suhde suoranaisiin nähden voi olla sa- 
maa suuruusluokkaa. 

Suoranaisten kustannusten kokonaismäärä lienee 
vakuutusvelvollisten työnantajien kohdalta tällä het- 

3. 2. Liikenneohjeita 


1. Työmatka voi olla työpäivän vaarallisin vaihe. 

Yleisiä liikennesääntöjä on noudatettava myös 
tehdasalueella. 

Tehdassaleissa, käytävillä ja portaissa liikkues- 
sasi, älä ryntää, muista, että siellä on muitakin. 


kellä n. 70 milj. nmk. Jos oletamme, että meidän 
olosuhteissamme välilliset kustannukset olisivat vain 
kaksinkertaiset suoranaisiin kustannuksiin nähden, 
päädyttäisiin siihen, että työtapaturmien työnantajil- 
le aiheuttamat kustannukset olisivat suuruusluokal- 
taan n. 210 milj. nmk. Laskelma ontuu tietenkin mo- 
nelta kohdaltaan. Suurin virhe koituu varmaankin 
siitä, että vakuutusvelvollisista työnantajista ainoas- 
taan osa on varsinaista teollisuutta ja välillisten kus- 
tannusten osuus on ajateltu juuri teollisuustuotantoa 
silmällä pitäen. Joka tapauksessa tällainen hatara 
laskelmakin osoittanee kuitenkin sen, missä luokassa 
liikutaan. 

Ei voitane näin ollen olla eri mieltä siitä, että 
teollisuuden turvallisuustyö on paitsi sosiaalista ja 
humanitääristä myös taloudellista toimintaa. 

Sotien jälkeisinä vuosina onkin nk. vapaaehtoinen 
turvallisuustyö edistynyt ripein askelin ja etenkin 
suurteollisuutemme piirissä saavutetut tulokset ovat 
olleet sangen rohkaisevia. Jatkuvan, kiinteään or- 
ganisatioon perustuvan turvallisuustoiminnan avul- 
la on työtapaturmia pystytty todella merkittävässä 
määrin vähentämään. 

Järjestelmällinen — turvallisuustyö on kuitenkin 
useimpien laitosten kohdalla vielä siksi nuorta, ettei 
lopullisia työmuotoja vielä suinkaan ole saavutettu. 
Kokemukset pitemmälle teollistuneista maista osoit- 
tavat, että me olemme tässä suhteessa vasta alkutai- 
paleella. 

2. On muistettava, että tehdasalueella on jatkuva 
rautatie- ja raskas kuorma-autoliikenne. 

3. Pyöräilijän on huolehdittava pyöränsä kun- 
nosta ja otettava huomioon ajaessa ajotien laatu. 


4. Tehtaan omien kulkuväylien puutteellisesta 
hiekoittamisesta, kulkijoita uhkaavien jäiden katolta 
pudottamisesta ym. tämän luontoisista seikoista on 
ilmoitettava omalle työnjohtajalle. 

5. Tehdasalueella liikuttaessa on varottava riip- 
puvia taakkoja. 

6. Liikkuvissa ajoneuvoissa kuten rautatievau- 
nuissa, autoissa, trukeissa ym. roikkuminen sekä yli- 
käytäviä sulkevien vaunujen alittaminen tai vaunu- 
jonon läpikulku on kielletty. 

7. Kulkekaa varoen merkityillä trukkiteillä. 

8. Autojen ja moottoripyörien pysäköinti muualla 


kuin pysäköimismerkillä (P-merkillä) merkityillä 
paikoilla on kielletty. 


9. Polkupyörät on säilytettävä niitä varten vara- 
tuissa telineissä. 


Tampellan paloauto ja kaupungin 
palokunnan — ensimmäiset — autot 
ovat saapuneet ”palopaikalle”. 


Suurpaloharjoitus 


Tampellan Heinolan tehtailla 


Heinolassa toimivat kolme palokuntaa. Heino- 
lan kaupungin palokunta, Faneritehtaan palokunta 
ja Tampellan palokunta muodostavat yhdessä 
vahvan sammutusosaston. 

Palokuntien hyvä yhteishenki ja yhteistoiminta 
on ilmennyt monella eri tavalla. On pidetty yhtei- 
siä kilpailuja, harjoitusmielessä on tutustuttu eri 
teollisuuslaitoksiin, on pidetty yhteisiä sammutus- 
harjoituksia, onpa yhdessä jouduttu tositoimiinkin, 
syttyneitä paloja sammuttamaan. 


Palomestari Leo Tal- 
viojan tehtävänä oli 
toimia yhdysmiehenä. 


Tässä tehtävässä ra- 
dio oli hyvään 'tar- 
peeseen. 


Aikaisemmin on Tampellan tehtailla pidetty palo- 
kuntien yhteinen harjoitus jolloin oletettiin kartonki- 
koneella syttyneen tulipalon. Viimeisin yhteinen suur- 
paloharjoitus oli sunnuntaina 24. 11. Klo 9.00 oli ole- 
tetusti voimalaitoksen 20 m3 suuruinen päiväöljysäiliö 
syttynyt tuleen. Paikalle hälytettiin heti kaupungin 
palokunta ja tehtaan oma palokunta. Ei kestänyt 
kauan kun öljysäiliö räjähti, särki ympärille muu- 
ratun suojamuurauksen ja levitti palon turpiinihallin 
alakertaan ja primäärikattilan alakertaan. Tilanne 
oli erittäin vakava. 

Ensimmäisenä saapui ”palopaikalle” tehtaan oma 
palokunta palopäällikkö Virtasen ja palomestari 
Suikkasen johdolla. Auto ajettiin voimalaitoksen itä- 
sivulla olevan oven luo. Letkut selvitettiin turpiini- 
hallin alakertaan ja aloitettiin siellä raivoavan öljy- 
palon sammutus, samalla pyrittiin estämään tulen 
pääsy suureen päätunneliin ja sitä pitkin päätehtaalle. 

Hetkistä myöhemmin saapui palopaikalle kaupun- 
gin palopäällikkö Helminen joka ryhtyi johtamaan 
sammutustyötä, sekä kaupungin palokunnan ensim- 
mäinen auto, joka ajoi voimalaitoksen länsisivulle ja 
ryhtyi sieltä käsin alakerrassa sammutustoimiin. Palo 
todettiin niin voimakkaaksi ettei ykkösauton miehistö 
voinut palolle mitään. Tästä ilmoitettiin palopäällik- 
kö Helmiselle, joka hälytti Faneritehtaan palokunnan. 
Paikalle saapunut kaupungin paloauto N:o 2 ajoi 
itäsivun toiselle ovelle, selvitti kaluston primäärikat- 
tilan alakertaan ja ryhtyi sammutustoimiin pyrkien 
estämään tulen leviämisen soodakattilaosastolle ja 
seuraavan kerroksen valvonta- ja hoitotasolle. 

Tässä vaiheessa huomattiin päätunnelin sähkö- 
kaapelien olevan tulessa tunnelin suulla. Tämä ilmoi- 

tettiin 'heti sammutustyön johtajalle. Sähkövirta 
katkaistiin. Pumppuasema pysähtyi ja veden saanti 
tyrehtyi. Kaupungin auto n:o 3 oli saapunut paikalle 
ja ryhtyi välittömästi tukemaan auto n:o 1:tä, osan 
miehistöstä ryhtyessä katkaisemaan ja sammutta- 
maan päätunnelissa olevaa kaapelipaloa jonne myös 
osa Tampellan palokunnan miehistöstä siirrettiin. 

Auto n:o 3 toi mukanaan suuren apuruiskun, joka 
heti vietiin Maitiaslahden rannalla olevalle palokai- 
volle, josta selvitettiin 3 kpl 3” pääjohtoja, joista 
kaksi kytkettiin heti syöttämään tehtaan palovesi- 
verkostoa, jotta voimalaitoksen itäsivulla oleville 
autoille turvattiin vesihuolto ja voimalaitoksen ylem- 
missä kerroksissa oleville paloposteille vesi. Saman- 
aikaisesti vietiin myös yhtiön oma irtoruisku ja kau- 
pungin irtoruisku palokaivolle, joista kummastakin 
selvitettiin yksi pääjohto ja vesihuolto voimalaitoksen 
alapuolella oleville autoille oli näin turvattu. 

Tässä vaiheessa todettiin tulen levinneen hiilen 
syöttölaitteisiin. Sammutustyön johtaja hälytti yhden 
sammutusyksikön Lahden vakinaisesta palokunnasta, 
sekä Sysmän ja Hartolan palokunnat. Faneritehtaan 
palokunta, joka saapui paikalle sai tehtäväkseen pe- 
lastaa rakennuksessa oleva henkilöstö ja ryhtyä sam- 
mutustoimiin ylimmissä kerroksissa. Kaupungin autot 
n:ot 4 ja 5 saapuivat viimeisinä ja saivat tehtäväkseen 
suojella hake- ja hiilikuljetinta ja sammuttaa paloa 
sieltä käsin. 

Vasta apuvoimien saavuttua saatiin palo sammu- 
tettua. Syntyneen tilanteen puitteissa tullaan harjoi- 
tusta jatkamaan ja tutustumaan koulutusmielessä 
kunkin sammutusryhmän toimintaan. 

Harjoitukseen osallistui 61 palokuntalaista. Har- 
joituksen jälkeen pidetyssä kahvitilaisuudessa käytti- 
vät puheenvuoroja palopäällikkö Helminen, palosuo- 
jelujohtaja Linnakko ja palopäällikkö Nakari. 


Palopäällikkö Helminen 
kolmas oikealta antamassa toimintaohjeita Faneritehtaan palokun- 


Palo on levinnyt ja tilanne pahentunut. 


Palopäällikkö Nakari palokuntalaisten edessä, palopäällikkö 
Virtanen toinen oikealta. 


nalle. 


TAPPIO TAMPELLALAISILLE 
TENNISOTTELUSSA 


Tampellan Heinolan tehtaiden ja Loviisassa toi- 
mivan Nordström Oy:n välinen tennisottelu on suo- 
ritettu Loviisassa. Neljästä pelatusta ottelusta voit- 
tivat loviisalaiset kolme ja heinolalaiset yhden. — 

Oy Tampella Ab:n 
Heinolan Tehtaitten 
Avustuskassan vaalikokous 


pidettiin marraskuun 22 p:nä Rautsalon työmaaruo- 
kalassa. 

Kokouksen avasi hallituksen puheenjohtaja Onni 
Martikainen. Avauspuheessaan Martikainen totesi sen 
suuren merkityksen, mikä työpaikkakassoilla on so- 
siaaliturvan antajana kassan piiriin kuuluville. 

Puheenjohtajaksi kokoukselle valittiin Onni Marti- 
kainen ja sihteeriksi Matti Bruun. 

Pöytäkirjan tarkastajiksi valittiin Taisto Värrälä 
ja Antti Nurminen. 

Hallituksen jäsenten kokouspalkkiot päätettiin pi- 
tää entisinä, puheenjohtajalle 5,— ja muille jäsenille 
3,—— kokoukselta. Vuositilintarkastajain palkkio mak- 
setaan laskun mukaan. 

Hallituksen jäsenistä joutuivat arvan perusteella 
eroamaan Kauko Rissanen, Atso Uotila ja Eino Kata- 
jamäki, jotka kaikki valittiin uudelleen. 

Varajäsenistä Lea Tumanto oli eronnut yhtiön pal- 
veluksesta ja valittiin hänen tilalleen Arvi Janhunen, 
muut varajäsenet valittiin kaikki uudelleen. 

Kun yhtiö ilmoitti nimeävänsä kassan hallitukseen 
entiset edustajansa, muodostui kassan hallituksen ko- 
koonpano seuraavaksi: 


Vakinaiset jäsenet 
Onni Martikainen Reino Lindfors Kauko Rissanen 
Aune Hihnala Aarne Virsu Atso Uotila 
Santeri Lumiaro Veikko Soininen ja Eino Katajamäki 
Bertel Engblom ja | htiön nimeäminä 
Olavi Linnakko f TUT TIED TE 
Varajäsenet 
Reino Solamäki. Arvi Janhunen 
Armas Taivainen 


Taisto Värrälä 
Matti Ahola ja 


Reino Iso-Ahola ja | MEET 5 SIEN 
Matti: Bruun i yhtiön nimeäminä 


Myöskin — vuositilintarkastajiksi valittiin entiset, 
Timo Koskinen ja Kyösti Paunisaari, sekä varalle Kal- 
le Kosunen ja Johannes Patjas. 

Virallisten asioiden tultua käsiteltyä loppuun, kuul- 
tiin alustus Sairausvakuutuslaista, jonka piti M. Bruun. 

Alustuksen pohjalta käytiin erittäin vilkas keskus- 
telu. Poikkeuksetta kaikki puheenvuorojen käyttäjät 
toivoivat kassan toiminnan jatkuvan SVL:n voimaan- 
tulosta huolimatta. 


Ottelut: 

Kaksinpelit: Lasse Örö, Nordström — Simo Han- 
gasluoma, Tampella 6—2, 9—7; Tuomo Lavonius, 
Tampella — Martti Nordström, Nordström 6—0, 8—6; 
Veijo Kallioinen, Nordström — Olavi Linnakko, Tam- 
pella 6—4, 9—7. 

Nelinpeli: Örö & Nordström — Hangasluoma & 
Lavonius 6—3, 6—2. 


SHAKKIMIEHET 


Tampella Högforsia parempi 9—6 


Tavaksi on tullut Tampellan ja Högforsin shakki- 
miesten keskinäiset ottelut kahdesti vuodessa. Otte- 
luja on käyty tasaväkisyyden merkeissä ja tästä 
syystä on joka ottelun alussa todettu oikeaa ”suuren 
urheilujuhlan tuntua” Pekka Tiilikaisen sanoja laina- 
taksemme. Näin oli marraskuun 25 päivänäkin, kun 
joukkueet olivat kokoontuneet Tampellan tehdas- 
ruokalaan ottelua aloittelemaan. 

Piristävän kahvin, parien selvittelyn ja muiden 
alkuvalmistelujen jälkeen asettuivat pelaajat parit- 
tain pöytiin. Hälinä ja puheen sorina oli pian muut- 
tunut hiljaisuudeksi. Ainoastaan lämmityslaitteen 
tasainen suriseva ääni rikkoi hiljaisuutta. Aivot työs- 
kentelivät. Jokaisella pelaajalla oli oma persoonalli- 
nen peliasento. Tuolla tuettiin päätä kaksin käsin. 
Tuolla oli poskelle nostettu käsi ajatussommitelmia 
tukemassa. Piipun makoiset savut johdattelivat eräät 
pelaajat shakkipelin maailmaan. Tasaiseen tahtiin 
suoritettiin siirtoja ja pelinappuloita poistettiin lau- 
dalta. Salatut ilon ja pettymyksen tunteet vaihtelivat 
hiljaisuudessa. 

Kun kaksi — kolme tuntia oli kulunut nousivat 
parit toinen toisensa jälkeen pöydistä ottelunsa päät- 
täneinä. Vapauttava keskustelu, jälkipeli, palautti 
ottelijat taas arkiseen maailmaan tuosta kuninkaiden 
ja kuningattarien hallitsemasta shakkipelin maail- 
masta. 

Tampella oli voittanut viidestätoista pelistä 9, 
joista kaksi luovutusvoittoina. 


Ottelut: 
Pöytä Tampella Högfors 

1 A. Mäkelä J. Salonen 0—1 
2 E. Valonen E. Tiainen 1—0 
3 T. Iiskola T. Salminen 1/2—1/> 
4 U. Tammi P. Pusa 0—1 
5 Kare Salminen U. Tiainen 0—1 
6 J. Holtari A. Pöllä 1—0 
th E. Jokinen T. Saarenkoski 1/2—1/2 
8 K.-V. Salminen K. Nieminen 1—0 
9 E. Auttila K. Koivunen 0—1 
10 R. Utti E. Haakana 1—0 
11 A. Nurminen P. Björk 0—1 
12 T. Otranen S. Jakolev 1—0 
13 Y. Koivisto J. Nieminen 1—0 
14 E. Wallden P. Pitkänen 1—0 
15 E. Pesonen E. Laakso 1—0 


Lopputulos 9—6 


Pöytä N:o 1. A. Mäkelä Tampellasta oikealla ja J. Salonen Hög- 
forsista vasemmalla. Peli päättyi Salosen voittoon. Tampellan 
Kare Salminen ja Esko Anttila taaempana keskellä. 


KILPASILLA 


Pöytä N:o 2. Högforsin E. Tiainen on juuri suorittamassa siirtoa 
Tampellan E. Valonen syventyneenä seuraamaan siirtoon piippuaan 
poltellen. 


Pöytä N:o 3. T. Iiskola Tampellasta vasemmalla ja T. Salminen 
Högforsista pelasivat ratkaisemattoman pelin. 


Pöytä N:o 13. Y. Koivisto Tampellasta vasemmalla ja J. Nieminen 
Högforsista oikealla. Koivisto voitti pelin. Taaempana Tampellan 
E. Pesonen ja E. Wallden ystävyysottelun merkeissä. 

OY TAMPELLA AB:n HEINOLAN TEHTAITTEN 


HARRASTUSHIIHTOKILPAILU 


1964 


SÄÄNNÖT: 


1. Kilpailuun on osanotto-oikeus kaikilla Oy Tampella Ab:n Heinolan 
tehtaitten palveluksessa olevilla sekä niillä perheenjäsenillä, jotka eivät 
ole muiden palveluksessa. Alle 15 v. lapset hiihtävät omassa sarjassaan. 


2. Kilpailuladut: 
Hiihtäjien käytössä ovat seuraavat ladut: 

a) Rautsalon ladut, 6 km ja 10 km. Lähtöpaikka tehtaan tuotevaraston 

luona. 

b) Heinolan Iskun 5 km ja 10 km:n ladut. Lähtö urheilukentältä. 

c) Myllyojan latu. Lähtö Jyrängön harjulta. Edestakaisin 10 km. 

d) Vierumäen latu. Lähtö Jyrängön harjulta. Edestakaisin 25 km. 


3. Hiihtomatkaksi saa laskea myös edestakaisen suoran matkan asunnolta 
latujen lähtöpaikoille. 


4. Kilpailussa otetaan huomioon ainoastaan yksi hiihtomatka vuorokautta 


kohti. 


5. Käynnit merkitään latujen varsilla tai niiden päätepisteissä oleviin kir- 
joihin sekä lisäksi henkilökohtaiseen tarkastuskorttiin, joita on saatavana 
tehdasosastoilla ja sosiaalitoimistossa. 


6. Vierumäellä hiihdettäessä ei saa merkitä nimeä Myllyojan ladun varrella 
olevaan kirjaan. 


7. Syksyn aikana kävellen taivalletut kilometrit huomioidaan harrastus- 
hiihtokilpailussa. 


PALKINNOT: 


1. Kilpailussa arvotaan yhtiön palveluksessa olevien yli 200 km hiihtäneiden 
miesten ja yli 150 km hiihtäneiden naisten kesken kaksi 10 päivän 
lomamatkaa Lappiin Yllästunturille. 


2. Vähintään 50 km hiihtäneiden henkilökuntaan kuuluvien sekä 15 vuotta 
täyttäneiden perheenjäsenten kesken arvotaan 2 kpl rannekelloja, 
5 paria suksia ja 5 paria suksisauvoja. 

3. Alle 15 vuotisten lasten sarjassa arvotaan 40 esinepalkintoa, joista 
15 paria suksia, 15 paria suksisauvoja ja 10 kpl lusikoita. 
Jokaisesta hiihdetystä 50 km:n taipaleesta saa yhden arvan (esim. 
300 km = 6 arpaa). Kukin kilpailuun osallistunut voi arvonnassa saada 
vain yhden palkinnon. 


Oy TAMPELLA Ab 
HEINOLAN TEHTAAT 


85 tampellalaista 


Kaikkiaan 1.139 henkeä samosi Ilvespolulla pol- 
kuretken 20. 10. Tampellalaisia oli mukana 85. Ennen 
retkeä haastoivat tehtaat, koulut y.m. toisiaan kil- 
paan. Oheisena Tampellan saama haaste ja vastaus 
siihen. 


Haaste Tampellalle 


Me högforsilaiset olemme jo useita vuosia liikku- 
neet ahkerasti kesällä ja talvella niitä polkuja, joille 
ensi sunnuntaina toivottavasti starttaa Heinolasta 
suuri kansanliike. Niinpä nuo polut eivät olekaan 
päässeet metsittymään, vaan ovat sunnuntaiaamuna 
hyvässä kunnossa. Iloksemme olemme jo silloin täl- 
löin saaneet tunnistaa jonkun vastaantulijan ”Tam- 
pellan mieheksi”, jota jalanjälkemme ilmeisesti ovat 
houkutelleet. Tästä rohkaistuneina olemme päättä- 
neet haastaa Teidät koko joukolla tutustumislenkille 
Jyrängön virran tälle puolen. Tapahtukoon tämä ensi 
sunnuntain Ilvespolkuretkellä, ja katsotaan, kumpi 
saa prosentuaalisesti suuremman joukon väestään 
polulle. Tottumattomina voitte kulkea vaikka lyhim- 
män matkan kaikki tyyni, ettei hyvä harrastus koh- 
daltanne lopahtaisi säikähdykseen. Kun retki on 
kuntokävely, ei voittajaa ole syytä palkita, mutta 
saatte itse määrätä rangaistuksen hävinnelle ja il- 
moittanette sen laadusta lauantaina lehdessä, jossa 
odotamme Teidän vastaavan tähän haasteeseen. 


Högforsin väki 


Teollisuuden Lämpöteknillisen Ker- 
hon kokous pidettiin Heinolassa 
24. 10. 1963. Järjestäjinä toimivat 
Oy Tampella Ab Heinolan Teh- 


taat ja Kymin Oy Högforsin 
Tehdas Heinola. Kuva kerhon 
kokouksesta, jossa puhetta joh- 


taa dipl.ins. H. Björk, ja jossa 
käsiteltiin soodakattiloiden tulipe- 
sän rakennekysymyksiä. 


Ilvespolkuretkellä 


Vastine Högforsille 


Olemme iloksemme todenneet kilpakumppanimme 
Högforsin tehtaan haasteen Ilvespolulle osallistumi- 
sessa. Otamme tietysti haasteen vastaan ja yritämme 
parhaamme, siitäkin huolimatta, että meistä huomat- 
tava osa on työpaikoillaan silloin, kun kävely suori- 
tetaan, ja yhtä suuri osa on ollut työssä sunnuntain 
vastaisen yön. Järjestämme harrastuskävelyn nyt ensi 
kerran, mutta olemmehan harrastaneet aikaisemmin 
kuntourheilua hiihtämällä, joten uskomme kävelyn- 
kin käyvän. Pyytämäänne palkintoa, ”rangaistusta”, 
emme tahdo määrätä — katsomme sen tehtävän kuu- 
luvan haastajille. Joka tapauksessa vaikka asia on 
meille uusi, tulemme suurella joukolla ja uskomme 
pärjäävämme. 

Tampellan väki 


Ilvespolkuretken haastetuloksia 


Högfors oli haastanut Tampellan prosenttikilpaan 
VI Ilvespolkuretkelle osallistumisessa. Suoritetulle 
polkuretkelle osallistui högforsilaisia 44 ja kun teh- 
daslaitoksen henkilövahvuus on 384, saadaan osan- 
ottoprosentiksi 11,46 %. Tampellalaisia oli polkuret- 
kellä mukana 85 ja henkilövahvuus on 587, joten 
osanottoprosentiksi tulee 14,48 %. Näin ollen högforsi- 
laiset saivat tunnustaa tampellalaiset voittajiksi tässä 
prosenttitaistossa. 

Tampellan sisäisessä osastojen välisessä kilvassa 
oli konttori paras 33,3 %, seuraavina insinöörit 30,7 %, 
korjauspaja 21,84 %, massatehdas 17,14 % ja voima- 
laitos 14,08 %. 


41 


PILKKIPÄÄSIÄINEN KITKALLA 


On varhainen sunnuntaiaamu tammikuussa. Ka- 
dut ovat hiljaisia, vain joku aamuvirkku talonmies 
on lakaisemassa jalkakäytävältä yöllä sataneen lu- 
men. Kaupunki nukkuu. Kadunkulmassa seisoo yksi- 
näinen, turkkiin pukeutunut mies reppu selässä. Re- 
pusta törröttää ulos kaksi peukalonvahvuista putken 
päätä. Mies on pilkkijä. Autiota katua pitkin lähestyy 
linja-auto. Mies kohottaa kätensä, auto pysähtyy ja 
mies astuu huomenta toivottaen autoon. Näin on hä- 
nen kohdaltaan alkanut usein talvisunnuntaisin tois- 
tuva lähiympäristön järville suuntautuva onkiretki. 

On sunnuntai-iltapäivä. Kadun viereen pysähty- 
neestä linja-autosta laskeutuu ahavoitunut, ruskea- 
kasvoinen reppuselkäinen mies. Pilkkiretken rengas 
on sulkeutunut. Reppu ei tälläkään kerralla suurem- 
min pullota, mutta onpa tullut saatua viikoksi eteen- 
päin riittävä annos raitista ilmaa, jonka kaupunki- 
pilkkijä on asettanut talvisunnuntailiikuntansa pää- 
määräksi. Pitkin päivää tuli ahkerasti kairattua rei- 
kiä vastarannalle ja niin on illalla Nukku-Matilla 
helppo saalis korjattavanaan. Vielä maanantai-aamu- 
nakin saattaa pilkkimiestä vähän uuvuttaa edellisen 
päivän touhut, mutta sen jälkeen valtaa reippaan 
ulkoilijan kevyt miellyttävä olo ja jokapäiväiset työ- 
askareet eivät muodostu liian raskaiksi ja rasittavik- 
si. 

Kuumottavin poskin autossa istuessa retkeltä pa- 
lattaessa kaupunkiin puhe kiertyy päivän onkisaa- 
liisiin. Luikalan ”sinttejä” on saaliina useimmilla, 
ahkerammilla työvoiton saaneilla peräti useampia 
kymmeniä. Aina silloin tällöin sattuu juuri mitan 
täyttävä hauenpuikkari puraisemaan pilkkijän ku- 
vaa, mutta todelliset vesipedot ja varsinaiset kyrmy- 
niskat ovat näillä vesillä valitettavasti peräti har- 
vinaisia. Saattaa monen etelänpilkkijän kohdalla 
talvi livahtaa ohi ilman sitä suurempaa, mutta se ei 
ole pystynyt harventamaan pilkkijäin rivejä, jänni- 
tystä riittää aina uudelle reissulle siirryttäessä. 


Kävelyharrastuskilpa käynnissä 


Tampellalla 


Tampellan Heinolan tehtaitten henkilökunnan ja 
perheenjäsenten kävelyharrastuskilpailu alkoi Ilves- 
polkuretkellä. Kilpailua jatketaan bhiihtokeleihin 
saakka. 

Kävelyä varten on maastoon otettu viisi eri reittiä, 
joiden päätepisteisiin on sijoitettu kirjat nimien mer- 
kitsemistä varten. Kävelyreitit ovat seuraavat: 1) 
Rautsalo-Reumasairaala 6 km. Laatikko on noin 
100 metriä tien oikealla puolen polulla, josta hiihto- 
latu tulee Rautsalon tien varteen. 2) Heinolan urheilu- 
kenttä-Mustalampi, Pikijärven tietä Mustalammelle 
10 km, Rautsalo-Mustalampi Reumasairaalan kautta 
14 km. 3) Ilvespolkua rautatiesillilta Salijärven lähei- 
syyteen 10 km. 4) Ilvespolkua rautatiesillilta Suomen 
Urheiluopistolle Vierumäelle 25 km, 5) Heinolan 
urheilukenttä-Komostenkylä 8 km. Reitti kääntyy 
Veljeskylän kohdalta päätieltä oikealle. 

Jos kävelijä joutuu kävelemään kotoaan reitin 
lähtöpaikalle, esim. urheilukentälle, hän saa merkitä 
tämän matkan kävelymatkaksi. Jos vastaavasti matka 
kotoa ei täytä merkittyä matkaa, tulee kirjaan mer- 
kitä todellinen kävelymatka, esim. Sinilähteeltä Sali- 
järvelle. 

Kun harrastushiihto alkaa, merkitään kävellen 
saadut kilometrit jaettaviin hiihtokortteihin. 

Kalajuttujen avulla siirtyvät autossa istuvien pilk- 
kijäin ajatukset entisiin saaliisiin ja suuriin kaloihin. 
Monet kaavat pyörivät samaa rataa: olisi se joskus 
mukava vetää vähän suurempaa! Joukossa on muu- 
tamia lapinkävijöitä. Heidän viimekesäinen kalaret- 
kensä pohjoiseen oli ollut erittäin kiintoisa ja antoi- 
sa. Järvessä sen kalan on oltava siellä talvellakin. 
Kun vielä toisillakin on kerrottavana tosijuttuja suo- 
rastaan talvisista onnistuneista pilkkiretkistä pohjoi- 
seen, syntyy päätös: pilkkikerhon on tehtävä talvella 
onkiretki Lappiin. 

Kerhon tarmokkaat puuhamiehet ryhtyvät aja- 
maan asiaa. Otetaan selville kalastusmahdollisuudet, 
majoitukset, kuljetukset jne. Pikkuhiljaa asiat sel- 
viävät ja lopputulokseksi kiteytyy: pilkkikerho te- 
kee onkiretken pääsiäisenä Kuusamon naapuripitä- 
jään Posioon. Kalastusluvat voidaan lunastaa pai- 
kanpäällä, yhteismajoitus järjestyy erääseen maa- 
laistaloon, kuljetukset tapahtuvat liikennöitsijä L. 
Viitasen tilausbussilla. Kun on näin paljon valmista, 
saadaan ilmoittautumislistat kiertämään ja peritään 
ennakkolaskelman mukainen osanottomaksu. 

Jo viikkoja ennen pääsiäistä on kertynyt listoille 
bussillinen, pitkää matkaa pelkäämättömiä pilkki- 
miehiä. Aletaan kunnostaa retkivälineitä. Kaikkien 
välineiden on oltava kunnossa ja toimittava moitteet- 
tomasti näin pitkällä ja vaativalla retkellä. Kairat 
teroitetaan ja kokeillaan, pohjoisessa on jää var- 
maan tällaisen pakkastalven jälkeen vahvaa. Reiän- 
vääntö tekee hyvää hartioihin, mutta tylsällä kairalla 
käy aika pitkäksi. Onkiin vaihdetaan uudet vahvem- 
mat siimat, jotta toden tullen se haviteltu punerta- 
valihainen arvokalakin nousisi jäälle. Varasiima ja 
useita pilkkejä varataan mukaan, jottei ison viedessä 
jää aseettomaksi jäälle. Kuusamon pilkeistä keskus- 
tellaan innokkaasti. Kaupoista ostellaan ja itse val- 
mistellaan erikoiskuvia, jotka ovat lähes kolme ker- 
taa kookkaampia kuin mitä pilkkijä on täällä koti- 
oloissa käyttänyt. Kuva kalan mukaan mainostaa 
kaupanmyyjä. Kaupasta ostetaan edelleen säilöttyjä 
toukkia ja matoja, etelän herkkuja Kuusamon kyr- 
myille. Pääsiäinen lähestyy, radiosta kuunnellaan 
jo pitkän ajan säätiedoituksia. Tuleeko vielä ennen 
pyhiä kunnon suojaa, jotta lumihanget tiivistyisivät? 
Hellittääkö pakkasherra, kolmen päivän kykkiminen 
aukeilla järvenselillä värisyttää etukäteen. Viikkoa 
ennen lähtöä pidetään kokous, jossa nimetään ret- 
ken johtaja. Hän selvittelee tähän saakka suoritetut 
valmistelut ja kertoo mukaan otettavista hiihto- ym. 
varusteista. Edelleen hän ilmoittaa ajettavan reitin: 
ITre-Jyväskylä-Oulu-Kuusamo—Posio ja tarkan 
lähtöajan: torstaina 11. 4. klo 15.00 Impilinnan luota. 

Lähtöviikko kuluu odotuksen ja lievän retkikuu- 
meen noustessa. Vähemmän innokkaat rannalle jää- 
vät toteavat: ennen on riittänyt pilkkijälle kahlata 
vastarannalle kairaamaan, nyt on Kuusamo eteläi- 
sintä onkiseutua. Ja niin koittaa lähtöpäivä. Edelli- 
senä päivänä on pakattu reput, vain lähtöpäivänä 
asetettava muona neljää päivää varten on yritettävä 
saada sullottua vielä reppuun. Olisipa vain saman- 
kaltaista ahtautua repussa takaisin tullessakin, niin 
kaikki olisi sujunut haaveitten mukaan. Jo ennen 
15.00 alkaa lähtijöitä kertyä saattajineen sovittuun 
lähtöpaikkaan. Useimman reppu muistuttaa sotaväen 
aikaista täyspakkausta. Repun ulkopuolella riippuu 
hihnoilla saappaat ja repun päällä makuupussi ja 
kumipatja käärittynä. Tällainen reppu selässä ei pit- 
källe hiihdetä, mutta kuljetus pitäisikin olla järjes- 
tyksessä bussilla perille portaitten eteen asti. Täs- 
mällisesti saapuu liikennöitsijä Viitasen upea sini- 
valkoinen turistibussi, jonka osoitekilvessä lukee: Ti- 
lausajo. Alkaa auton lastaus. Ensin täyttyy auton 
takatavaratila repuista, joista osa nostetaan katolle 
yhdessä suksien kanssa. Tavarakäsittelyn helpottami- 
seksi on kukin varustanut kollinsa nimilapulla. 


Hyvästellään saattajat ja astutaan autoon. Retken 
johtaja suorittaa nimilistansa mukaan nimenhuudon. 
Kaikki 28 ilmoittautunutta istuvat autossa, johon vie- 
lä jää muutama vaihtopaikka. Ja niin voi odotetta- 
vasti kellon ympäri kestävä matka alkaa. Aurinko 
paistaa, mieli on korkealla, ja niin liukuvat ensim- 
mäiset sileät asfalttikilometrit kohti Kangasalaa. 
Tieosuus Kangasala— Orivesi osoittautui koko retken 
huonokuntoisimmaksi. Edellisenä kesänä laskettu 01- 
jysora ei ollut kestänyt raskaan liikenteen ja pakkas- 
talven rasituksia, vaan oli pinnaltaan rikkoutunut ja 
täynnä teräväreunaisia kuoppia ja toisaalta hyppyri- 
kumpuja. Oriveden jälkeen lasketellaan taas uutta 
asfalttia Jämsän kautta Jyväskylään. Matkalla on 
muitakin pilkkimiehiä, sillä ohitamme toisen vil- 
kuttavan tilausajobussin. Pakollisen tauon jälkeen 
saavumme Jyväskylään, jossa nautitaan kahvit Kis- 
sanviikset-nimisessä baarissa. 

Jyväskylän jälkeen muodostuu autossa penkkikun- 
nittain ryhmiä. jotka kuluttavat aikaansa eri tavoin. 
Tampereelta lähdettäessä oli pelloilla pälviä, mutta 
metsissä täysi hiihtokeli. Jyväskylän jälkeen ovat pel- 
lotkin valkeat. Keski-Suomen hämärtyvät maisemat 
vilahtavat ohi ja parin tauon jälkeen saavutaan puolen- 
yön maissa Ouluun. Huoltoaseman välityksellä löyde- 
tään avoin baari, jossa juodaan kahvit. Oulun jälkeen 
bussin sivuvalot sammutetaan ja yksi toisensa jäl- 
keen kallistaa istuimensa säädettävää selkänojaa so- 
pivaan kaltevuuteen ja torkahtaa. Vielä hehkuu jos- 
sain takaosassa punainen savukkeenpää, mutta kes- 
kustelut ovat vaimenneet. Vain etuosasta kuuluu kuis- 
kintaa, yhden vuorollaan pitäessä kuljettajan hereillä. 
Valkoinen jänis loikkii tien poikki, muutoin on tien 
ympäristö aavemaisen elotonta, aukeaa aavaa. Vä- 
li Oulu -Kuusamo kk.—Posio katkeaa monelta unes- 
sa, kerätään voimia päivän pilkkimiseen. 

Kello neljän jälkeen saavutaan nukkuvaan Po- 
sion Aholan kylään. Kylän läpi ajettaessa havaitsee 
heti baarien ja matkailijakotien lukuisuudesta, että 
täällä kesän matkailukautena täytyy olla vilkasta. 
Itse kylä jossa päätien varrella on katuvalaistus, on 
pieni, tavallisen tuntuinen maalaiskylä, johon ovat 
keskittyneet pitäjän tavanomaiset valtateiden risteyk- 
sessä toimivat: pari pankkia, kunnantoimisto, kun- 
nanlääkäri, osuuskauppa, pari yksityiskauppaa jne. 
Posion kirkolle on matkaa muutama kilometri. Sota 
on varmaan polttanut kylästä useampia rakennuksia, 
sillä monet rakennukset ovat uudennäköisiä, muu- 
tamat erittäin tyylikkäitä. Kolmannesta baarista ta- 
voitamme hereillä olevan henkilön, joka on tietoi- 
nen tulostamme ja osaa osoittaa meille maatalon, 
jonka vanhaan tyhjilleen jätettyyn päärakennukseen 
meille on varattu majoitustilat. Molemmat pääraken- 
nukset oli hiljakkoin maalattu ja oli käyttöömme osoi- 
tettu avara pirtti ja keittiö erittäin siistissä ja puh- 
taassa kunnossa. Parissa tunnissa on tutustuttu maja- 
paikkaan, purettu reput autosta pirttiin ja keitetty 
termospullot täyteen teetä tai lihalientä. Ja niin ol- 
laan kohta autossa matkalla Kitkajärvelle. Auto PY- 
sähtyy, sukset otetaan katolta ja hiihdetään pienen 
metsäkannaksen poikki jäälle. Ilman suksia olisi mah- 
doton päästä eteenpäin, sillä lunta on heti tieltä as- 
tuttaessa vyötäröihin asti. Hankikantoa ei ole, mut- 
ta leveillä suksilla tasaisesti lykkien saattaa päästä 
eteenpäin. 

Suurin osa alistuu kuitenkin hiihtämään peräk- 
käin ensimmäisen rämpimää latua pitkin rantaan. 
Edessä — aukeaa Kitka; kyllä on lääniä kairata. 1: 
100.000 kartta ei ollut konkreettisesti paljastanut jär- 
ven. suuruutta, sillä Näsijärven selät jäävät selvästi 
toiseksi näillä ulapoilla. Milloin lopetetaan, huutaa 
joku rannalta? Kello 20.00 vastaa toinen jäältä. Toi- 
set ovat jo niin innoissaan, etteivät ehdi syventyä 
vastaukseen, joka merkitsisi yli kellon ympäri pilkki- 
mistä. Onkikäskyä ei retken johtajan tarvitse antaa, 
sillä joukko on tuossa tuokiossa hajaantuneena jääl- 
lä. Vaikka ollaan täysin vieraalla järvellä, alkaa pilk- 
kiveri vetää toisia vastustamattomasti vastarantaa 
kohti. Eräät suorittavat koekairauksen kuitenkin ko- 
tirannan tuntumassa. Ja silloin koetaan retken en- 
simmäinen negatiivinen yllätys. Tämä järvi on jää- 
tynyt pohjiaan myöten, huutaa ensimmäinen kairaaja. 
Jäällä on myös lunta, joka on ensin potkittava pois, 


mutta siitä huolimatta ottavat jo kairaajan rystyset 
jäähän. Välillä mitataan syntynyttä reikää. Metri on 
jo kairattu, eikä jää ole vielä puhki. Samassa kuiten- 
kin kaira menee jo läpi ja kirkas vesi nousee reikään. 
Juuri ja juuri, mutta erittäin hankalasti, on kairan 
varsi riittänyt. Vain kaksi on huomannut ajatella tä- 
tä asiaa jo kotona ja ottaa mukaan kairaan jatkovar- 
ren. Taitaapa muodostua reiänvääntö lyhytvartisilla 
työlääksi ja rasittavaksi. Kauempana jäällä näkyy - 
joukko tummia pisteitä, toisia pilkkijöitä. Arvellaan 
heidän olevan Suomen Trikoon pilkkimiehiä, jotka käy- 
vät Tampereelta saakka säännöllisesti useamman ker- 
ran vuodessa onkimassa tällä järvellä. Arvelu osoittau- 
tuu oikeaksi, kun myöhemmin päivällä satutaan lä- 
hekkäin jäällä ja vaihdetaan muutama sana tämän- 
vuotisen onkiretken alkunäkymistä. Erikoisempaa 
tungosta ei tunnu jään alla olevan ja yhä etäämmäk- 
si hiihtelevät toiset etsimään antoisia pakanreunoja. 
Saaren rantaan on jo sytytetty ensimmäinen nuotio. 
Kun ahti ei tunnu pahemmin hätyyttelevän maistuu 
kahvinkeitto ja makkaranpaistaminen nuotiolla. Nuo- 
tiolla ollaan myöskin tuulensuojassa, sillä järvellä 
käy joltinenkin viuhu. On hämärää auringon ollessa 
yhtenäisen pilviverhon takana. Kolme poroa löntys- 
telee jäällä. Poroja nähtiin retken aikana usein, sil- 
lä majapaikan isännälläkin oli jossain ympäristössä 
irrallaan sata poroa. Vähän ne vierastelivat, kun ei- 
vät tahtoneet laskea valokuvausetäisyydelle. 

Onkiminen jatkuu jäällä. Ei anna Kitka tällaisella 
ilmalla, täytyy olla vaaleaa, kertoilee jäälle osunut 
paikkaseudun ukko. Kun aurinko ei suvaitse näyttäy- 
tyä, on yritettävä pienemmillä metsäjärvillä, tun- 
tuu olevan ensimmäisen onkipäivän opetus. Hiljalleen 
alkavat pilkkijät siirtyä onkimaan lähemmäksi koti- 
rantaa. Kello 16.00 maissa on kertynyt autolle jo niin 
paljon joukkoa, hetken odotuksen jälkeen lähdetään 
kohti majapaikkaa. Huumori ei ole kadonnut uu- 
puneesta joukosta, joka vähän levottoman yön ja 
päivän onkimisen jälkeen saapuu majapaikkaan. Aa- 
mupäivällä tuli pari nyppyä, iltapäivällä oli vähän 
hiljaisempaa, oli erään lakooninen toteamus päivän 
tapahtumista. Valitettavasti moni joutui allekirjoitta- 
maan saman, isompaa ei keneltäkään ollut päässyt 
irtikään tänä pyhäpäivänä, ensimmäisenä onkipäi- 
vänä. 

Säilykepurkit lämpiävät ja kahvipannut kiehuvat 
vierekkäin keittiön liedellä ja nestekaasukeittimellä. 
Haukataan iltapalaa ja yksitellen kukin oikaisee pat- 
jalleen. Valot sammutetaan, kello 5 aamulla on lähtö 
uusille vesille. 

Toinen onkipäivä, lauantai, valkenee kirkkaampa- 
na. Yöllä on ollut pakkasta muutama aste. Tasan kel- 
lo 5.00 auto lähtee Maaninkavaaran suuntaan Lai [5] 
km. päässä olevalle Suolijärvelle. Matkalla poimii kul- 
jettaja tieltä päättömän naarasteeren reppuunsa. Ar- 
vellaan linnun lentäneen tien varrella oleviin säh- 
köjohtoihin. Harvinaisempi saalis keväisellä onki- 
retkellä. Saavutaan perille, sukset jalkaan ja pienen 
suon yli jäälle. Jää on onneksi eilistä vähän ohuem- 
paa ja ensimmäiset ahvenetkin ovat pian jäällä. Au- 
rinko paistaa kirkkaalta taivaalta, tummat lasit ovat 
tarpeen. Tänään saadaan alibiväri hipiään, sutkaut- 
taa eräs, muut tuliaiset voidaan ostaa kotimatkalla 
Kuusamosta tai Oulusta. Suolijärvi on todella ni- 
mensä veroinen monine kapeine pitkine lahtineen. 
Muutama joukosta lähtee kiertelemään ympäristön 
vielä pienemmille järville. Tulevat suorantaiselle 
Jänkäjärvelle. Kairataan kolme reikää rannasta jon- 
kin matkaa. Jäälle nousee ruskeaa vettä ja rahkaa. 
Todetaan; ei mahdu kala uimaan näin matalassa, 
rämmitään seuraavalle järvelle. Toisesta järvestä löy- 
tyi jo vettä toista metriä, mutta ei kaloja. 


Ruskettunutta joukkoa hiihtelee jälleen autolle. 
Puserot auki, paitasillaan, on häikäisevä ilma. Paluu- 
matkalla jää osa koettamaan vielä tien varressa ole- 
valle Karkujärvelle. Illalla myöhään saapuvat vii- 
meiset laahustellen majapaikkaan. Päivä on tullut 
käytettyä tarkoin. Tämäkään päivä ei vielä täyttä- 
nyt saaliille asetettuja toivomuksia. Joukossa tosin 
on jo yli 1/2 kg ahvenköriläitä, mutta toivottua ar- 
vokalaa ollaan edelleen paitsi. Läheltä on kuitenkin 
pitänyt, sillä kalajuttujen tapaan iso on päässyt kar- 
kuun. Se oli jo lujasti kiinni, mutta puolisen tunnin 


43 


TALVISET 
JÄRVIEN 


SELÄT 


KUTSUVAT 


Retkelle lähtijöitä saattajineen 
2. Pussi kalojen mukaan, ensimmäinen lähtö Kitkalle 
3. Harvinaisempi saalis pilkkiretkellä 

4. Pilkkipäivän aamu Suolijärvellä 
5 


Onkimaisema Suolijärveltä, taustalla Karitunturi 
416 km 


Riittääköhän kairanvarsi 
Suuntana Kitkajärvi kolmantena onkipäivänä 


Kitkan kyrmyniska kaimat 


v aN o 


Ruskettuneet jälleen kotona 


väsyttely ei riittänyt. Väkisin veto kostautui, siima 
katkesi ja pilkkijälle kertyi jälleen koko joukko Ii- 
sää anteeksipyydeltävää. Puolen tunnin malttilisä ja 
me toiset olisimme todennäköisesti vihreitä kateudes- 
ta. Monenlaisia kokemuksia rikkaampana hiljenee 
keskustelu pirtissä, joku vielä levittelee käsiään mal- 
liksi seuraavaksi päiväksi. 


Kolmannen onkipäivän aamu lupailee vielä au- 
rinkoisempaa päivää. Kello 5.00 auto on jälleen mat- 
kalla kohti Kitkaa. Tällä kerralla on tarkoitus tutkia 
kirkonkylän takana avautuvaa Kitkan yläpäätä. Eili- 
nen paiste ja pieni yöpakkanen on kovettanut hangen 
pinnan ja pian on joukko hajallaan jäällä. Teerien 
pulputus kuuluu joka puolelta, on tyyni rauhallinen 
sunnuntai-aamu. Toiset ovat hiihdelleet jo kilomet- 
rien päähän Kitkalla, mutta pieni viiden kuuden 
pilkkijän ryhmä kykkii lähtörannan lähellä olevan 
Vasikka-saaren kärjessä. On löytynyt laaja 6 metrin 
matala, jolla tuntuu olevan ahvenia. Ensimmäisen 
pilkkijän toistuva siiman kelaaminen ei ole jäänyt 
toisilta huomaamatta ja pian on jäähän kairattu pie- 
nelle alalle kymmenkunta reikää. Ahvenia nousee 
kullekin tasaista tahtia, kunpa vain olisi tultu aikai- 
semmin, sillä taivaalle alkaa kertyä pilviä. Vielä 
tulee ahvenia. Pilkkijän muovivapa helähtää jakka- 
ran vieressä oleviin suksiin ja kädet suorittavat 
aluksi muutaman nopean hätäisen nostoliikkeen. Sii- 
ma on kiristynyt ja viereiset onkijat havaitsevat, että 
on nousemassa kookkaampi kala. Nostot ovat tasaan- 
tuneet, kala tulee kerralla reikään ja vesi nousee 
reiästä jäälle kuin pumpun männän painamana. Ja 
siinä pomppii jäällä toistaiseksi päivän suurin kyrmy. 
Kaikki kolme koukkua ovat lujasti kiinni ja kala vaa- 
tii pienen tainnutuskopauksen. Viereen kertyy ihai- 
lijoita, arvellaan joko on mennyt kilon rajan rikki. 
42 sm mitataan kalalle pituutta, puntaria ei satu 
kenelläkään olemaan mukana jäällä. Kukin palaa 
jälleen omalle reiälleen ja onkiminen jatkuu entistä 
kuumeisemmin. Sama pilkkijä vetää jälleen siima 
kireällä kalaa ja jäälle nousee sentilleen edellisen 
kaima. Uusia reikiä kairataan ja pian on jää mata- 
likolla kuin tähtitaivas. Mutta kello 9 ajoissa on ylä- 
taivas vetäytynyt täysin pilveen ja kalantulo hilje- 
nee. Vielä silloin tällöin nousee kala, mutta selvästi 
on osoittautunut todeksi, että Kitka on kirkkaan 


ilman järvi. On jälleen koettu, että kevätjäällä on 
oltava jo auringon noustessa. Oli myöhästytty pari 
kallista tuntia. 


Puolen päivän jälkeen alkaa kauempaa saapua 
onkijoita takaisin ja hämäryyden yhä lisääntyessä 
päätetään lähteä majapaikkaan. Varsinaisesti piti 
kotimatkan Tampereelle alkaa seuraavana päivänä 
kello 6, mutta sateen alkaessa tihuuttaa esittivät 
automiehet ajavansa kyllä yötä myöten kotiin. Kaikki 
suostuivat tuumaan, sillä oltaisiinhan silloin maa- 
nantaina ajoissa kotona. Ilmoitetaan, että kotimatka 
alkaa niin pian kuin varusteet saadaan pakattua ja 
majapaikka siivottua. Parissa tunnissa ovat asiat 
kunnossa ja voidaan jättää hyvästejä sateenharmaalle 
Posion Aholan kylälle. Joitakin matkamuistoja vielä 
ostellaan ja kohta on bussi liikkeellä kohti Kuusamoa. 
Aurinko ja sade ovat pehmittäneet tien reunat ja 
paluu Kuusamoon tapahtuu varovaisemmin 'kuin 
täysin talvinen tulo. Kuusamossa vielä haeskellaan 
matkamuistoja, mutta senjälkeen jatkuu matka jo 
totuttuun tapaan. Oulussa pidetään jälleen lyhyt 
ruokailutauko ja niin torkutaan edelleen kohti Jyväs- 
kylää. Sinne saavutaan juuri asemaravintolan aukai- 
suaikana ja siellä nautitaan maukkaat amukhvit. 
Erittäin kuniina pääsiäismaanantaiaamuna viiletetään 
sitten kohti Tamperetta ja ihmeemmittä kommelluk- 
sitta ollaan perillä kello 8.30. Ruskeakasvoisia pilk- 
kijöitä vastassa ei yllätyksellisen saapumisajan joh- 
dosta ole ketään, mutta todellinen kevätsää houkut- 
telee monen jatkamaan pikaisen kotikäynnin jälkeen 
uudelleen kesämökille ja jäälle. Jo auton ikkunasta 
seuraten saattoi havaita, kuinka luonto oli kolmen 
poissaolopäivän kuluessa muuttanut Keski-Suomen 
kasvoja. Poissa olivat lumikinokset ja tilalle on 
noussut puhdas vihreä. 

Näin on päättynyt kerhon ensimmäinen pilkkiret- 
ki pohjoiseen ja useat jäivät odottelemaan kärsimät- 
tömästi kesälomaa päästäkseen uudelleen narraa- 
maan punalihaa. Oma viehätyksensä täytyy tällai- 
sella onnistuneella retkellä vieraille vesille ja ou- 
doille maisemille olla, sillä monen kuultiin paluu- 
matkalla vannovan; ei jää viimeiseksi tämä retki, 
viimeistään ensi pääsiäisenä palataan Kitkalle. 


M.N. 


— HE! TUO WASIINA ON JO 
VANHANAIKAINEN. 

SOPIVAA UTA RE NEEN. TTA 


1 odd 11 VIeraissa 


Eri yhteyksissä on todettu, että setlementtien tar- 
koituksena on lähentää ja yhdistää ihmisten välistä 
kanssakäymistä, luoda polkuja niin yksityisten ih- 
misten kuin myös kerhojen välille. Jälleen saivat 
saukkolalaiset todeta, miten virkistävää ja kehittä- 
vää on tutustua ja saada vaikutteita muilta ker- 
hoilta vierailuiltojen muodossa. 


Saukkolan kerhoväkeä ”Massun- 
mäen Maijojen” vieraana. 


Saukkolan naisväki on kaikenkaikkiaan toiminut 
viimeaikoina sangen pirteästi ja uutta väriä se on 
saanut toimintaansa ”Massunmäen Maijojen” muo- 
dossa. Tämä kolmisenkymmentä ”maijaa” käsittävä 
kerho toteutti myös setlement-aatetta lokakuun 23 
pinä kutsumalla kanta-Saukkolan väkeä rattoisaan 
illanviettoon ”Massunmäkeen”, missä sijaitseva ker- 


hohuoneisto oli laitettu kerrassaan viihtyisään kun- 
toon. Runsaslukuinen vierasjoukko sai todeta, miten 
paljon oli nähty vaivaa ja käytetty kekseliäisyyttä 
illan onnistumiseksi ulkonaisilta puitteiltaan ja sa- 
maa voitiin todeta myös ohjelman suhteen illan 
alkupuheesta asti. 

Tervetuliaispuheessaan lausui kerhon puheenjoh- 
taja Hilda Lehtonen seuraavaa: ”Olemme odottaneet 
tätä iltaa ja toivomme teidän viihtyvän, vaikka olem- 
mekin vasta-alkajia. Itseasiassa pitäisi meidän olla 
vanhempi sisar, onhan ”Massunmäki” Tampellan en- 
simmäinen asuma-alue. Me vaan olemme eläneet hil- 
jaiseloa vuosikymmenet. Ihmettelemme menneiden 
polvien tiivistä sanoisinko — ylpeätä yhteenkuulu- 
vaisuutta. Surut ja menestykset olivat yhteisiä. Eivät 
entiset äidit välittäneet ulkopuolisesta olosta, koulu- 
kin kun oli omalla mäellä. Kuranen Juhannuskylä 
pleikniityn korkean aidan takana oli jo vieraspaik- 
kaista. Ruokavesi tosin haettiin Sukkavartaankadun 
vesipostista, pyykkivesi kannettiin massa-altaasta, 
mutta se vesi oli ruokaan kelpaamatonta, joukossa 
oli usein kuolleita rottia. — Nyt olemme elvyttäneet 
entiset ihanteet, yritämme olla kuin samaa perhettä. 
Toivokaamme, että se tuottaa iloa ja siunausta.” — 

Illan kuluessa esiintyivät Saukkolan kerhotytöt 
sekä rva Helvi Ahonen, joka esitti lausuntaa. Kahvin 
juonnin ja muun yhteisen ohjelman aikana jokainen 
tunsi todella viihtyvänsä, joten päätettiin pitää oh- 
jelmassa tämän luontoiset vierailut vastaisuudessakin. 


Joulukuun — alkupuolella = järjestivät toimeliaat 
”Maijat” vielä toisenkin vierailuillan, johon olivat 

kutsuneet ”Massunmäen ukot” Tilaisuus oli samalla 
kerhon pikkujoulujuhla. 

Myös nuorempien kerholaisten keskuudessa on 
aina silloin tällöin ollut ohjelmassa vastaavanlaista 
toimintaa. Se tosin vaatii järjestäjiltä pientä pään- 
vaivaa, mutta palkitsee moninkertaisesti. Niinpä näin 
vuoden vaihteen tunnelmissa eräänä uuden vuoden 
lupauksena muistettakoon olla niin yksilöinä kuin 
kerhoinakin vähemmän ”sisäänlämpiäviä”. 


LAAVURETKELLÄ 


Ensilumi oli jo satanut ja pakkasta oli n. —8*, 
kun Tuulispäät-kerhon tytöt ja Hirvien pojat saapas- 
telivat yhdessä Säynäjärven asemalta noin tunnin 
matkan päsäsä olevalle järjelle, Joutsenen pesälle. 
Täällä ryhdyttiin heti tosi toimiin. Tytöt hakivat 
havuja alusiksi ja pojat rakensivat laavua ja rako- 
valkeaa. 

Edellisenä pyhänä oli kaadettu kuiva kelo. Nyt 
oli vain etsittävä tervasta. Tervaksista vuoltiin kie- 
hisiä kelopöllien väliin. Yhdessä alettiin sytytellä 
rakovalkeaa, mikä ei suinkaan ole kokeneellekaan 
retkeilijälle aivan yksinkertainen tehtävä. Hetken 
kuluttua iloiset liekit nuoleskelivat kelojen kylkiä ja 
lämmittivät herttaisesti retkeläisiä. Ilta kului teetä 

HILDA KAIVOLA 


Marraskuun 9 p:nä kuoli Pikonlinnan sairaalassa 
konepajan nosturinkuljettaja Hilda Kaivola. 


Hän oli syntynyt Iitissä 1. 1. 1897. Tampella-yh- 
tiön palvelukseen hän oli tullut 27. 7. -42 toimien 
ensin erilaisissa lähetys- ja kuljetustehtävissä eli, ku- 
ten silloin sanottiin, ”haaluuporukassa”. Sodan pää- 
tyttyä miesten palattua rauhan töihin joutui Hilda 
Kaivola uudelleen järjestelyjen yhteydessä hänkin 
nosturin kuljettajaksi G-osastolle. Osaston siirtyessä 
Messukylään jäi Hilda Kaivola kanta-Tampellaan toi- 
mien nosturinkuljettajana eri osastoilla, viimeiseksi 
Tu-osastolla, josta jäi eläkkeelle kuluvan vuoden kesä- 
lomasta. 

Me Sinun työtoverisi tunsimme Sinut erittäin ahke- 
rana ja työteliäänä ihmisenä. Itseäsi säästämättä, yöllä 
päivääsi jatkaen, hoidit niin monenlaisia töitä ja teh- 
täviä päämääränäsi saavuttaa puolisollesi ja itsellesi 
turvattu elämänehtoo sekä saadaksesi lapsillesi pa- 
remmat lähtökuopat elämää varten. Mutta kävi kuten 
niin usein käy, että laskelmat pettävät, saapui kuo- 
leman suuri majesteetti ja vei mukanaan vajaa vuosi 
sitten puolison rinnaltasi. Samanaikaisesti tunsit jo 
itsessäsi ensimmäisiä merkkejä vakavasta sairaudes- 
tasi, joka näin pian vei Sinut puolisosi rinnalle nuk- 
kumaan Vatialan hautausmaahan. Lähinnä suremaan 
jäivät näin lyhyen ajan sisään molemmat vanhem- 
pansa menettäneet kolme lasta, joista kaksi perheineen 
sekä ystävät ja työtoverit. 


Työtoveri 


keittäen, lauleskellen, leikkien ja syntyjä syviä poh- 
tien. 


Väsyneinä viimein asetuttiin levolle tähtisen tai- 
vaankannen alle ympärillä salaperäinen metsä ja laa- 
vun edessä hiljalleen palava rakovalkea, joka paloi 
aamuyöhön saakka jakaen lämpöään. Vain silloin 
tällöin oli hierottava varpaita, joita pakkanen ni- 
pisteli. 


Sunnuntaiaamuna tutustuttiin ympäristön lukui- 
siin pikkujärviin, keitettiin maukasta keittoa ja mo- 
nen monia liikuntaleikkejä leikittiin kymmenen sen- 
tin vahvuisella järven jäällä. Vielä muutaman kilo- 
metrin matka Säynäjärven asemalle ja olipa liikun- 
taa ja raikasta ulkoilmaa saatu riittävästi. 


Retkellä otetut hauskat tilannekuvat menivät vali- 
tettavasti pilalle, mutta jäihän mukana olleille mie- 
liinpainuva kokemus. 


oil == M 
| VAINAJIA | 


EINO MARTISKAINEN 


Lokakuun 31 p:nä järkytti 
tieto, että rakennusosaston 
kirvesmies Eino Martis- 
kainen oli saanut surman- 
sa tapaturman uhrina vesi- 
voima-asemalla = työskennel- 
lessään. Hän oli syntynyt 
13. 10. -25 Ilomantsissa. Tam- 
pellan palveluksessa hän ehti 
työskennellä = vajaat kaksi 
vuotta. Jo nuorena poikana, 
miltei lapsena, hän joutui 
miesten rinnalla ottamaan 
mittaa niin rauhan kuin sodankin päivinä, mutta 
sitkeänä ja rauhallisena hän selvisi kaikesta. Varsi- 
nainen rakennustyö alkoi hänen kohdallaan jälleen- 
rakennettaessa sodan runtelemaa kotiseutuaan Ilo- 
mantsia. Tässä työssä hänestä kehittyi nuoresta iästä 
huolimatta taitava ja tunnollinen ammattimies. 

Lukemattomat olivat ne julkiset ja yksityiset ra- 
kennukset, joilla hän ehti työskennellä lyhyen elä- 
mänsä aikana saaden tunnustusta huolellisesta ja 
harkitsevasta työstään. Rakenustöiden vähyys pakotti 
hänet siirtymään kotiseudultaan tänne ja Tampella 
oli se paikka, josta hän katsoi löytäneensä ”leveäm- 
män leivän. 

Näin traagillisella tavalla nuoressa iässä kesän ja 
muuttolintujen kanssa kuin yhteisestä sopimuksesta 
pois lähteneelle ”Eikalle” toivomme rauhallisen levon 
ja kevyet mullat täällä Hämeen sydämessä Vatialan 
hautausmaalla, jossa tuuli ikuisten honkien latvoissa 
soittaa kehtolaulua. 


L. M. 


HILMA HUHTALA 


Marraskuun 10 p:nä kuoli pellavatehtaan eläke- 
läinen Hilma Huhtala. Hän oli syntynyt 12. 12. 
1884. Tampellan palvelukseen hän oli tullut 28. 10. -98 
työskennellen kehrääjänä märkäkehruussa, kunnes 
1. 10. 46 oli siirtynyt eläkkeelle. 

Vainajaa jäi lähinnä suremaan sisar. 


REGINA KAARLENKASKI 


Marraskuun 22 p:nä kuoli pellavatehtaan eläke- 
läinen Regina Kaarlenkaski. Hän oli syntynyt 
18. 9. 1890. Tampellan palvelukseen hän oli tullut 
7. 8. -09 kutomoon kutojaksi työskennellen 27. 11. -18 
saakka tullen uudelleen 1. 8. -27 kutomoon kutojaksi 
kunnes 1. 12. -52 oli siirtynyt eläkkeelle. 

Vainajaa jäivät lähinnä suremaan sisar ja veli 
perheineen. 

ouli Lin akotdkkia 


Vaikka joulun aika täällä Pohjolassa on vuoden 
pimeintä aikaa. On se kuitenkin eräänlaista kukkien 
sesonkiaikaa nimenomaan juuri joulukukkien. Usein 
kuulee sanottavan ”eihän nyt talvella mitkään ku- 
kat kuki, kun on vaan kaksi hämyä vastakkain”. 
Mistäs sitten kaikki jouluruusut, joulutähdet ja hya- 
sintit itulevat, puhumattakaan joulutulppaaneista? 
Joulukaktus palkitsee taitavan hoitajansa juuri näi- 
hin aikoihin runsain kukin. Onhan joulu ilonjuhla. 
Ilo ja kukat kuuluvat yhteen. Tulemme hyvälle mie- 
lelle saadessamme kukkia ja teemme ystävämme iloi- 
siksi antaessamme heille kukkia. Juuri jouluna ovat 
tällaiset kukkaistervehdykset paikallaan. 

Mutta ei se kukkalähetyksen koko saa olla mi- 
kään mittapuu niin antajalle kuin saajallekaan. Yksi 
tulppaani olki- tai risupesässä tuo varmaan vaati- 
i:mattomassa yksinkertaisuudessaan saman tunteen 
kuin jokin upea kukkalaitekin. Meillähän on koti- 
kukkiemme joukossa muutamia sellaisia, jotka liit- 
tyvät läheisesti jouluun. Toisin sanoen niiden kukin- 
ta sattuu juuri joulun aikoihin. Ne ovat ns. ”lyhyen- 
päivän” kasveja, kukinta siis vasta silloin, kun pi- 
meä aika vuorokaudessa on huomattavasti pitempi 
kuin valoisa aika. Senvuoksi joulu esiintyy niiden 
nimessä etu-osana aivan virallisesti. 

Joulukaktus on näistä varmaan tutumpi. Sehän 
on siro amppelikasviksikin sopiva lehtikaktus. Me- 
nestyy hyvin runsaasti hiekkaa sisältävässä lehti-, 
kangas- ja lantamultaseoksessa, suhteellisen pienissä 
ruukuissa Sen lepoaika on elo-lokakuussa, jolloin 
sitä kastellaan niukasti. Silloin ilmestyvät kukka- 
nuput ja aletaan kastella runsaammin. Myöskin ko- 
ko kukinta-ajan kastellaan aika runsaasti. Kukin- 
nan jälkeen vähennetään taas kastelua. Ulos ei tätä 
kaktusta yleensä viedä. Lisätään lehti pistokkaista 
keväällä. Nämä lehdet saavat nuutua vuorokauden 
ennenkuin ne laitetaan juurtumaan. Jos joulukak- 
tus ei kuki, on hyvä, jos muutamien lehtien latvat 
leikataan poikki, silloin on kukinta varmempaa. Jo 
paljon harvinaisempi ruukkukasvi meillä on joulu- 
tähti. Se on kotoisin Meksikosta, missä se kasvaa 
varjoisissa ja kosteissa paikoissa. Läntisissä maissa 
se on yleisin joulukukka. Mutta kyllä sen meilläkin 
saa kotikukkana menestymään. Kun se joulun jäl- 
keen on lopettanut kukintonsa, alkaa lepokausi. Tä- 
nä aikana se pudottaa lehtensä ja sitä ei kastella oi- 
keastaan ollenkaan. Eikä sen tarvitse olla ikkunalla. 
Parempi paikka olisi jokin pimeä komero, jossa 
ihannelämpö olisi +10—+15* C. Maaliskuun lopussa 
se otetaan ikkunalle hyvin valoisaan paikkaan ja 
leikataan voimakkaasti. Kastellaan säästeliäästi. Vas- 
ta kun silmut alkavat viheriöidä, istutetaan kasvi 
uudestaan voimakkaaseen savipitoiseen multaan ja 
kastelua lisätään. Kesäksi sen voi viedä ulos -aurin- 
koiseen paikkaan. Siellä sitä on hyvä suihkutella. 
Kastelu runsasta ja säännöllistä. Ennen ulos vientiä 
siitä on hyvä ottaa pari kolme versoa pistokkaaksi. 
Ennenkuin ne laitetaan juurtumaan leikataan ne ai- 
van lehtinivelen alta terävällä veitsellä poikki. Sen- 
jälkeen leikkaamispinnat täytyy huuhdella vedellä 
puhtaaksi siitä maitomaisesta nesteestä mitä kasvi 
erittää, muuten tämä hidastaisi juurtumista. Nämä 
juurtuvat n 3:ssa viikossa, minkä jälkeen istute- 
taan 4” ruukkuihin ja hoidetaan ensimmäinen ke- 
sä ikkunalla. Nämäkin kukkivat jo jouluksi. Mutta 
se yksilö, joka on ulkona tuodaan elokuun lopussa 
sisälle lämpimään ja valoisaan paikkaan. Nyt sille 
pitää antaa myös lisäravinteita. (Lantavettä, kasvu- 
liuoksia). Marraskuun lopussa ilmestyvät latvojen 
päihin kukkanuput, jotka ovat kuin vihreitä marjo- 
ja. Ne eivät kyllä ole mitään koristeellisia, mutta 
mitä lähemmäksi joulua tullaan sitä kauniimmiksi 
alkavat kukkanuppujen alla olevat ns. suojuslehdet 
muuttua. Ja jouluna ne sitten loistavat oikein joulun- 

punaisina (halkaisijaltaan n. 10—15 sm) tähtiku- 
vioina. Jokaisen haaran latvaan tulee yksi tällainen ' 
”tähti”. Jos kasvi on yksihaarainen, kuten esim. ne 
keväällä otetut pistokkaat ensimmäisenä vuotena 
ovat, on tämä suojuslehtien muodostama tähtikuvio 
huomattavasti suurempi. 

Jouluruusu ei ole oikeastaan ruusukukka. Se on 
monivuotinen kasvi eli perenna. Mutta sen voi syk- 
syllä ennen maan jäätymistä ottaa kasvupaikaltaan 
ja istuttaa ruukkuun. Paras lämpötila on tällöin 10— 
12*. Heti kukkimisen päätyttyä viedään vaikka kel- 
lariin ja istutetaan taas keväällä takaisin kasvupai- 
kalleen, jonka tulisi olla puolivarjoisa. Jos joulun- 
aika ja koko syksykin olisi tavallista lämpöisempää 
ehtisi jouluruusu hyvin kukkimaan jouluksi kasvu- 
paikallaan. Useinhan sen nuput näkyvät jo syksyllä, 
mutta meillähän se kukkii heti keväällä lumen läh- 
dettyä. Jouluruusu on matala kasvi. Lehdet 7-sormi- 
set ja talvellakin vihreät. Kukat muistuttavat villi- 
ruusunkukkia. Ovat kauniin muotoisia mutta vähän 
värittömiä. Niiden väri vaihtelee haalean vihreästä 
tai keltaisesta hiukan sinipunervaan. 


VS 


Kis 


Hyasintit ja Joulutulppaanit ovat kaikille tuttuja. 
Näitähän me tavallisesti saamme joulutervehdyksenä, 
samoin kuin myös annamme. Itsekin näitä usein 
kasvatetaan jouluiloksi, varsinkin hyasintteja. Hal- 
vemmaksi myöskin tulee, jos ostamme nämä mata- 
lat joulutulppaanit irtonaisena ja itse istutamme. 
Kun vaan muistamme ennen lumen tuloa käydä 
luonnon helmassa etsimässä ”tykötarpeita”. Siellä on 
kaunista jäkälää ja sammalta. Mustikanvarvut ja 
puolukanvarret ovat sopivia, samoin kävyt, erityi- 
sesti lepän kävyt. Monet kauniit oksat ovat erilai- 
sissa asetelmissa hienoja. Ainahan löytyy mitä eri- 
laisimpia vateja ja kippoja, mihin voi sommitella 
jouluasetelman. Vanhat edellisenä jouluna saadut 
korit ja pesät voi käyttää uudestaan, kunhan niitä 
ensin vähän ”entrataan”. Eikä siihen istuttamiseen 
tarvita välttämättä multaa. Turvepehku, sammal 
tai jokin vastaava käy hyvin. Eikä se kukka siitä 
kärsi, vaikka sinne sipuliin painaakin jonkin ok- 
san tai rautalangan pystyyn. Näille jouluistutuk- 
sille saamme ikälisää, jos aina yöksi nostamme ne vii- 
leämpään paikkaan, samoin kuin huolehdimme nii- 

joululahjavalvojaisiin 


Tunnelmalliset joululahjavalvojaiset ovat edessä ja 
paljon ideoita tarvitaan jälleen, ensi jouluksi yritäm- 
me tehdä niin monta lahjaa kuin suinkin omin käsin. 


Kätevä laukku koulutytölle 


Tässä on ehdotus laukuksi, jota voi käyttää mo- 
nessa tilanteessa. Se on tilava käsityölaukku kouluty- 
tölle, reipas urheiluvälinelaukku voimistelutunnille ja 
äitikin voi sitä lainata mennessään ompeluseuraan. 
Laukku ommellaan yhdestä suorakaiteen muotoisesta 
palasta jonka pituus voisi olla esimerkiksi 84 cm ja 
leveys 33 cm. Ennen pitkien sivujen yhdistämistä om- 
mellaan kaavan osoittämaan kohtaan 21x21 cm kokoi- 
nen tasku ja taskun kansi, joka kiinnitetään napeilla. 
Pussin suulle ommellaan nauhakuja, johon pujotetaan 
nyöri. Pussin paikkataskut, jotka muistuttavat hieman 
selkärepun taskuja olisi tehtävä niin tilaviksi, että 
niissä voi säilyttää tossuja, jotka eivät siten pääse 
likaamaan itse pussin sisusta tai siellä pidettäviä vaat- 
teita. Pussi olisi paras valmistaa markiisikankaasta 
tai jostakin paksusta impregnoidusta puuvillakankaas- 
ta, joita on suomalaisissa puuvillamallistoissa paljon. 
Jos olemme oikein tarkkoja valitsemme kankaaksi 
materiaalin, joka väreiltään sointuu kauniisti urhei- 
lijatytön tai -pojan muiden pukimien kanssa. 


Lämmin pyjama kummitytölle 


Yöasu kuuluu klassillisiin joululahjoihin, joita ta- 
vallisesti suvun kiltit tädit antavat lemmikeilleen. 
Pehmeä paketti, missä on lämmin yöpaita tai pyjama, 
on myös lahja, jolle lapsetkin jo osaavat antaa arvoa. 
Lahjayöpaidan olisi oltava erityisen sievä ja huoli- 
tellusti tehty. Pikkutytöt antavat varmasti arvoa ku- 
vamme pyjamalle, jonka somisteena on sievää pitsi- 
nauhaa. Pyjama on valmistettu rosa-valkoruudullises- 


den kosteudesta. Hyasintin saa kukkimaan vielä 
seuraavana vuonnakin, kun leikkaa kuihtuneen kuk- 
kavarren pois, mutta ei lehtiä. Lehdet saavat itsek- 
seen kellastua ja kuivua. Sitten vasta ne poistetaan. 
Ruukut saavat olla jossakin pimeässä ja viileässä. 
Esim. komeron lattialla. Kastellaan silloin tällöin. 
Syksyllä työntyy sipulista esiin lehdet ja kukka- 
varsi. Marraskuussa sen voi ottaa vähän lämpöisem- 
pään. Pahvitötterö ruukun päällä on välttämätön, 
muuten hyasintti kukkii liian matalana. Tötterön 
alla pimeässä se venyy tarpeeksi pituutta. Hyasin- 
tin sipuli on herkkä mätänemään, joten on parempi, 
kun kastellaan altapäin, siis vesi asetille. 


Joululahjaideoita iloisista puuvillakankaistamme: mar- 
kiisikankaasta valmistettu urheiluvälinelaukku, ruu- 
dullisesta ginghamista valmistettu teemyssy ja tabletti, 
jossa on tasku lautasliinaa varten. 


ta puuvillakankaasta. Tällaisia kankaita on suoma- 
laisissa puuvillakokoelmissa yhtä hyvin ginghameissa, 
safiireissa, flanelleissa kuin painetuissakin kankaissa. 
Lasten yöpukimien kankaina ovat sievimpiä juuri 
pienikuvioiset kankaat, joiden värit ovat mietoja. Py- 
jama on hyvin lämmin, sillä siinä on pitkät hihat ja 
takki on myös kyllin pitkä, takki suljetaan edestä 
viidellä napilla ja pyöreä kaula-aukko huolitellaan pit- 
sinauhalla ja kapealla yksivärisellä tereellä, pitsi ja 


Tasetit ja kielot ovat myöskin joulunajan kukkia. 
Tasettia on helppo itsekin kukittaa. Samoin ovat an- 
nansilmät heleän punaisine kukkineen sopivia joulu- 
pöytään. Viime vuosina on yhä enemmän ilmestynyt 
myöskin narsissia joulukukkien joukkoon, mutta kyl- 
lä se on paremmin kevään kukka. Varsinkin keltai- 
nen narsissi sopii paremmin mämmituokkosen ka- 
veriksi kuin joulupöytään. 

Osata nauttia ja iloita kukista on yksi suurem- 
pia lahjoja mitä Luoja on meille suonut. Juuri jou- 
luna Hänen poikansa syntymän kunniaksi tämä mo- 
ninkertaistukoon meidän jokaisen sydämessä! 

0. Tuomisto 

Sievä ja naisellinen 
pyjama on valmistettu 
rosa-valkoruudullisesta 
suomalaisesta — puuvil- 
lasta. Sen somisteena 
on rosanvärinen tere 
ja valkoinen pitsinau- 
ha. 


tere jatkuvat pitkin napituslistaa takin helmaan saak- 
ka. Pitsi somistaa myös hihansuita ja hieman polven 
alapuolelle ulottuvia housuja. 


MOLLAMAIJA PU KINKONTTIIN 


Tuskin on hauskempaa puuhaa iltapuhteilla jou- 
lun alla kuin vekkulin mollamaijan teko. 

Mollamaijan väreihin kannattaa kiinnittää huo- 
miota, jotta kokonaiskuva olisi miellyttävä. Niin til- 
kuista kuin mollamaijat kootaankin, olisi katsottava, 
ettei nukke näytä tilkkutäkiltä, ei siis käytetä liiaksi 
erilaisia kuvioita ja toistensa kanssa riiteleviä värejä. 
Kuvassa istuva mollamaija on esimerkiksi sävytetty 
kokonaan vihreään. Nuken vartalo on tehty lehmuk- 
senkukanvärisestä seitapuuvillasta, nuken hame on 
tummanvihreää yksiväristä kangasta ja ruudullisessa 
esiliinassa toistuvat lehmuksenkukanvihreä ja tum- 
manvihreä valkoisen kera. Kengät ovat . myös tum- 
manvihreää. 

Nuken valmistukseen tarvitaan yksivärisiä ja ku- 
viollisia puuvillakangaspaloja, vanua tai sahajauhoa, 
paksua lankaa ja nappeja. Yksivärisestä kankaasta lei- 
kataan nuken vartalo oheisen kaavan mukaan. Kaa- 
vassa sen pituus (pää ja vartalo samassa) on 32 cm. 
Pään leveys on 16 cm ja vartalon leveys 13 cm. 
Käsien pituus on 13,5 cm, kädet ovat leveimmältä 
kohdaltaan 5,3 cm ja ne kapenevat hieman sormiin 
päin. Jalkojen pituus on 21 cm ja leveämmältä koh- 
daltaan ne ovat 6,3 cm, jalatkin kapenevat hieman 
alaspäin. 

Vartalo ja raajat ommellaan pussin muotoon, kään- 
netään ja täytetään joko vanulla tai sahajauholla. Pää- 
hän ommellaan paksusta langasta kiharat ja kiinni- 
tetään nappisilmät, vielä voi ommella suun jos haluaa. 
Mekot ja puserot syntyvät suorista kangaskappaleista. 
Ne kiinnitetään sivuilta ja olkapäiltä muutamin 
pistoin. 


52 


KOTIPAITA GINGHAMISTA 
NUORISOLLE 


Onkohon mukavampaa vaatekappaletta kotiasuna 
kuin reilu puuvillasta valmistettu paita ja pitkät hou- 
sut. Talvisaikaan asunnoissa yleensä on lämmin ja 
koska nuoret eivät pysy hetkeäkään paikallaan on 
turhaa pukea heitä liian lämpimästi. He voivat par- 
haiten pukimissa, jotka ovat juuri sopivan lämpimiä 
ja jotka hengittävät hyvin. 

Näin talven tullen ovat flanelli- ja talvigingham- 
paidat mukavia. Flanellit ja talviginghamit on nu- 
kattu lievästi mikä lisää kankaan lämpöistä tuntua 
ja kangas on myös miellyttävän pehmeä ihoa vasten. 
Kotipaidoiksi on syytä valita oikein iloisia värejä ja 
reippaita ruutukuoseja. Paidan helmaosaan kannattaa 
jättää reilusti kasvuvaraa niin, että paitaa voi käyttää 
seuraavana kesänä ulkoilupaitana, sillä paita ei var- 
masti ehdi talven aikana kulua rikki. 

Koko sisarusparvelle niin tytöille kuin pojillekin 
voi valmistaa paidat saman kaavan mukaan eriväri- 
sistä kankaista. Klassillisia paidankaavoja saa ostaa 
valmiina. Varmaan myös perheenpää ilostuisi reip- 
paan miehekkäästä urheilupaidasta, jonka valmistami- 
nen kotiompelimossa ei ole ollenkaan ylivoimainen 
yritys. 

Juuri nyt ovat ”keittiöruudulliset” ginghamit suur- 
ta muotia miesten vapaa-ajan paidoissa. 

Värikylläisistä — puuvillakankaista valmistettuja 
mollamaijoja. 

Reippaanruudullinen = flanelli tai 
huoleton kotiasu niin tytöille kuin pojillekin. 


ginghampaita on 


VEIKEITÄ JA KÄYTÄNNÖLLISIÄ 
FROTEELAHJOJA 


Puuvillafroteeta on kauan täydellä syyllä pidetty 
erinomaisena käyttökankaana. Voimme tuskin aja- 
tellakaan kylpyhuonetta ilman froteekylpytakkeja ja 
suuria kylpypyyhkeitä, vauvanhoitopöytää ilman fro- 
teevaippoja ja -housuja tai keittiötä ilman frotee- 
pyyhettä, joka aina on lähellä saatavissa kun kädet on 
kuivattava talousaskareiden välillä. 

Paljon kaunista ja mukavaa saa aikaan myös val- 
miista froteepyyhkeistä, joita on saatavissa monia 
kuoseja, värejä ja kokoja. 

Seuraavassa annamme muutamia vihjeitä miten 
suomalaisia froteekankaita ja pyyhkeitä voi käyttää 
joululahjojen tekoon. 


Froteekissa 


Kissan valmistukseen riittää yksi normaalikokoinen 
puuvillafroteepyyhe. Froteinen pyyhekissa leikataan 
mittojen mukaan. Yhdistetään sivut AjaB, CjaD, 
E ja F, Gja H. Käännetään. Auki jääneestä vatsasta 
työnnetään vanutäyte jalkoihin. Viimeksi täytetään 
vatsa kohtalaisen pehmeällä vanurullalla. Vatsanalus 
ommellaan käsin. Jalkojen taipeisiin jääneet aukot 
paikataan froteepalasilla paikkalappujen tavoin, sa- 
moin jalkapohjat. Vastakkaisten saumojen kohdalle 
tikataan rivit harsinpistoilla ja kiristetään riittävästi, 


näin yhdestä jalasta erottuu kaksi. Pää kiinnitetään 
niskasta keskitaitetta venyttämällä toiselle kyljelle, 
kts. kuvaa. Jäljelle jäänyt 15 cm:n pala kierretään 
rullaksi. Selän loppupäästä työnnetään kulma sisään, 
koloon työnnetään hännänpää ja ommellaan kiinni. 


Lakanansuojus sängyssälukijalle 


Mukava tapa on lukea päivän lehti sängyssä, mut- 
ta se saattaa seurauksiltaan olla vähemmän ilahdut- 
tava. Tuore painomuste jättää nimittäin jälkensä sän- 
kyvaatteisiin. Tehokas suoja tällöin on kappale frotee- 
kangasta — mieluimmin kauniin värisenä, sänkyvaat- 
teiden väreihin sopivana. 

Palttakaa suorakaiteen muotoinen pala froteekan- 
gasta, joka hyvin ylettyy sängyn yli. 70—90 cm leveä 
kangas on sopivaa. 

Sairaita varten, jotka joutuvat olemaan sängyssä 
kauan, voi ommella tähän froteekappaleeseen vielä 
taskut sivuihin. Tällainen alusta palvelee luonnolli- 
sesti esim. ateria-aikana erinomaisesti. 


Puuvillafrotee on ihanaa kylvyn jälkeen 


Tiedätte varmasti kuinka ihanaa on kietoutua suu- 
reen froteepyyhkeeseen kylvyn jälkeen. Pyyhettä 
käytännöllisempi on kuitenkin tyylikäs ja muodikas 
froteeviitta. Viitta voi olla myös aivan umpinainen, 
se puetaan ylle pään yli vetämällä, pääntie on laaja 
ja siihen on ommeltu kuminauhakuja. Sivuille on 
vielä tehtävä aukot käsiä varten. 

Lasten viitta syntyy nelikulmaisesta 70—80 cm 
levyisestä froteepalasta. Huppu valmistetaan yksin- 
kertaisesti ompelemalla 50x20 cm suuruisen kankaan 
palan yksi sivu yhteen ja pitkä sivu kiinnitetään viit- 
taan keskelle. 


KESKISELKÄ 

Joululahjoja iloisesta puuvillafroteesta. Vasemmalla 
raidallisesta froteepyyhkeestä valmistettu viekas kissa. 
Froteepyyhkeitä on saatavana myös kauniissa lahja- 
pakkauksissa. 

ANORAKKI 
KÄTEVÄ JOKA SÄÄLLÄ 


Anorakki on loistoesimerkki siitä kuinka moni- 
puolinen  hyvinsuunniteltu vaatekappale voi olla. 
Aluksi anorakki oli vain hiihtovaate, nyt se on perus- 
mallina monille erilaisille ulkoilupukimille, joita käy- 
tetään vuoden ympäri. Anorakki on yhtä kätevä pur- 
jehdusretkillä, metsissä kuin koulutielläkin. Anorakin 
suosio perustuu yksinkertaisesti siihen, että se on 
malliltaan niin peräti mukava ja huoleton, se ei kiristä 
mistään, sen alle mahtuu aina vuodenajan mukaan 
vaatteita ja se on kevyt. Oikeaoppinen anorakki val- 
mistetaan tiiviistä puuvillakankaasta, joka on viimeis- 
telty vettä vastaan. Kankaan tulee myös pitää tuulta. 
Jos anorakki malliltaan säilyykin vuodesta toiseen sa- 
manlaisena, on niihin valituissa kankaissa sitäkin 
enemmän vaihtelua. Heleän vaaleiden yksiväristen 
puuvillakankaiden ohella käytetään runsaasti myös 
painettuja kankaita, jotka erottuvat valkeata hankea 
vasten kesäisten kukkakimppujen tavoin. Tuleva hiih- 
tokausi tuo muodin kuvaan nyt myös anorakkeja, 
joiden kuvioaiheet ovat epäsymmetrisesti sijoitetut. 


Anorakki — tuulensuoja 


Anorakki on nimenomaan tuulenpitävä ja sitä on 
myös käytettävä tuulisella säällä. Tunturilla tulee 
harvoin toimeen pelkällä villapuserolla ilman anorak- 
kia. Kunnon anorakissa tulee olla tarpeeksi tilaa, 
hihanaukkojen on oltava laajat ja hupun mahduttava 
hiihtolakin päälle. Anorakin pitää ulottua reiteen asti 
ja siinä pitää olla jalkojen välistä kulkeva lenkki, 
joka estää anorakkia nousemasta ylös. Vyötäröllä on 
kuminauha tai säädettävä nauha. Anorakissa pitää 
edelleen olla leuansuojus ja turkis hupun reunassa 
esim. koirannahkaa tai kettua, kannellinen rintatasku, 
kaksi kunnollista sivutaskua jotka napitetaan kiinni 
sekä napitettava reuna hihoissa, joiden on oltava 
raglan-mallia. Materiaalina on oltava ryhdikästä, vet- 
tähylkivää ja tuulenpitävää kangasta. Värin pitää olla 
kirkas, jotta se erottuu hyvin lunta vastaan: punaista, 
oranssia tai sinistä. 

Anorakin pitäisi olla pään yli vedettävää mallia. 
Asiantuntijat varoittavat vetoketjusta, on sattunut että 
se on jäätynyt kiinni leuan alle. On myös melko han- 
kalaa käsitellä vetoketjua rukkaset kädessä. Joka ta- 


PUUVILLAPOPLIINIA HIIHTOMÄKEEN 


Pitkäkuituisesta puuvillasta kudottu, vettähylkiväksi 
käsitelty puuvillapopliini on materiaalina tässä käy- 
tännöllisessä ja suojaavassa anorakissa, jossa on 
käytetty epäsymmetrisesti kahta täysin toisistaan 
poikkeavaa väriä. 

pauksessa pitää vetoketjun alla olla riittävän leveä 
suojus, jotta ketju ei joudu koskettamaan ihoa. Me- 
talli johtaa kylmää. Siksi on myös nappien oltava 
jotakin muuta materiaalia sekä tarpeeksi suuria, jotta 
niitä voi napittaa käsineet kädessä. 

Täydellisiin hiihtovarusteisiin kuuluvat lisäksi tuu- 
lihousut, jotka ovat niin tilavat, että ne voidaan vetää 
hiihtohousujen päälle. Materiaalina on paras tiivis, 
vettähylkivä popliini. Parhaassa mallissa on aukot 
sivuilla, jotta sitä kautta voi päästä hiihtohousujen 
taskuihin. 

Jokin jakku, joka vedetään päälle lepohetken aika- 
na on hyvä olemassa. Sellaiseksi sopii esim. tavalli- 
nen tuulitakki, jossa on lämmin flanellivuori tai vanu- 
tikattu takki. Mutta nykyisin niin kovin muodikkaita 
tikattuja takkeja ei missään tapauksessa saa käyttää 
hiihtoasuna — ne vaikuttavat likimain kuin kostsan- 
lämmittävä kääre kehon ympärillä eikä se ole terveel- 
listä. Muina ulkoilupukimina ne tietenkin ovat pai- 
kallaan ja hauskannäköisiä. 


mana 


Entisajan 
joulutavoista 


Kun me nykyajan teollistuneen maailman, vauhdin 
ja avaruuden valloitusajan ihmiset pyörien hetkeksi 
pysähdyttyä hiljennymme viettämään jouluamme Kris- 
tuksen syntymän muistojuhlan merkeissä, katselemme 
joulukynttilöiden loistoa ja avaamme kuusen juureen 
kokoamamme lahjakääröt, niin emme monastikaan tu- 
le ajatelleeksi, että muinaiset suomalaiset esivanhem- 
pamme eivät tunteneet joulua lainkaan. 

He (viettivät marraskuussa ”kekriä” 1 sielujen 
(vainajien) päivää vuoden suurimpana juhlapäivänään, 
jolloin myös vanha vuosi loppui ja uusi alkoi. 


”Kun on kekri, niin on kekri, 
paista akka toinenkin rääpys,” 


sanoo vanha kansanomainen sananparsi. Se merkitsee 
sitä, että kekrinä piti olla runsaasti ruokaa köyhim- 
milläkin ihmisillä. Ja kyllä sitä olikin, sillä kekriä 
varten alettiin varata kaikenlaisia ruoka-aineksia jo 
hyvissä ajoin. 

Kekri ei ollut yksinomaan elävien juhla, vaan myös 
manan mailla asuvien. Silloin saapuivat vainajatkin 
haudoistaan katselemaan entisiä asuinsijojaan ja ne 
oli otettava kaikella kunnialla ja arvonannolla vas- 
taan. 

Kun talonväki oli nauttinut runsaan kekri-illalli- 
sen, katettiin pirtin pöytä vainajienkin juhla-ateriaa 
varten. Ja kun väki oli saunonut, lyötiin lähtiessä 
löyly vainajienkin kylpeä. Saunaan jätettiin vielä tuo- 
pillinen väkevää sahtia saunajuomaksi. 

Aamulla herättyä mentiin sitten pirttiin katsomaan, 
mitä vainajat olivat pitäneet saamastaan kestityk- 
sestä ja mitä he tiesivät kertoa tulevan vuoden ta- 
pahtumista. 

Jos sahtituoppiin oli pudotettu ohranjyvä, se tiesi 
hyvää vuodentuloa, mutta jos lattialla näkyi päreitä, 
merkitsi se, että oli odotettavissa katovuosi. Jos taas 
jonkun perheenjäsenen sahtituoppi oli asetettu ku- 
molleen, tiesi se sitä, että asianomainen perheenjä- 
sen kuolisi seuraavan vuoden kuluessa. 

Kekri, sielujen päivä ja joulu ovat eräässä suh- 
teessa ns. paralellijuhlia. Myös katolisissa maissa pi- 
detään marraskuun 2. päivää, sielujen päivää, suu- 
rimpana juhlapäivänä, jolloin syödään ja juodaan vai- 
najien kunniaksi. Sielujen päivänä annetaan lasten 
ja omaisten joululahjatkin. Ja silloin saapuvat vaina- 
jat ”kiirastulesta” vaihtelemaan siellä saamiaan ”pa- 
lohaavoja sielujen kynttilästä” tippuvalla talilla, joka 
palaa kotien liedellä. 

Englannissa valetaan vihkivettä ja maitoa hauta- 
kivien rakoihin sielujen päivänä ja ruoan annetaan 
olla pöydässä vainajia varten koko yön. 


Ruotsissa sielujen päivän vietto on kokonaan unoh- 
tunut. Siellä saapuvat näkymättömät vieraat juhla- 
aterialleen jouluna, kuten nykyään meilläkin. 

Kekrin ja sielujen päivän vähitellen väistyttyä ja 
joulun tultua meilläkin vuoden suurimmaksi juhlaksi, 
hävisivät monet kekrin viettoon liittyvistä tavoistakin. 
Joitakin kuitenkin on jäänyt jäljellekin. Niinkuin esim. 
oluenpano, monet ruokalajit ja joulusauna. Vainajille 
emme enää kata ruokapöytää, mutta viemme joului- 
sin kynttilöitä heidän haudoilleen. 

Marraskuun 2. päivänä, Pyhäinmiesten päivänä, 
vietämme erityistä vainajien (sielujen) päivää, jolloin 
myös käymme haudoilla heitä muistelemassa, joka 
sekin tapa on lähtöisin vanhasta kekristä. Vanha kan- 
sa nimittikin vainajiaan pyhiksi miehiksi, kekrittä- 
riksi ja sieluiksi. 

Meillä kekrin vietto on säilynyt perinteellisenä 
ja elinvoimaisena myöhäisempiin aikoihin ja vielä 
nykyään maaseudun piirissä vietetään valtakunnal- 
lista kekrijuhlaa esi-isiemme tapojen kunnioittami- 
seksi ja säilyttämiseksi. 

Meidän joulumme on ennenkaikkea valon, rauhan 
ja Kristuksen syntymisen muistojuhla, johon liittyy 
lahjojen antamisen ja saamisen ilo. Tavan uskotaan 
olevan peräisin Kristus-lapsen syntymääajalta asti, jol- 
loin Itämaan viisaat toivat vastasyntyneelle lahjaksi 
kultaa, suitsuketta ja myrhaa. 

Ja vaikka joulumme on saanutkin yhä enemmän 
kaupallisia piirteitä, ei se estä meitä viettämästä jou- 
luamme niinkuin tuleekin: valon, rauhan ja hyvän- 
tahdon merkeissä yhtymällä enkelien ylistyslauluun: 


”Kunnia olkoon Jumalalle korkeudessa, 
maassa rauha ja ihmisillä hyvä tahto!” 


Raa. 

EVERT KORPI 70 VUOTTA 


Joulukuun 25 p:nä täyttää 
konepajan turpiiniosaston vii- 
laaja Evert Korpi 70 vuot- 
ta. Hän on syntynyt Iitissä. 


Kansakoulun — hän suoritti. 
Kuusankoskella. Kymi Oy:n 
kansakoulussa. Varsinainen 
metallimiehen ura Korven 


elämässä alkoi vuonna 1911 
Hietalahden telakalla Helsin- 
gissä, mistä kuitenkin seuraa- 
vana vuonna siirtyi Kymin 
paperitehtaan — korjauspajan 
palvelukseen. Ensimmäisen maailmansodan syttyessä 
alennettiin tehtaalla olevien poikamiesten palkkoja, 
minkä johdosta Korpikin erosi palveluksesta siirtyen 
Pietariin Valtion rautateille veturinlämmittäjäksi. 
Nuorena, innokkaana ja opinhaluisena Korpi ei to- 
dentotta kätkenyt kyntiläänsä vakan alle, vaan jatkoi 
kiertokulkuaan eri puolilla Suomea. Vuoden työs- 
kentely eri. osastoilla Kone ja Silta Oy:llä Helsin- 
gissä, sieltä Turkuun Chrichton Vulcanille, sieltä 
Andros moottoritehtaalle ja täältä takaisin Helsin- 
kiin. Laivatöistä Katajanokalta hän siirtyi Nikola- 
jeffille, josta siirtyi Kone Oy:lle. Parissakin eri vers- 
taassa työskentelyn jälkeen hakeutui Korpi Olbacka- 
nimiselle pienyrittäjälle. Vuoteen 1917 mennessä 
Korpi oli kerännyt jo melkoisen määrän työtodis- 
tuksia hyvänä ammattimiehenä. Kuusankoskella vie- 
tetyn parin vuoden jälkeen Korpi muutti Raaheen 
Ruona Oy:n konepajaan, -missä, harvinaista kyllä, 
työskenteli 6!/2 vuotta siirtyen Kemi Oy:n palve- 
lukseen. Tampellan konepajasta muodostuikin sit- 
ten kierroksen päätepiste 8. 3. -28, mistä alkaen 
Korpi onkin yhtämittaisesti palvellut ja nauttii hän 
konepajan johdon sekä työnjohdon ja työtovereitten 
keskuudessa suurta arvonantoa niin tunnustusta saa- 
neena ammattimiehenä kuin myös miellyttävänä 
ihmisenä. 

Myöskin Tampellasta käsin Korpi on tehnyt lu- 
kuisia asennusmatkoja. Helsinkiin, Turkuun, Vuok- 
senniskalle, Nokialle, Pankakoskelle, Heinolaan, Hä- 
meenlinnaan sekä Sortavalaan tässä tärkeimpiä hä- 
nen matkoistaan mainitaksemme. Milloin hän on 
ollut asentamassa potkureita telakoilla. milloin puu- 
hiomokoneita ja paperikoneita. Hän oli myöskin 
asennusmatkalla Israelissa sekä aikaisempien työn- 
antajiensa komennuksilla myös Pohjois-Norjassa. 
On varsin kunnioitettavaa Korven kohdalla hänen 
vielä nykyisinkin suorittamansa työpanos Tu-osaston 
urakoita tehdessään. Tämä onkin ollut mahdollista 
juuri Korven hyvän fyysillisen kunnon ansiosta, mikä 
juontaa nuoruuden aikaisista urheiluharrastuksista. 
Vielä nykyisinkin Korpi seuraa kiinteästi urheilu- 
tapahtumia, varsinkin jalkapalloiluun liittyvät kiin- 
nostavat eniten. Saukkolan kerhokeskuksessa Korpi 

toimi jonkin aikaa työnohjaajana sekä moottoriker- 
hossa. 

Iltaisin kuluvat Evert Korven vapaa-ajat Taka- 
huhdin omakotialueella sijaitsevassa kodissaan, mistä 
hänet löytää useimmiten ehkä kirjallisuuden parista. 

Lukuisiin onnittelijoihin haluavat merkkipäivän 
johdosta yhtyä myöskin Tu-osaston työnjohto ja työ- 
toverit. 


OTTO STRÖMBERG 60 VUOTTA 


Joulukuun 10 p:nä täytti 
Messukylän konepajalla put- 
kiasentaja Otto Vilhelm 
Strömberg 60 vuotta. Hän 
on syntyjään tamperelaisia. 
Palveltuaan useissa tampere- 
laisissa putkiliikkeissä hän 
tuli Tampellan palvelukseen 
22. 1. -47 putkiasentajaksi. 

Työtoveripiirissä hänet 
tunnetaan rehtinä ja huumo- 
rintajuisena miehenä, joka ei 
turhista hermoile. Monta put- 
kea on tullut taivutettua ja monta ”saimaata” on pol- 
tettu elämän varrella. 

Me työnjohto ja työtoverit onnittelemme 60- 
vuotiasta Otto-poikaa ja toivomme vielä paljon rat- 
toisia -elonpäiviä. : 


VÄINÖ VIIK 60 VUOTTA 


Joulukuun 22 p:nä täytti 
pellavatehtaan vartija Väinö 
Johannes Viik 60 vuotta. 
Hän on syntynyt Yläneellä. 
Jo nuorena hän siirtyi per- 
heen mukana Raisioon, missä 
isällä oli oma puusepän vers- 
tas. Nuorukaisena oli hän 
valtion palveluksessa rauta- 
tietöissä ja suoritettuaan ase- 
palveluksensa Porin rykmen- 
tissä tuli hän Tampereelle 
Frenckellin =— paperitehtaalle. 
Sieltä hän muutaman vuoden työskenneltyään siirtyi 
Tampellan ulko-osastolle 30. 5. -27 lähinnä puuhio- 
mon kirjoihin. Muutaman vuoden erilaisissa ulko- 
osaston töissä työskenneltyään siirtyi Viik hoitamaan 
vartijan tehtäviä aluksi rataportille ja myöhemmin 
pääportille.: Vartijan vastuullista ja tunnollista teh- 
tävää Viik onkin kiitettävällä tavalla hoitanut jo 
lähes kolmekymmentä vuotta. 

Molempiin « sotiin Viik otti myös osaa kenttäsai- 
raala- ja kranaatinheitinjoukoissa. Hänen fyysillisesti 
hyvä kuntonsa johtunee lähinnä reippaasta pyöräi- 
lystä sekä syksyisistä marjastusretkistä. Innokkaana 
lainastossa kävijänä ja kirjallisuuden ystävänä Viik 
pitää yllä myös henkistä vireyttään. Siksipä hän 
nauttiikin tasapainoisen ja sopuisan luonteensa an- 
siosta ehdotonta työnjohdon ja työtovereitten arvon- 
antoa. 

Lämpimät onnittelumme ja menestyksen toivotuk- 
semme merkkipäivän viettäjälle. 


FRANS LEHTINEN 60 VUOTTA 


Messukylän Viialassa viettää Lehtinen omakotita- 
lossaan 60-vuotispäiväänsä 14. 12. 1963. 

Frans Lehtinen on syntynyt Pirkkalassa ja kas- 
vanut siellä neljän veljensä ja kahden sisarpuolensa 
kanssa. Täältä hän lähti muonamieheksi Messukylään, 
mutta maataloustyöt jäivät jo kolmen vuoden kulut- 
tua. Rakentaminen veti puoleensa kätevää miestä. 
Hän olikin rakennustöissä eri rakennusliikkeissä Tam- 
pereella ja rakensipa siinä ohessa omakotitalonkin 
Koivistonkylään ennen talvisotaa, johonka hän myös 
joutui osallistumaan. 
vää miestä. Hän olikin rakennustöissä eri rakennus- 
liikkeissä Tampereella ja rakensipa siinä ohessa oma- 
kotitalonkin Koivistonkylään ennen talvisotaa, jo- 
honka hän myös joutui osallistumaan. 

Talvisodasta palattuaan hän tuli Pellavatehtaalle 
2. 5. 40, josta siirtyi 21. 6. 44 Lapinniemen rakennus- 
osastolle. Hän hallitsee täydellisesti sementtimiehen 
monipuolisen ja vaativan ammatin ollen lisäksi be- 
toniraudoittaja, joka itsenäisesti pystyy piirustuksien 
mukaiseen raudoitukseen. Myös laturin tehtävät hän 
taitaa omaten panostajan lupakirjan. 

Onnittelemme erittäin taitavaa ja tunnollista am- 
mattimiestä ja hiljaisen huumorin elävöittämää rau- 
hallista ihmistä. 


SAIMA TUOMI 60 VUOTTA 


Käämikoneenkäyttäjä Sai- 
ma Tuomi Lapinniemen keh- 
räämöstä on syntynyt 4. 1. 04 
Kylmäkoskella. Hän tuli La- 
pinniemen palvelukseen vii- 
meistämö-osastolle 17. 8. 37 ja 
oli siellä vuoteen -41, jolloin 
siirrettiin Pellavatehtaalle 
telttojen valmistus- ja kor- 
jausosastolle. Tämä komen- 
nus kesti vajaan vuoden ja 
Saima Tuomi palasi takaisin 
Lapinniemeen kehräämön 3. 
kerrokseen. Siihen aikaan oli paperilangan kiertämi- 
nen ja kertaaminen täydessä vauhdissa ja hän ryhtyi 
käyttämään näitä koneita. Paperilankojen väistyttyä 
syrjään on Saima Tuomi käyttänyt sitten sekä käämi- 
että vetokoneita. 

Parhaat onnittelut. 


ELSA TUOMINEN 60 VUOTTA 


Tammikuun 1 p:nä täyttää pellavatehtaan märkä- 
kehräämössä rullaaja Elsa Tuominen 60 vuotta. 
Hän on syntynyt Lappeella. Saimaan kanavanvarti- 
jan 8-päisen lapsiparven muonavahvuudessa hänkin 
varttui ja kävi paikallisen kansakoulun. 18-vuotiaa- 
seen työskenteli Elsa Tuominen apulaisena maata- 
lossa, mistä tätinsä avustuksella siirtyi Tampereelle 
ja täällä Tampellan palvelukseen. Tämä tapahtui 
16. 2. -23, mistä alkaen hän ensin pari vuotta työs- 
kenteli häkilässä siirtyen kutomoon kutojaksi. Tässä 
työssä hän ehtikin 12 vuoden aikana hankkia itsel- 
leen hyvän ammattitaidon, joka säilyi vielä yli kuu- 
den vuoden tauonkin, minkä perheolosuhteet pakot- 


tivat pitämään. Uudelleen kutojaksi Elsa Tuominen 
tuli 26. 9. -39 työskennellen yhtämittaisesti, kunnes 
vuonna -59 suoritettujen järjestelyjen yhteydessä 
siirrettiin märkäkehruuseen rullaajaksi. 

Nuorena tyttösenä Tampereelle siirtyessään oli 
Elsa Tuominen myös eräs niitä opinhaluisia, joille oli 
järjestetty mahdollisuus jatkokouluun. Kesät kulu- 
vat usein rakkailla karjalaisilla maisemilla kotopuo- 
lessa, mistä hän on säilyttänyt iloisen luonteensa. 
Oman kodin sekä sen ympärillä kasvavan puutarhan 
hoito ja huolenpito sekä ompelu- ja käsityöt ovat 
Elsa Tuomiselle läheistä vapaa-ajan viettoa. 

Työnjohdon ja työtovereitten parhaat onnentoivo- 
tukset saavuttakoon merkkipäivänviettäjän. 


OSKARI WAHTERA 60 VUOTTA 


Tammikuun 13 p:nä täyt- 
tää 60 vuotta Lapinniemen 
Puuvillatehtaan — pääkirjanpi- 
täjä, prokuristi Oskari Wah- 
tera. Hän on syntynyt Tam- 
pereella. Lapinniemen palve- 
lukseen hän tuli jo 14. 5. 1918 
aluksi erilaisissa konttoriteh- 
tävissä erikoistuen sittemmin 
kokonaan kirjanpitopuolelle. , 
Jo 22 vuotiaana hänet nimi- | ; 
tettiin pääkirjanpitäjän teh- Y 
tävään, jota erittäin vaativaa +888. 
ja vastuunalaista tointa hän on siitä lähtien hoitanut 
vakavalla antaumuksella ja erittäin suurella taidolla 
ja tarmolla. Tehtävä on vaatinut paljon jatkuvaa 
opiskelua muuttuvien säädösten ja määräysten ta- 
salla pysymiseksi ja vuosien mukana yhä moni- 
mutkaisemmiksi käyvien vaatimusten hallitsemiseksi. 
Varauksetta voidaan sanoa, että prokuristi Wahtera 
on alallaan ”pistämätön” ammattimies, jonka jäljiltä 
on ajan haaskausta hakea virheitä. Työn jälki on 
laadultaan sellaista, että tilintarkastajat ja nykyisin 
melkein jonossa kulkevat. valtion monenlaiset vero- 
ym. tarkastajat saavat käynneillään ainoastaan to- 
deta, että kirjanpidon ”pasmat” ovat moitteettomassa 
kunnossa. 

Paitsi varsinaisiin kirjanpitoasioihin on proku- 
risti Wahtera työssään joutunut osallistumaan mo- 
niin muihinkin varsinaista työtä läheltä sivuaviin 
tehtäviin. Kykenevän miehen hoidettavaksi sälyttyy 
vuosien kuluessa hyvin helposti juuri tällaista ”ynnä 
muuta”. Lisäksi prokuristi Wahtera on hoitanut mm. 
Lapinniemen avustuskassan tärkeimmät tiliasiat, toi- 
minut aikanaan Tampellan Huolto r.y:n tilintarkas- 
tajana jne. 

Erikoisena osoituksena siitä, että prokuristi Wah- 
tera on todellakin pätevä ammattimies ja virkailija 
on varmaan pidettävä mm. sitä, että hän kuului sii- 
hen harvalukuiseen joukkoon, joka Tampellan 100- 
vuotisjuhlan yhteydessä palkittiin valtakunnallisella 
kunniamerkillä. Hänelle suotiin tällöin Suomen Lei- 
jonan ritarikunnan I luokan ritarimerkki. 

Oskari Wahtera on aina ollut urheilun harrastaja 
ja sen lämmin ystävä. Niinpä hän on 1920-luvulla 
kuulunut siihen uranuurtajajoukkoon, joka Tampe- 
reen Pyrinnön riveissä aktiivisesti pani alulle pesä- 
palloilun ja jääkiekkoilun harrastamisen Tampe- 
reella, jääkiekkoilun osalta jopa koko maassa. Hän 

oli aikanaan myös kaupungin parhaita jääpalloili- 
joita. Tampereen Pyrinnön toimintaan hän on osal- 
listunut muutenkin ollen aikanaan myös esim. seu- 
ran sihteerinä sekä vielä viime vuosikymmeninäkin 
aina käytettävissä oleva toimitsija. 

Myös metsästys ja kalastus ovat aina olleet Wah- 
teran harrastuspiirin keskeisiä kohteita ja virkistyk- 
sen tuojia arkipäivän aherruksen lomassa. Etenkin 
metsästys on hänelle todellinen hobby. Ajokoirako- 
keissa hän on tunnettu ja tunnustettu tuomari. Hän 
on Lapinniemen Virkailijoiden Metsästysyhdistyksen 
perustajajäseniä ja ottanut innokkaasti osaa sen jo 
30 vuotta kestäneeseen jahtiin. 

Parhaat onnittelut rehdille ja toveripiirissä suosi- 
tulle työn, toiminnan ja hyvien harrastusten mie- 
helle. Tampella Tänään yhtyy onnitteluihin. 


LEMPI LINDROOS 60 VUOTTA 


Tammikuun 19 p:nä täyt- 
tää pellavatehtaan kuivakeh- 
ruussa kehrääjä Lempi Eliina 
Lindroos 60 vuotta. Hän 
on syntynyt Alastarossa yh- 
tenä ”Turkumäen suutarin” 
12-lapsisessa perheessä. Neljä 
vuotta koulua käytyään pääsi 
hän perheeseen apulaiseksi 
siirtyen muutaman vuoden 
kuluttua Förbyhyn ins. Fors- 
strömin — perheeseen, jossa 
palveli noin kymmenisen 
vuotta. Turussa hän myöskin kävi ompeluopin saa- 
massa siirtyen Tampereelle Heikkilän pukutehtaa- 
seen vuonna -33. Pula-aika katkaisi kuitenkin alka- 
neen uran ja koska Tampellassa näytti leipä sillä 
kertaa turvatummalta, siirtyi Lempi Lindroos 6. 2. 35 
Tampellan pellavatehtaan palvelukseen roovikehruu- 
seen. Neljä vuotta työskenneltyään hän siirtyi paperi- 
kehruuseen ja myöhemmin kuivakehruuseen, missä 
hänet tunnetaan aikaansaavana ja pidettynä työ- 
toverina. 

Käsityöt sekä ulkoilu ovat Lempi Lindroosin mai- 
nittavampia harrastuksia sekä toiminta ”Koivupir- 
tin” parissa. 

Työnjohto ja työtoverit toivottavat onnea ja me- 
nestystä merkkipäivän johdosta. 


KAARLE KIVIOJA 
60 VUOTTA 


Luolastas' Kalle käyppäs nyt päivän kajoon 
”sinut” tuhannet tuttus ja Tampella Tänään, 
kädestä kiskoen — näin tahtovat ramppivaloon 
sillä päiväsi koittaa — et voine sä sille mitään! 

Hakkarilainen sustakin tuli — kun tulla tahdoit 
Kangasalta vaikka alkoi starttisi ja miehinen aika, — 
Mäelle Pyhättömäin kodiksesi talon laitoit — 
saunan, puutarhan kaivoineen — kova olit poika. 


Ties? monesko mökki lie — sinusta syntyisin 
näille Hämeen heimon armaille maisemille — 
Taidon, rohkeuden ja rukiinhengen yhteisvoimin 
hartiapankistas varat kiskoit ainakin neljälle. 


Nyt mennehiä saa muistella ja juttua jo tätäkin 

kas kun hätä suuri tuli, ton pula-ajan tähren. 
Silloin avuks' läksit hevosella — teithän Porin lenkin 
silakkaakin tuli ja sinusta liikemies silmin nähren. 


Niin Kaarle Johannes Kivioja — alias ”kivikalle” 
torppari, taksvärkkäri, rakennusmies entinen; 
istuskella sun jo kelpaa tonttis reunamalle. 
”Yhtään älä ujostele raataja ikäs' pituinen”! 


Keskitalven maisemille harvoin päivä joutaa 


pimeästä pimeään sä kuljet — kuulut Tampellaan. 
Vaan kesät kun tuuppas taakseen talven valtaa, 
silloin Sarvikkojärven näet — taas ihan kohdallaan. 


Kun ”Koivunokkaan” kesä tuo ristiaallot syönten 
ja orkan ääni Hakkarissa rikkoo hiljaiselon mahtia. 
— Silloin pihakeinusikin istuessas liikkuu nahisten 
hiljaa vain, verkkaan hiljaa — tossunmitan tahtia. 


Luolaystävämme teräsmies Kalle Kiviojalle, 
työtoveruudesta kiitoksemme ja tässä kätemme. 
Onnea nyt ja paljon terveitä päiviä sulle 

vielä vuosia on ja rautaa monenlaista tehdäksemme. 


U.E. 


Tammikuun 21 p:nä täyttää U-osaston viilaaja 
Kaarle Johannes Kivioja 60 vuotta. Hän on syn- 
tynyt Kangasalla. Tampellan palvelukseen hän tuli 
22. 11. -37 ulkotyöosastolle siirtyen 16. 12. -40 sor- 
vaajaksi. 2. 2. -48 lähtien Kivioja on työskennellyt 
U-osastolla korjausmiehenä ja teräasentajana. 


LAINA VALLIN 60 VUOTTA 


Käämikoneenkäyttäjä Laina Vallin Lapinniemen 
keräämöstä täyttää 60 vuolta. Hän on syntynyt 161. 
1904 Tampereella ja tullut Lapinniemen palvelukseen 
20. 7. 23. Välillä on rouva Vallin ollut 4 vuotta poissa, 
mutta muuten ollut yhtäjaksoisesti samalla osastolla. 

Parhaat onnittelut. 


REINO RINNE 50 VUOTTA 


Joulukuun 1 p:nä täytti 
aarporaaja Reino Elias Rin- 
ne 50 vuotta. Hän on synty- 
peräisiä tamperelaisia. Amu- 
rin kaupunginosa satamineen 
ja metsikköineen on luonut 
taustan hänen lapsuusaikansa 
onnellisille päiville. Kansa- 
koulun hän kävi Aleksanterin 
kansakoulussa. Ensimmäisenä 
työpaikkanaan oli eräs leipu- 
rinliike Puutarhakadun var- 
rella. Siihen maailmanaikaan 
ei vielä tunnettu kiireitä, sillä pullat, limput ja tam- 
perelaisten ikiomat ”rievät” vietiin tilaajille käsi- 
rattailla Pispalan perukoita myöden. Tämän jälkeen 


poika yritteli isänsä mukana maalarin ammattia sii- 
hen asti, kunnes eteen tuli asevelvollisuus Terijoella 
v. 1930. 

Vuoden kestäneen asepalveluksen jälkeen seurasi 
silloisen pula-ajan kovat koettelemukset, työttömyys 
ja satunnaiset varatyöt. Vuonna 1935 pääsi Rinne 
vakituiseen työhön Tampellan ulko-osastolle. Puolen 
vuoden kuluttua hän aloitti työskentelynsä ylävers- 
taalla jyrsinkoneessa. Vuonna 1939 hän teki vuoden 
kestäneen ”syrjähypyn” Jyväskylän tykkitehtaalle. 
Palattuaan jälleen takaisin konepajalle hän jatkoi 
entistä ammattiaan aina v. 1948 saakka. Tällöin hän 
siirtyi Lokomolle aarporaajaksi. Viiden vuoden pääs- 
tä hän jälleen palasi ”omiensa” luokse Tu-osastolle 
aarporaajaksi. 

Työnjohto ja työtoverit toivottavat 50-vuotispäi- 
vän johdosta onnea ja menestystä päivänsankarille. 


SEVERI KIVEKÄS 50 VUOTTA 


Joulukuun 3. pnä täytti 
Lapinniemen ent. työnjohtaja 
Severi Kivekäs 50 vuotta. 
Hän on syntynyt Kangasalla. 
Lapinniemen palvelukseen 
hän tuli 22. 10. 30 kehräämöön, 
jossa työskenteli 1.9.34 saak- 
ka. Oltuaan välillä muualla, 
mm. jonkin aikaa Suomen 
Trikoon — puuvillakehräämön 
koneasentajana, hän tuli uu- 
delleen Lapinniemelle 13. 2. 
39 korjauspajalle. Täältä hän : ä 
siirtyi 11. 9. 39 kutomon luomaosaston laitosmieheksi 
tullen luomaosaston työnjohtajaksi 1. 5. 45, josta 
toimesta joutui 1. 9. 62 siirtymään eläkkeelle hei- 
kentyneen terveytensä vuoksi. 

Kivekäs on kiinteästi seurannut alansa kehitystä. 
Hän on kuulunut vuodesta 1945 lukien Tekstiilityön- 
johtajat ry:hyn johtokunnan jäsenenä ja v. 1959 
puheenjohtajana ja on saanut yhdistyksen kultaisen 
ansiomerkin. Lisäksi hän on suorittanut useita teks- 
tiilityönjohtajien ammattikursseja ja ollut työnjohta- 
jien luottamusmiehenä. Hän on kuulunut useita vuo- 
sia Tekniikan Laulajiin ja ollut johtokunnassa ja 
rahastonhoitajana, josta toiminnasta saanut kuoron 
kultaisen ansiomerkin. Kivekäs on myös innokas 
penkkiurheilija ja urheilun ystävä, eritoten jalka- 
palloilun. Molempiin sotiin hän osallistui rintama- 
joukoissa ja suoritti aseseppäkurssin v. 1942. 

Parhaat onnittelut. 


NIILO AUVINEN 50 VUOTTA 


Joulukuun 4 p:nä täytti 
maalari Niilo August Auvi- 
nen 50 vuotta. Hän on syn- 
tynyt Tampereella ja täällä 
hän on myöskin elämänsä 
päivät viettänyt. Kansakou- 
lusta päästötodistuksen saa- 
tuaan alkoi sitten se työn- 
teon harjoittelu, mikä tapah- 
tui ensimmäiseksi Tampereen 
Rohdosyhtiön — palveluksessa. 
Niinä aikoina oli työpaikkoja 


vähänlaisesti, usein toistuva 
ilmiö. 

Asepalveluksesta vapauduttuaan hän tuli työhön 
Tampellan pellavatehtaan ulko-osastolle 21. 6. -35 
siirtyen vuonna 1937 konepajan kirjoihin. Aluksi hän 
työskenteli kierrekoneella siirtyen myöhemmin osas- 


tolta toiselle erilaisilla työstökoneilla työskennellen, 


joten työttömyys oli 


keskeytyksen toi vain sota-aikainen rintamalla 
käynti. 
Pari vuotta sitten sattui hänelle ikävänlainen 


tapaturma, minkä johdosta Auvinen joutui siirty- 
mään nykyiseen työhönsä maalariksi Messukylän 
levyosastolle. 

Työnjohto ja työtoverit esittävät parhaat onnitte- 
lunsa puolivuosisataa täyttäneelle. 


KAUKO VIRTANEN 50 VUOTTA 


Joulukuun 9 p:nä täytti 
sorvaaja Kauko Matias Vir- 
tanen 50 vuotta Tampellan 
konepajan Tu-osastolla. 

Hän on syntynyt Jämsäs- 
sä. Jo nuorukaisena Virtanen 
aloitti vaativan ammattinsa 
oppivuodet toimien sorvaaja- 
na Raumalla Rauma-Repolas- 
sa, josta myöhemmin siirtyi 
Turkuun Chrichton Vulcanin 
palvelukseen. Tampellan pal- 
velukseen Virtanen tuli 26. 11. 
1940 toimien sorvaajana 1 A-osastolla sekä ”luolassa”. 
Nykyisin hän sorvailee Tu-osastolla, jossa Virtanen 
tunnetaan taitavana ammattimiehenä sekä rehtinä 
työtoverina nauttien työtovereiden kuin myös työn- 
johdon luottamusta, sillä niin monet kerrat on hä- 
nen apuaan tarvittu visaisten pulmien ratkaisemi- 
sessa. 

Virtasen harrastuksista mainittakoon omakotitoi- 
minta, josta tuloksena on nähtävissä omin käsin 
tehty kaunis omakotitalo Ruutanan Iskelässä ja tul- 
koon tässä mainituksi, että Virtanen oli ensimmäinen 
vakituinen asukas tällä omakotialueella. 

Nykyisin hänen harrastuksiinsa kuuluu myös 
autoilu. Kesälomansa hän melkein viettää ”Mossensa” 
ratissa kiertäen ympäri Suomea avartaen näin omia 
sekä perheensä näköaloja kotimaasta. 

Työnjohto ja työtoverit onnittelevat yritteliästä 
ja rehtiä työtoveria. 


ERKKI JÄRVINEN 50 VUOTTA 


Joulukuun 18 p:inä täytti 
pellavatehtaan puutyöosastol- 
la puuseppä Erkki Ilmari 
Järvinen 50 vuotta. Hän 
on syntyjään tamperelaisia. 
Viisitoista vuotisena hän en- 
simmäisen kerran astui Tam- 
pellan palvelukseen Lapinnie- 
men puuvillatehtaalle, missä 
aloitti työnteon koneasenta- 
jan apulaisena. Näissä sekä 
laitosmiehen tehtävissä hän 
työskentelikin sitten vuoteen 
1935, jolloin siirtyi suorittamaan asepalvelustaan. 
Sieltä palattuaan joutui hän töiden vähyyden takia 

siirtymään Tampereen kehruutehtaaseen laitosmie- 
hen tehtäviin sielläkin. Uudelleen hän tuli Tampellan 
palvelukseen 14. 4. 1939 pellavatehtaan puutyöosas- 
tolle, missä edelleenkin työskentelee lähinnä penkki- 
puusepän tehtävissä. Tampella-mitalin hän sai pitkä- 
aikaisesta palveluksestaan v. 1961. 

Osastonsa henkilökunnan keskuudessa Järvinen 
tunnetaan sosiaalisena ja omakotitoiminnan parissa 
varsin aktiivisesti toimivana voimana. Jo toistami- 
seen hän toimii osaston luottamusmiehenä valvoen 
parhaansa mukaan työtovereittensa etuja. 

Viialan omakotiyhdistyksen parissa aloittamansa 
omakotiyhdistystoiminta on nykyisin tuottanut kau- 
niita tuloksia Ruutanen Iskelän omakotiyhdistyksen 
piirissä, jossa hän toimii sihteerinä sekä yhteistyötoi- 
minnan ja urheilutoiminnan aktiivisena jäsenenä. 

Työnjohdon sekä työtovereittesi mitä parhaimmat 
onnittelut merkkipäivän jälkeenkin. 


ALLI HAAPANIEMI 50 VUOTTA 


Tammikuun 3 p:nä täyttää 
pellavatehtaan kutomon kap- 
palekonttorin = parsija Alli 
Sylvia Haapaniemi 50 
vuotta. Hän on syntynyt Hä- 
meenlinnassa, mistä muutti 
perheen mukana Helsinkiin. 
Forssasta muodostui kuiten- 
kin varsinainen kotipaikka- 
kunta. Siellä suoritti hän 
koulunkäyntinsä — hakeutuen 
senjälkeen pariksi vuodeksi 
ompeluoppiin. Paikalliseen 
Finlaysonin tehtaan palvelukseen hänen onnistui 
päästä jo nuorena tyttösenä parsijaksi. Vuonna 1942 
hän tuli Tampereelle ja täällä Tampellan palveluk- 
seen vyyhteemöön. Kolmen vuoden kuluttua oli hän 
kuitenkin perheensä takia pakotettu jättämään ansio- 
työnsä ja omistautumaan kodilleen, kunnes 10 vuo- 
den poissaolon jälkeen 4. 4. -55 hän tuli uudelleen 
ja tällä kertaa kutomon kappalekonttoriin parsijaksi, 
missä tehtävässä hänet tunnetaan erittäin tunnolli- 
sena ja ahkerana. 

Nuorempana toimi rouva Haapaniemi aktiivisesti 
paikkakunnan voimisteluseurassa kuuluen sen valio- 
voimistelijoihin. Vanhemmalla ikää ovat kodin pii- 
rissä suoritetut askareet vieneet vapaa-ajat käsitöi- 
den ja muun muodossa. 

Työnjohdon ja työtovereitten lämpimät onnittelut 
sekä menestyksen toivotukset merkkipäivän johdosta. 


TAUNO MIKKOLA 50 VUOTTA 


Tammikuun 9 p:nä tule- 
vaa vuotta täyttää viilaaja 
Tauno Johannes Mikkola 
50 vuotta. Hän on syntynyt 
Ylöjärvellä. 

Työtoverina Mikkola on 
mitä parhain ja sitä samaa 
hän on myös ammattimiehe- 
nä. Säännöllisyys ja pitkä- 
jännitteisyys tulee esille 
myöskin siinä, kun hän vuo- 
desta 1936 alkaen yhtämit- 
taisesti työskenteli Engvist 

osakeyhtiön palveluksessa Lielahdessa siirtyen vuo- 
den 1961 elokuusta Tampellan palvelukseen E-osas- 
tolle viilaajaksi. Nykyisin Mikkola työskentelee U- 
osaston kirjoissa. 

Kesäisin on kaunis omakotitalo ja sen ympärillä 
oleva puutarha Mikkolan huolenpidon kohteena 
vapaa-aikoina. 

Työnjohdon ja työtovereitten parhaat onnittelut. 


GUNNAR VIITANEN 50 VUOTTA 


Tammikuun 11 p:nä täyt- 
tää teknikko Gunnar Joel 
Viitanen 50 vuotta. Hän 
on syntynyt Ypäjällä. 

Suoritettuaan — teknillisen 
koulun konerakennuslinjan 
kurssin 1939 hän työskenteli 
Petsamon Nikkelin €sulatti- 
molla. Täältä kiertokulku jat- 
kui työnjohtajana Kaskovan 
konepajalla, Masalin Oy ja 
Tähkä Oy:n tehtailla, kunnes 
1. 8. -55 Viitanen tuli Tam- 
pellan palvelukseen rautavalimon työnesisuunnitteli- 
jaksi, mitä vaativaa tehtävää hän edelleenkin hoitaa. 

Yhdistystoiminta on tekn. Viitasta vetänyt puo- 
leensa ja niinpä hän on usean vuoden toiminut Tam- 
pereen työnjohtajayhdistyksen sihteerinä ja Suomen 
Valimomies Liiton Tampereen osaston rahastonhoita- 
jana. 

Valimolaisten parhaat onnittelut 50-vuotiaalle. 


HEIKKI HELMINEN 50 VUOTTA 


Tammikuun 18 p:nä täyt- 
tää höylääjä Heikki Verneri 
Helminen 50 vuotta. Ur- 
jalasta on syntyisin tämä 
miehen ikään ehtinyt työto- 
verimme. 

Tampellan palvelukseen 
hän tuli 12. 8. -41 tarkasta- 
jaksi. Tästä tehtävästä hän 
siirtyi alaverstaalle pistäjäk- 
si. Työnjohto halusi kuiten- 
kin antaa lisää vastuuta hä- 
nen harteilleen, koska näki- 
vät, miten tunnollinen mies Helminen on ja niin 
hänestä tulikin höylääjä. Näissä tehtävissä hän on 
edelleenkin, joskin työosasto on muuttunut turpiini- 
osaston puolelle. Ihmisenä Helminen on itse sään- 
nöllisyys ja oikeudenmukainen kaikissa asioissa. 

Toivommekin = tälle työtoverillemme reippaita 
miehuusvuosia yhä eteenpäinkin. 


JENNY MAUNULA 50 VUOTTA 


Tammikuun 21 p:nä täyttää 50 vuotta pellava- 
tehtaan märkäkehräämön kehrääjä Jenny Sylvia 
Maunula. Hän on syntynyt Parkanossa. Pellava- 
tehtaan palvelukseen hän tuli 26. 3. -35 ollen märkä- 
kehräämössä =säättiläisenä noin puolitoista vuotta. 
Oltuaan välillä muualla Maunula tuli uudelleen 

pellavatehtaalle 9. 10. -40. Aluksi hän tuli märkä- 
kehräämöön, jossa oli ensin kehrääjän apulaisena 
ja sittemmin kehrääjänä. Hän oli myöhemmin myös 
kuivakehruussa paperilangan kehrääjänä ja kertaa- 
jana sekä paloletkun kutojana aina 4. 3. -57 saakka. 
Kolmannen kerran Jenny Maunula tuli pellavateh- 
taan palvelukseen 19. 4. -63 kehrääjäksi märkäkeh- 
räämöön. Hän on myöskin suorittanut työnopastuksen 
TWI-peruskurssin. 

Työnjohdon ja työtovereitten parhaat onnittelut 
merkkipäivän johdosta. 


VÄINÖ KANERVA 50 VUOTTA 


Tammikuun 24 p:nä täyttää konepajan lähetys- 
osaston pakkaaja Väinö Voitto Kanerva 50 vuotta. 
Hän on syntynyt Tampereella. Hän tuli tampellalai- 
seksi 7. 8. -41 ja on siitä asti yhtämittaisesti työsken- 
nellyt ammatissaan, missä hänet tunnetaan tarkkana, 
rauhallisena, hyvin edistyvänä ja joutuisana. Liikoja 
sanoja päivänmittaan sanomatta ja harvatkin sanansa 
harkiten hän on syventynyt päivittäiseen työhönsä 
seuranaan ”holkkitupakkinsa”. 

Pyöräkelien aikana nousee Väinö pyöränsä sel- 
kään ja polkee Näsijärven rannalle mökilleen 27 
kilometrin matkan, joten liikunnallinen vireys lyö 
leimansa urheilu- ja palloiluasioita seuraavalle alku- 
peräiselle tamperelaiselle. 

Lukuisiin onnitteluihin yhtyvät myös 3 ja 4L- 
osaston henkilöstö. 


PEKKA POHJALAINEN 50 VUOTTA 


Tammikuun 25 p:nä täyt- 
tää konepajan välivaraston- 
hoitaja Pekka Pohjalai- 
nen 50 vuotta. Hän on syn- 
tynyt Karjalan kannaksella 
Räisälän pitäjässä, jossa osal- 
listui innolla joukkuevoimis- 
teluun parhaana saavutukse- 
naan Viipurin piirin mesta- 
ruus Pölläkkälässä v. 1932. 
Hän hakeutui jo nuorena an- 
siotyöhön Waldhoff'in teh- 
taalle Käkisalmeen toimien 
siellä viimeksi Wolffin hoitajana. Talvisota katkaisi 
kuitenkin työsuhteen ja hän joutui muiden nuorten 
tavoin puolustamaan kotikontuaan ase kädessä. So- 
dan loputtua hän lähti kohti länttä, kun kotikin jäi 
uuden rajan taakse. 

Työnhaku johti hänet Tampereelle, ja 30. 4. -40 
hän astui Pirkanmaan Nahka Oy:n palvelukseen. 
Mutta ei tuntenut alaa omakseen, koska siirtyi run- 
saan vuoden kuluttua eli 13. 5. -41 Tampellan palve- 
lukseen tykkiosastolle varastonhoitajaksi. Kolme 
vuotta myöhemmin annettiin hänen tehtäväkseen 
välivarastojen perustaminen ja organisointi konepa- 
jan eri osastoille. Ja tätä välivarastolinjaansa hän 
onkin tunnollisesti hoitanut jo lähes kaksikymmentä 
vuotta. 

Vapaa-ajan harrastuksista lienee sosiaalinen työ 
hänen sydäntään lähinnä. Niinpä hän on Rajaseudun 
Ystävät r.y:n Tampereen osaston perustajajäsen, In- 
validien työnvälitystoimiston perustajajäsen ja johto- 


kunnan jäsen. Tuberkuloosi-yhdistyksen puheenjoh- 
tajana hän toimi v. 1954 ja monta vuotta johtokun- 
nassa. Tampellan Huolto r.y:n johtokunnan jäsenenä 
ja myynnin valvojana Pohjalainen on erittäin an- 
siokkaasti toiminut useita vuosia. Lisäksi hän on 
Tampellan bridgekerhon perustajajäsen ja on toimi- 
nut myös pelinjohtajana ja johtokunnan jäsenenä 
sekä kuuluu pelitaidoltaan kerhon kärkiryhmään. 

Tämän ohella valmistui muutama vuosi sitten 
moderni omakotitalo Pohtolaan, joten nuorekas San- 
karimme ansaitsee onnittelujemme lisäksi myös ha- 
tunnoston. 


VILJO LEHTONEN 50 VUOTTA 


Tammikuun 27 p:nä täyt- 
tää levyseppä Viljo Sakari 
Lehtonen 50 vuotta Tam- 
pellan Messukylän 1G-osas- 
tolla. Hän on syntynyt Päl- 
käneellä pienviljelijän poika- 
na. — Nuoruusikään — vartut- 
tuaan hän siirtyi Tampereelle 
ammatin ja ansion pariin. 
Aluksi Lehtonen työskenteli 
Tampereen Verkatehtaalla 
karstauskoneen hoitajana, 
josta sitten myöhemmin siir- 
tyi ”pikinyskyn” eli suutarin ammattia harjoitta- 
maan. Aaltosen kenkätehtaan palveluksessa Lehto- 
nen työskentelikin 8 vuotta. Kenkien koputtelu ei 
kuitenkaan vetänyt vertoja sille vasarain kalkkeelle, 
joka Masunninmäen suunnalta pojan korviin kan- 
tautui. Ammattia täytyi vaihtaa ja niinpä hän tuli- 
kin Tampellan konepajan palvelukseen 1948 levy- 
sepän apulaiseksi. Ammattitaidon hankittuaan hän 
siirtyi varsinaiseen levysepän ammattiin, missä teh- 
tävässä edelleenkin työskentelee. 

Vapaa-ajan harrastuksista on urheilutoiminta 
ollut aina hänen sydäntään lähinnä. Nuorempana 
saavuttamistaan ansioista mainittakoon hänen olleen 
maamme eturivin voimistelijoita kuuluen valiojouk- 
kueeseen, jolla oli hallussaan useampia mestaruus- 
voittoja joukkuevoimistelussa. | Urheilutoiminnassa 
Lehtonen on vieläkin aktiivisesti mukana ottaen osaa 
seuransa eri järjestelytehtäviin. 

Työtoverit ja työnjohto, jotka tuntevat Lehtosen 
rehtinä ja luonteeltaan sävyisänä henkilönä tahtovat 
täten onnitella merkkipäivän johdosta ja toivottaa 
onnea tuleville vuosikymmenille. 


KANTA-TAMPELLA 


80 VUOTTA 


Ahonen, Maria Johanna, synt. 21. 1. 1884 Pih- 
lajavedellä. Tullut Tampellan palvelukseen 5. 3. -07 
työskennellen kutojana kutomossa, kunnes 1. 7. -49 
siirtyi eläkkeelle. 


75 VUOTTA 


Rantanen, Matti, synt. 22. 12. 1888 Kuhmossa. 
Tullut Tampellan palvelukseen 16. 5. -25 työsken- 
nellen ulko-osastolla, kunnes 1. 3. -58 siirtyi eläk- 
keelle. 

Järvinen, Vihtori Simo, synt. 5. 1. 1889 Kan- 
gasalla. Tullut Tampellan palvelukseen 3. 6. -20 pel- 
lavatehtaalle siirtyen vuonna -40 konepajalle työs- 
kennellen 3 L-osastolla, kunnes 13. 6. -59 siirtyi eläk- 
keelle. 


Helminen, Maria Eufrosyne, synt. 23. 1. 1889. 
Tullut Tampellan palvelukseen 27. 8. -24 työsken- 
nellen kutojana, kunnes 1. 7. -54 siirtyi eläkkeelle. 


Kallio, Immanuel Kristian, synt. 25. 1. 1889 
Ruovedellä. Tullut Tampellan palvelukseen 9. 5. -05 


työskennellen laitosmiehenä märkäkehruussa, kunnes 
31. 12. -58 siirtyi eläkkeelle. 


70 VUOTTA 


Rajala, Martta Sofia, synt. 8. 1. 1894 Tampe- 
reella. Tullut Tampellan palvelukseen 8. 12. -25 työs- 
kennellen siivoojana konepajalla, kunnes 31. 1. -50 
siirtyi eläkkeelle. 

Koivula, Urho Nikolai, synt. 6. 1. 1894 Kauha- 
joella. Tullut Tampellan palvelukseen 3. 2. -30 työs- 
kennellen apum.etumiehenä 2A-osastolla, kunnes 
1. 2. -54 siirtyi eläkkeelle. 


60 VUOTTA 


Olski, Niilo, synt. 5. 12. 1903 Aunuksella. Tullut 
Tampellan palvelukseen 20. 6. -40 toimien piirtäjänä 
turpiini-osastolla, kunnes 31. 12. -60 siirtyi eläkkeelle. 

Jokinen, Einari Eenokki, synt. 3. 1. 1904 Suo- 
niemellä. Tullut Tampellan palvelukseen 15. 8. -22 
työskennellen kirvesmiehenä rakennuksella edelleen- 
kin. 

-Lystimäki, Artturi Armas, synt. 10. 1. 1904 
Alavudella. Tullut Tampellan palvelukseen 22. 10. -51 
ja työskentelee putkimiehenä korjauspajalla. 


50 VUOTTA 


Fabritius, Kaarlo Benjamin, synt. 30. 12. 1913 
Kuopiossa. Tullut Tampellan palvelukseen 3. 1. -58 
ja työskentelee aarporaajana 3 A-osastolla. 


LAPINNIEMI 


80 VUOTTA 
Nurmela, Hilda, synt. 8. 12. 1883 Kangasalla. 


Tullut Lapinniemen puuvillatehtaan palvelukseen 


20. 6. -01 työskennellen luojana kutomossa, kunnes 
1. 3. -53 siirtyi eläkkeelle. 


75 VUOTTA 


Kansanen, Saima Gustaava, synt. 22. 1. 1889 
Lempäälässä. Tullut Lapinniemen puuvillatehtaan 
palvelukseen 15. 8. -27 työskennellen kutojana kuto- 
mossa, kunnes 27. 5. -54 siirtyi eläkkeelle. 


50 VUOTTA 


Töhönen, Martta Esteri, synt. 5. 12. 1913 Pielis- 
järvellä. Tullut Lapinniemen puuvillatehtaan palve- 
lukseen 8. 3. -51 ja työskentelee kertaajana keh- 
ruussa. 

Ristolainen, Selma, synt. 1. 1. 1914 Jaakki- 
massa. Tullut Lapinniemen puuvillatehtaan palve- 
lukseen 9. 11. -56 ja työskentelee luojanapulaisena 
kutomossa. 


INKEROINEN 
EINAR HOHTI 70 VUOTTA 


Eläkeläinen Einar Hohti 
on syntynyt Sippolassa 19.1. 
1894. Ensi kerran hän tuli 
Tampellan * palvelukseen Pa- 
silan maatilalle jo 2. 3. 1917, 
mutta palveltuaan Tampel- 
laa noin parisen vuotta hän 
kierteli rakennusmiehenä 
voimalaitos- ym. suurilla ra- 
kennustyömailla. Kolmekym- 
menluvun = alkupuolella E. 
Hohti jälleen oli Tampellassa 
nyt tukkien lajittelutöissä ja 
talvikausina puiden kuorijana, joka oli todella mie- 
histen miesten työtä. Oltuaan jälleen välillä työssä 
muualla hän kolmannen kerran tuli Tampellaan 
v. 1945 lopulla rakennusosastolle betonimieheksi pal- 
vellen sitten yhtämittaisesti Tampellaa 1. 9. 1962 
asti, jolloin jäi eläkkeelle. 

Jo ennen sotia Hohti oli rakentanut itselleen oma- 
kotitalon Inkeroisiin, jossa edelleen asuu. 

Miehuutensa päivinä E. Hohti oli aktiiviurheilija 
ja TUL:n Kymenlaakson piirin parhaimpia pitkien 
matkojen juoksijoita. Urheilu innoittaa vieläkin rei- 
pasta vanhusta ja aivan viime aikoihin asti hän on ollut 
uskollisena toimitsijana ja kellomiehenä monissa ur- 
heilukilpailuissa. Parhaat -onnittelumme urheilumie- 
helle hänen merkkipäivänään. 


VILJO ARMAS KOSKINEN 60 VUOTTA 


Paperitehtaan — jauhattaja 
Viljo Koskinen on syntynyt 
Anjalassa 15. 1. 1904 maata- 
lon poikana. Ennen Tampel- 
laan tuloaan Koskinen työs- 
kenteli maataloustöissä koti- 
tilallaan Anjalan Junkkaril- 
la. Tampellan palvelukseen 
V. Koskinen tuli aluksi ul- 
kotyöosastolle kirvesmieheksi 
8. 1. 1930. Palveltuaan välil- 
lä kuorimo-osastolla hän 18. 
4. 55. tuli Paperitehtaan kone- 
saliin selluloosan jauhattajan tehtävään mitä työtä 
edelleen suorittaa. 

V. Koskinen on rakentanut itselleen omakotitalon 
Anjalan kirkolle jo v. 1936, missä perheensä kera 
edelleen asustaa. Perheeseen kuuluu neljä lasta, 
joista vanhin tytär on myös Tampellan palvelukses- 
sa metsäosaston konttorissa. Nuorin tytär opiskelee 
Kotkan Kauppaopistossa ja poika Keski-Kymen am- 
mattikoulussa. Viime kesänä palveli koko perhe Tam- 
pellaa kesälomittajina. 

V. Koskinen osallistui molempiin viimeksi käy- 
tyihin sotiin. Talvisodassa hän osallistui Suomussal- 

men ja Raatteen taisteluihin, jatkosodassa 11/JR5:n 
ja JR25 riveissä Karjalan kannaksen ja Itä-Karja- 
lan sotatoimiin. Pitkästä uskollisesta palveluksesta 
Tampellassa on Koskinen saanut Tampella-mitalin 
v. 1954. 60-vuotiaan harrastuksiin kuuluu kotipuu- 
tarhan hoito ja on hän myös innokas penkkiurhei- 
lija. Hän on myös osallistunut kirkkokuoron toimin- 
taan. 

Merkkipäivän johdosta esitämme mitä parhaat on- 
nittelut. 


MATTI HURTTA 60 VUOTTA 


Polttopuuntekijä Matti 
Hurtta on syntynyt Virolah- 
della 24. 2. 1904 Hän tuli 
Tampellan palvelukseen ke- 
sällä 1939 aluksi Anjalan Pa- 
peritehtaalle, josta v. 1942 
siirtyi Sahalle kärrääjäksi. 
Täältä siirtyi hän v. 1946 
rakennusosastolle ja palvel- 
tuaan eri vuosina Paperiteh- 
taan — varastolla, puutarha- 
osastolla ja kuorimolla Hurt- 
ta 1. 6. 56 tuli nykyiseen teh- 
täväänsä pilketehtaalle. 

M. Hurtta on rakentanut itselleen ja perheelleen 


omakotitalon Anjalan kirkolle, jossa perheensä 
kanssa asustaa. Hänen Aini-vaimonsa on myös Tam- 
pellan palveluksessa ja joulun maissa vietetään talon 
emännän 50-vuotispäivää. Perheen ainoa tytär on jo 
avioitunut ja muodostanut oman perheen ja vävy- 
poikakin on tällä hetkellä Tampellan palveluksessa. 

Parhaat onnittelumme 60-vuotiaalle ja todelliselle 
Tampella-perheen isännälle hänen merkkipäivänsä 
johdosta. 


TOIVO JUHO TAHVANAINEN 60 VUOTTA 


Höyryvoimalaitoksen vuo- 
roetumies Toivo Tahvanainen 
on syntynyt Ilomantsissa 4. 3. 
1904. Hän on saanut Kuopion 
teollisuuskoulusta — alihöyry- 
konemestarin kirjan v. 1927. 
Ennen Tampellaan tuloaan 
hän on palvellut Karelia 
Wood Oy:n Hämekosken kor- 
jaamolla, Viiala Oy:ssä ja 
Kalso Oy:ssä konemestarina. 
Tampellan palvelukseen hän 
tuli 15. 10. 47 Höyryvoimalai- 
tokselle, missä edelleen työskentelee. T. Tahvanainen 
on niitä miehiä, joitten päissä uudet aloitteet synty- 
vät ja hän palkitulla aloitteella kuuluu Tampellan 
aloitemiesten kunniakkaaseen joukkoon. 

Talvisotaan T. Tahvanainen osallistui IV AK alai- 
sen autokorjaamon korjausmiehenä ja jatkosodassa 
hän oli samassa ammattitehtävässä. Perheeseen kuu- 
luvat kaksi lasta, poika ja tytär, ovat jo ottaneet 
oman paikkansa yhteiskunnassa. Tytär on kotirou- 
vana Heinolassa ja hänen miehensä myös siellä pal- 
velee Tampellaa. Poika on lukenut fil.kandidaatiksi 
ja on oppikoulun opettajana Kangasniemellä. 


Toivo Tahvanainen kuuluu jäsenenä Sippolan 
kunnan retkeily- ja matkailulautakuntaan. Vapaa- 
ajan harrastuksista erikoisesti mainittakoon palvelus- 
koirakasvatus. Hänen Saksan paimenkoiransa Popi 
oli aikoinaan maan parhaimpiin kuuluva yksilö 
viesti- ja jäljittämiskilpailuissa ja sijoittui hyvin 
myös vastaavissa pohjoismaisissa kilpailuissa. Nyt 
iän karttuessa on Tahvanainen etupäässä osallistunut 
vain tuomaritehtäviin maan palveluskoirakilpailuissa. 

Parhaat onnittelumme merkkipäivän johdosta. 


OTTO KEPPO 60 VUOTTA 


Eläkeläinen Otto Keppo 
on syntynyt Valkealassa 12.3. 
1904. Hän tuli Tampellan pal- 
velukseen aluksi Sahalle sär- 
määjäksi. Kumminkin (ter- 
veys alkoi horjua siinä mää- 
rin, että hänen täytyi siirtyä 
kevyempiin vartiotehtäviin jo 
5. 5. 11950. Terveydellisistä 
syistä hän myös jäi eläkkeel- 
le 1. 1. 1960. O. Keppo ra- 
kensi sotien jälkeen itselleen 
ja perheelleen omakotitalon 
Pohjois-Mämmälään, jossa viettää oloneuvoksen päi- 
viään. 

Kepon perheeseen kuuluu kolme 
kaikki ovat jo aikuisia. 

Onnittelemme merkkipäivän johdosta. 


lasta, jotka 


AARNE VENELL 50 VUOTTA 


Kirvesmies Aarne Venell on syntynyt Sippolassa 
18. 1. 1914. Tampellan palvelukseen Venell tuli 30. 11. 
1944 ulkotyöosastolle kirvesmieheksi. Palveltuaan vä- 
lillä höyryvoimalaitoksella hän tuli uudelleen uudis- 
rakennusosastolle 15. 5. -57, missä edelleen työsken- 
telee kirvesmiehenä. Venell asuu perimässään oma- 
kotitalossa Inkeroisissa, jonka hän on kunnostanut 
kokonaan uuteen uskoon ulkorakennuksineen. Aarne 
Venell on onnistunut säilyttämään itsenäisyytensä, 
sillä hän edelleen elelee poikamiehenä. Nuoruudessaan 
hän oli innokas aktiiviurheilija. 

Esitämme onnittelut merkkipäivän johdosta. 


KAUKO VALKAMA 50 VUOTTA 


Arkkipakkaaja Kauko 
Valkama on syntynyt Eli- 
mäellä 23. 1. 1914. Ennen 


Tampellaan tuloaan Valkama 
oli Kymenlaakson Osuusmei- 
jerin Elimäen Koskiston mei- 
jerin palveluksessa palvellen 
myös A. Ahlström Oy:n 
Strömfors'in tehtaalla muovi- 
puristajana. 

Tampellan palvelukseen 
hän tuli 13. 6. 1956 Anjalan 
Paperitehtaalle arkkipakkaa- 
jaksi, missä tehtävässä edelleen työskentelee. Erit- 
täin tunnollisena ja ahkerana miehenä hän hankki 

itselleen omakotitalon heti Tampellaan tultuaan 
Inkeroisten Kalajan omakotialueelta, missä edelleen 
perheensä kera asuu. Lapsia perheessä on neljä, 
joista nuorin tytär käy oppikoulua Inkeroisten yh- 
teiskoulussa. 

Valkama osallistui talvi- sekä jatkosotaan Pio- 
neerijoukoissa. Tuttuja ovat talvisodan päiviltä sel- 
laiset paikat kuin Muolaajärvi, Kämärä, Näätälä, 
Karisalmi ja Ihantala. Jatkosodasta Viipuri, Äänis- 
linna ja Karhumäki. 

Elimäellä asuessaan Valkama otti osaa kunnallis- 
elämään, kuuluen kunnanvaltuustoon ja kunnallisiin 
lautakuntiin. Nuoresta pojasta on hän harrastanut 
musiikkia, sillä jo 17 v. alkaen Valkama soitteli viu- 
lua tanssiorkestereissa. Nykyään hän on ollut mu- 
kana mieskuoro Tampellan Lauluveikkojen toimin- 
nassa. 

Esitämme parhaat onnittelut aina hiljaiselle ja 
vaatimattomalle, mutta sitäkin rehdimmälle työnteki- 
jälle hänen merkkipäivänään. 


RIKHARD MYKKÄNEN 50 VUOTTA 


Asentaja Rikhard Mykkä- 
nen on syntynyt Maaningalla 
7. 2. 1914. Pieni noin 15 heh- 
taarin kotitalo ei suonut elä- 
misen mahdollisuuksia kai- 
kille kahdeksan lasta käsittä- 
välle perheelle, joten Rikhard 
pojankin oli jo nuorena ha- 
keuduttava muualle ansio- 
työhön. Tampellan palveluk- 
seen hän tuli Kartonkiteh- 
taan sähkökorjauspajalle 24. 
4. 39, jossa edelleen palvelee 
asentajana. Siis neljännesvuosisata Tampellan palve- 
lusta tulee täyteen jo ensi vuonna, jolloin Mykkä- 
nenkin tulee Tampellan mitalimiesten kunniakkaa- 
seen joukkoon. 

R. Mykkänen on asettunut asumaan Anjalaan, 
jonne hän tarmokkaana miehenä on rakentanut kak- 
sikin omakotitaloa, joista viimeksimainittu valmistui 
v. 1961, missä Mykkänen nykyään perheensä kanssa 
asustaa. Perheeseen kuuluu kaksi lasta, poika ja 
tytär, joista molemmat ovat myös Tampellan palve- 
luksessa. Perheen Ritva tytär on innokas pyöräurhei- 
lun harrastaja ja kuuluukin maan parhaiden nais- 
pyöräilijöiden joukkoon. 

Isä Mykkänen osallistui käytyihin sotiin pioneeri- 
aselajissa. Uutteran rakentajan ja sähkömiehen har- 
rastuksiin ennen kaikkea kuuluu metsästys. Hän on- 
kin paikallisen metsästysseuran puheenjohtaja sekä 
kuuluu jäsenenä Anjalan kunnan riistanhoitoyhdis- 
tykseen. Myöskin hän on kuulunut jäsenenä Anjalan 
kunnan taksoituslautakuntaan. 

Perhelehtemme esittää parhaat onnittelut merkki- 
päivän johdosta. 


MERKKIPÄIVIÄ VIETTÄVÄT 


onko omakotitalonne pihassa lippusalko? Ellei ole, 
hankkikaa se. Kaunis siniristilippumme juhlistaa 
isännän merkkipäivän ja kansalliset juhlapäivät. 

MARTTI JOKIRANTA 50 VUOTTA 


Pakkaaja Martti Jokiran- 
ta on syntynyt Anjalassa 24. 
2. 1914. Pienen maatalon poi- 
kana oli hänen jo nuorena 
lähdettävä ansiotyöhön kodin 
ulkopuolelle. Aluksi hän pal- 
veli Karhulan massatehtaalla, 
josta — siirtyi Myllykoskelle 
Yhtyneet Paperitehtaat Oy:n 
rakennusosastolle rakennus- 
töihin. Tampellan palveluk- 
seen Jokiranta tuli 15. 7. 1938 ? 
aluksi kuorimo-osastolle lajit- : 
telijaksi ja sahaajaksi. Palveltuaan kuorimo-osastolla 
sota-ajan loppuun, ollen välillä talvi- ja jatkosodassa 
autonkuljettajatehtävissä, hän siirtyi rakennusosas- 
tolle ja sieltä jalostusosaston rullamieheksi. Nykyi- 
seen tehtäväänsä M. Jokiranta tuli paperitehtaan 
pakkaajaksi 23. 10. 47, missä ammatissa edelleen 
työskentelee. Pitkästä uskollisesta palveluksestaan 
Tampellassa on hänelle myönnetty Tampella mitali 
6. 12. 63. 

Entisenä rintamamiehenä M. Jokiranta sai rin- 
tamamiestontin Anjalan kirkonkylän keskustasta, jo- 
hon hänen omakotitalonsa valmistui v. 1949, missä 
hän nyt perheensä kanssa asustaa. Perheeseen kuu- 
luu poika ja tytär, joista poika jo käy oppikoulua 
Inkeroisissa. 

Esitämme onnittelut merkkipäivän johdosta. 


HUUGO TARVONEN 50 VUOTTA 


Vuorotyönjohtaja Huugo 
Tarvonen on syntynyt Sippo- 
lassa 12. 3. 1914. Tarvonen 
tuli Tampellan palvelukseen 
aluksi Pasilan maatilalle 7. 5. 
1928, josta siirtyi sahan ke- 
hysvalmistamolle raaminteki- 
jäksi 8. 9. 32 ja sieltä Kar- 
tonkitehtaalle työnjohtajaksi 
3. 9. 45. Hajoitusosaston vuo- 
rotyönjohtajaksi hänet nimi- 
tettiin 1. 8. 57 ja samaan teh- 
tävään Kartonkitehtaalle 15. 
3. 1961, missä nykyään palvelee. H. Tarvonen on suo- 
rittanut Teollisuuden Työnjohto-opiston peruskurssin 
Helsingissä v. 1937. H. Tarvonen kuuluu siis kun- 
niakkaaseen pitkän koulutuslinjan työnjohtajakun- 
taan, joka uutteralla ja uskollisella työllä on saa- 
vuttanut itselleen arvostetun työnjohtaja-aseman. 
Uskollisesta yli neljännesvuosisadan pituisesta yh- 
tiön palveluksesta on H. Tarvonen saanut Tampella 
mitalin v. 1962. H. Tarvonen kuuluu siihen ikäluok- 
kaan, jonka palvelusaika armeijassa sotien johdosta 
muodostui hyvin pitkäksi. Hän on ollut armeijan 
rullissa yhdeksänä eri vuotena. Tarvosen perheeseen 
kuuluu tytär ja poika, joka palvelee ilmavoimissa 
asemestarina. 

Ahkerana uurastajana on Tarvonen jo v. 1939 
rakentanut itselleen omakotitalon Anjalan Pitkä- 
ojalle, missä perheensä kera edelleen asustaa ja 
puhdetöitä lempiharrastuksenaan ahertaa. 


ESILIINA 
JOSTA 
TYTÖT 
PITÄVÄT 


Äidit kertovat, että nykyisin on vaikeata saada pik- 
kutyttöjä käyttämään esiliinaa, siitäkin huolimatta, 
että se on mitä tarpeellisin vaatekappale pienen leik- 
kikoululaisen tai kansakoululaisen vaatevarastossa. 
Säästäähän se verrattomasti äidin vaivoja, koska koko 
puvun asemesta tarvitsee pestä vain esiliina. Olisi- 
kin keksittävä joitakin salajuonia tämän asian kor- 
jaamiseksi. 

Eräs hyvä keino on tehdä esiliinasta niin vähän 
esiliinan näköinen kuin suinkin mahdollista. Erään 
äidin ehdotus on seuraava: tytölle valmistetaan hame- 
puseroyhdistelmä. Hame ulottuu vyötärölle ja se saa 
liivihameen luonteen kun siihen kiinnitetään puse- 
ron kankaasta olkaimet. Puseron kankaasta valmiste- 
taan myös vyötäröesiliina, joka voisi olla niin leveä, 


Aina palvelusalttiina H. Tarvonen on myös mo- 
nien yhteiskunnallisten luottamustehtävien ja har- 
rastusten mies. Hän kuuluu jäsenenä Anjalan kun- 
nanvaltuustoon ja yleisten töiden lautakuntaan toi- 
mien myös kunnan matkailulautakunnan puheen- 
johtajana. Myöskin kansankirkkomme ja seurakun- 
nallinen elämä on Tarvosen sydäntä lähellä. Hän on 
Anjalan seurakunnan kirkkoneuvoston ja kirkko- 
hallintokunnan jäsen. Inkeroisten Lions Klubin yh- 
tenä perustajajäsenenä hän on innolla ottanut osaa 
klubin epäitsekkääseen palvelutyöhön. 

Perhelehtemme — esittää sydämelliset onnittelut 
työn ja toimen miehelle hänen merkkipäivänsä joh- 
dosta. 


Pusero ja esiliina on 
valmistettu samasta pieniruutuisesta talvipuuvillasta. 
Näin syntyy kauniin yhtenäinen vaikutus eikä esi- 


Esiliinakin voi olla pukeva. 


liina korostu liikaa. 
puuvillaa. 


Hame yksiväristä paksua Seita- 


että se ulottuu ylt'ympäri. Esiliina ei ole niin pitkä 
että se peittäisi aivan kokonaan alla olevan hameen. 
Näin saadaan hauska tunikamainen vaikutus. Koska 
pusero ja esiliina ovat samaa kangasta syntyy varsin 
tyylikäs, yhtenäinen vaikutus eikä esiliina korostu 
ollenkaan häiritsevästi. Samanlainen yhtenäinen vai- 
kutus saadaan myös silloin kun esiliina valmistetaan 
samasta kankaasta kuin pukukin. 

Esiliinoja valmistettaessa kannattaa harkita eikä val- 
mistaa niitä mistä kankaasta tahansa. Esiliinakankaan 
on väreiltään ja kuvioiltaan sovelluttava sen kanssa 
käytettävään pukuun. Jos ei ole mahdollisuuksia 
hankkia useita esiliinoja, on viisainta valmistaa esi- 
liina jostakin yksivärisestä kankaasta, joka sopii mah- 
dollisimman monen puvun kanssa käytettäväksi. Kos- 
ka esiliinoja on pestävä tiheään, on ne valmistettava 
kestävistä ja ryhdikkäistä kankaista. Puuvillakankaat 
ovat tietenkin ihannemateriaaleja ja koska tyttösten 
koulumekot ovat pitkälle syksyyn talvipuuvillaa, so- 
veltuu samasta materiaalista valmistettu esiliina nii- 
hin tietenkin sitäkin paremmin. Nykyisin on suoma- 
laisissa puuvillakokoelmissa entistä enemmän myös 
yksivärisiä kankaita, varsin paksujakin ja näistä on 
hauska valita tyttösten puvustoon soveltuvia esiliina- 


kankaita. 
PEP 

ss Kiitämme se 


Kiitän sydämellisesti osakseni tulleesta suuresta ystä- 
vällisyydestä ja huomaavaisuuudesta merkkipäivänäni. ; 
Eino Nurminen 


Sydämellinen kiitokseni Tampellan Huolto r.y:lle, rva 
Murotielle, kutomon insinöörille, työnjohtajille sekä työ- 
tovereilleni, jotka ovat muistaneet minva pitkän sairau- 
teni aikana. 

Anna-Liisa Mäkinen 


Sydämellinen kiitokseni Tampellan Huolto r.y:lle saa- 
mastani rahalahjasta sairauteni aikana. 
Pentti Oksanen 


Kiitän lämpimästi Tampellan Huolto r.y:tä saamas- 
tani taloudellisesta tuesta sairauteni aikana. 
Urho Pussinen 


Lämmin kiitokseni Tampella-yhtiön johdolle ja kai- 
kille niille työtovereille, jotka muistivat minua suuressa 
surussani mieheni äkillisen poismenon johdosta. 

Lyyli Martiskainen 


Lämpimät kiitokseni työnjohtajille ja työtovereilleni 
60-vuotispäivänäni osoittamastanne sydämellisestä ystä- 
vällisyydestä. 

Olavi Tuli 


Parhaimmat kiitokseni työnjohdolle ja työtovereille 
huomaavaisuudesta täyttäessäni 60 vuotta 29. 10. -63. 
Yrjö Eerola 


Kiitoksia! 
Aatos Haapanen 


Parhaimmat = kiitokseni valkaisuosaston insinöörille, 
työnjohtajille ja työtovereille 60-vuotispäivänäni saamis- 
tani lahjoista ja kukkasista. 


Armas Koivuvuori 


Kiitän sydämellisesti kaikkia, jotka niin lämpimällä 
tavalla muistitte minua sairauteni johdosta. 
Elli Korhonen 


Kiitän työtovereitani ja Tampellan Huolto r.y:tä osak- 
seni tulleesta huomaavaisuudesta. 
Kalle Koskela 


Parhain kiitos Tampellan Huolto r.y:lle saamastani 
rahalahjasta ja työtovereilleni heidän huomaavaisuu- 
destaan siirtyessäni eläkkeelle. 

Hilda Lehtinen 


Parhaimmat kiitokset Tampellan Huolto r.y:lle saa- 
mastani avusta vaimoni pitkäaikaisen sairauden aikana. 
E. Lehtiniemi 


Kiitän lämpimästi kaikkia, jotka muistivat minua 
merkkipäivänäni. 
Ida Loukkulahti 
Sydämellinen kiitokseni Tampellan Huolto r.y:lle saa- 
mastani tuesta sairauteni aikana. 


Suoma Niemi 


Sydämellinen kiitos työtovereille kaikesta osakseni 
tulleesta täyttäessäni vuosia. 
Eino Pihlaja 

Lämpimät kiitokseni 6 A-osaston työnjohdolle sekä 
kaikille työtovereilleni saamastani lahjasta ja kukista 
täyttäessäni 50 vuotta. 

Lauri Ruojärvi 


Parhaimmat —kiitoksemme kaikille työtovereillemme, 
jotka muistitte meitä 3. 11. -63 johdosta. 


Heli ja Arto Virtanen 


Kiitän —esimiehiäni, työtovereitani sekä Tampellan 
Huolto r.y:tä siitä ystävällisestä huomaavaisuudesta, jolla 
minua muistitte eläkkeelle siirtyessäni. 


Ellen Leppänen 


Kiitän Tampellan Huolto r.y:tä saamastani rahasta 
siirtyessäni eläkkeelle. 


Vilho Lehtinen 


Ampumaottelu Lapinniemen 
Puuvillatehdas- Ikaalisten Silkki 


Tampellan urheilutalon ampumaradalla 
tussa pistooli- ja pienoiskivääriottelussa 25. 10. oli 
Ikaalisten Silkki voitokas. Kummassakin lajissa kil- 
pailtiin 6-miehisin joukkuein. Pistoolikuviokilpailun 
Ikaalisten Silkin joukkue voitti vakuuttavasti 67 pis- 
teen erolla, 5 parhaan yhteistuloksen ollessa 894 La- 
pinniemen joukkueen 827 vastaan. Pienoiskiväärissä 
Lapinniemi sitävastoin tarjosi lujan vastuksen jouk- 
kuetulosten ollessa Ikaalisten Silkillä 956 ja Lapinnie- 
men Puuvillatehtaalla 952. Ikaalisten joukkueen nuori 
naisedustaja L. Leponiemi oli pienoiskiväärissä paras 
tuloksella 193. 


suorite- 


Tuloksia: 

Pistooli-kuvio 20 laukausta 

a TVA Ia 2000 2. HMR... ON Ikaalinen ........ 190 
DR TS Kala a TMA. NÄ. Ta KIITTI! 180 
3:21 THT eiltksilä: 1. ATM. / 793! 180 
400r'RLFäTrvinen es SKER L-niemi ........ 174 
5:-3M. Salminen kiks insslee. Ikaalinen ....... 172 
6. 1.21: JÄKVenpaätkss JEMEN ast PLN (UHKIstN 172 
1 a ISÄ EVA ..st noa L-niemi ........ 171 
Bs Mae Bin oklaks s omitiusii: AUT MOMLEstI 162 
9: AEON N dis arto tt. 162 
1018 TIS DEIR teissa. Ikaalinen ........ 158 


Pienoiskivääri 20 laukausta makuulta 


1. 5EN Lepontemi ' 1. ISEISa.. Ikaalinen ........ 193 
2.00 P JURE Ukinen CSI LESS L-niemi ........ 193 
PITA LVIS NESTA S SSN 3 1000890 105 193 
4. P. Lappalainen ..................... Ikaalinen ........ 192 
DAVIS amm kyttä. Yo EMOT SAT & 5 UNTO 192 
0 PARVIA Vasa SIIT. — DAR. At" S L-niemi = ........ 191 
7. ESV IA Ke AOT Va HSA. [87 Ikaalinen ....... 190 
SAI KO S KPN VNA SS aN MaDAMN SOT 189 
YDIAN SS KK LU] ALI TUUTTE N LAN Leksa» L-niemi ......... 189 
10 JAT VIROON LAKOTAT MATTA 186 


N öpaitoja 
vilukissoille 


ja muille 


Viehkeä yöpaita ja aamutakkiyhdistelmä, joka on 
valmistettu pilvimäisen keveästä painetusta puuvilla- 
kankaasta. Nilkkaan ulottuvat yöpaidat ovat jälleen 
muodissa ja lämpimiä näin talven tullen. 


Syksyllä, jolloin pimeys ja koleus masentavat mieltä, 
on niinkin tavallinen asia kuin yöasu eräs keino 
piristyksen ja hyvänmielen aikaansaamiseksi. Yöpai- 
dat ovat hyvin helppoja valmistaa, niihin ei tarvita 
aina kaavojakaan, ja niiden materiaaliksi voi valita 
kukin juuri sitä mitä kaipaa, kaikkein iloisimmat tai 
hempeimmät värit ja kuosit, ylellisen tuntuiset ma- 
teriaalit ja mallit. Yöasuissa voi romantiikka päästä 
täysin valloilleen. Yöpaitamuodissa suositaankin nyt 
romanttisia linjoja, ilmavia materiaaleja ja poimutuk- 
sia, nauhoja ja pitsisomisteita. Romanttisia. naisellisia 
yöasumateriaaleja ovat (€ puuvillaiset = pilvenkeveät 
finlawn- ja victoriakankaat, joista valmistetut yöpai- 
dat ovat miellyttävän siloisia ja viileitä iholla. Niiden 
hennot pastellivärit ja utuiset kuviot soveltuvat par- 
haiten todella naisellisiin malleihin, joissa on run- 
saasti leveyttä. 

Vilukissat eivät kuitenkaan tarkene talvisaikaan 
ohuessa puuvillassa, vaan heidän yöasunsa ovat mie- 
luimmin pehmeää flanellia. Ohuet painetut pyjama- 
flanellit soveltuvat sekä pyjamiksi että yöpaidoiksi 
niin aikuisille kuin lapsillekin. Flanellien pohja on 
valkoinen tai vaalea pastellisävyinen. Kuvioina on 
mm. palloja ja erilaisia kukka-aiheita. 

Romanttisten yöpaitojen ohella suositaan vitsikkäi- 
luimmin pehmeää flanellia. Ohuet painetut pyjama- 
flanellit soveltuvat sekä pyjamiksi että yöpaidoiksi 
niin aikuisille kuin lapsillekin. Flanellien pohja on 


TAMPELLA TÄNÄÄN 


aloittaa ensi vuoden alussa ilmestymisensä 20:nnen 
vuosikerran. Tämän merkkivuoden ensimmäinen 
numero ilmestyy helmikuun lopulla ja siihen tarkoi- 
tettujen kirjoitusten ja kuvien tulisi olla toimituksen 
käytettävissä 25. 1. 64 mennessä. Kynäilemiin. 


täkin malleja, paitaa, joka on kopio miehenpaidasta 


kaarrokkeineen ja sivuhalkioineen. Selkäkappale on 
näissä yöpaidoissa etukappaletta pidempi. Ranskassa 
ovat suosiossa yönaidat, jotka on ommeltu kukallisesta, 
usein melko suurikukallisestakin, kankaasta. Ne ovat 
aivan suoria, vaikuttaen melkein liian kapeilta ja 
”köyhiltä”. Pääntie on pyöreä, kaulukseton ja siitä 
lähtee keskellä edessä n. 10—15 cm pitkä halkio, joka 
on kiinni yläpäästään yhdellä ainoalla napilla niin 
että halkio näyttää suurelta pystyasennossa olevalta 
napinreiältä. Näihin yöpaitoihin voimme käyttää vaik- 
kapa kukkakuvioista kretonkia. Se on värikästä ja 
kyllin pehmeää. Talvipaitoihin löydämme pyjama- 
flanelleista runsaasti erilaisia kukkakuvioisia kuoseja. 
Aamutakit noudattavat yöpukujen tyyliä ja ovat mil- 
loin reippaita, milloin romanttisia. Yhä enemmän on 
alettu käyttää yöpukua ja aamutakkia samasta kan- 
kaasta valmistettuina. 


”AVARUUSKILPA?”, ratkaisu: 


Vain KAT KAN "LU (12/2) KYL vuo 
PLA-NEET-TO-JEN KI-ER-TO-TI-EL-LA MIE-HET 
TON NI — TA HE ” MA TAK 
VA MA (3/11) SU E 

ROH-KE-AS-TI A-JA-A, TER-VEH-TI-VÄT TAH- 
TO = ILA "KEL SEN LAS HO SNA KÄ 
UU (11/7) KY LAI EM (12/9) KE AI 
DET SI-EL-LÄ A-VA-RUU-DEN VAL-LO-IT-TA- 

KA LI SU TU MA KU 
JAA. 
VA 

Ohjelmisto 
kevätnäytäntökaudella 
1964 


Tilausnäytännöt: 


20. 2. -64 —— Reino Lahtinen — ”Luojan pienet kusiaiset” 
Työväen Teatterissa 


20. 3. -64 —— Arthur Kopit — "Isä, isä raukka, äiti on ripustanut 
sinut vaatekomeroon ja hän on niin 
alakuloinen” 

Pikkuteatterissa 


Lippuja näihin tilaisuuksiin saa kuukautta ennen esitystä Lapinniemeltä 
(ins. Siro-Reinolalta) ja Huoltokonttorista (nti Hulmilta). Lippuja myymme 
myös kerhon ulkopuolisille henkilöille. 


Teatterikerho tekee huhtikuussa teatterimatkan Hel- 
singin Kansallisteatteriin, johon kerhomme jäsenet ovat terve- 
tulleita mukaan. Mahdollisesti lähdemme seuraamaan Edward 


Albee'n näytelmää "Kuka pelkää Virginia Woolfia?”. 
kd most a EN 


Toukokuussa kerho taas järjestää perinteellisen kerho- 
illan, johon mm. kutsutaan joku kaupunkimme nimekäs 
teatterihenkilö kertomaan meille teatterimaailmasta. 


Kerhoillassa on tarkoituksena kokeilumielessä esittää pieni 
näytelmä tampellalaisin voimin ja myöskin ohjaajana 
kokeilee eräs kerhon jäsenistä. 


Teatterikerho toivoo kaikkia teatterista kiinnostuneita tampellalaisia tule- 
maan joukolla mukaan kerhomme jäseniksi nauttimaan kerhomme suo- 
mista eduista ja virkistyksestä. 


TAMPELLAN TEATTERIKERHO 

KIITOLLISINA SIITÄ ARVOKKAASTA TUESTA JA YMMÄR- 
TÄMYKSESTÄ, MITÄ LEHTEMME ON SAANUT OSAKSEEN 
PÄÄTTYMÄSSÄ OLEVAN VUODEN AIKANA NIIN HYVIN 
YHTIÖN JOHDON KUIN USEIDEN TOIMIHENKILÖIDEN JA 
TYÖNTEKIJÖIDEN TAHOLTA, PYYDÄMME TOIVOTTAA KAI- 
KILLE AVUSTAJILLEMME JA MYÖS LEHTEMME LUKIJOILLE 


Eä ja la. hun 


SEKÄ 


arasta 19440 Lsodolla 1004 


TAMPELLA TÄNÄÄN Toimitus 


A Roa KANJI PS a KEEN 


rauma 


Teiskontie 21 € 24 


rila Antti 


Lau 


Kirjapaino Hermes Oy 
T: 


ampere 
1963 


